Despre  botez 


„Este  un  Domn,  o  credinţă,  un  botez,”  (Efeseni.  4/5.) 


Despre  botez 


Selecţie  de  texte  din  Cuvântul  lui  Dumnezeu  pe  această  temă. 


...Vai  de  pruncul  care  e  botezat  cu  lăutari,  cu  chef  şi  cu  dansuri!  Vai  de  mortul  care  e  în¬ 
gropat  cu  lăutari!  Vai  de  mortul  care  s-a  îngropat,  şi  s-a  dat  băutură  la  îngroparea  sa! 

Extras  din  Cuvântul  lui  Dumnezeu,  din  15-07-1977 

*** 

Iubiţii  Mei,  oamenii  nebotezaţi  nu  sunt  creştini,  măi  tată,  dar  n-am  putut  să  fiu  cu  acest 
cuvânt  până  acum.  Şi  cum  adică  aşa  ceva  în  vremea  aceasta  peste  biserică?  Iată,  Domnul  lasă  peste 
voi  cuvintele  cu  care  mereu  Se  întorcea  în  cer,  căci  a  fost  pustiire  peste  biserică  şi  a  fost  lungă 
vremea  aceasta  de  pustiire  după  ce  preoţii  şi  arhiereii  au  făcut  zapis  cu  antichrist  şi  s-au  lăsat  ca  să 
fie  dezbrăcaţi  de  Duhul  Sfânt,  iar  cei  de  după  aceea,  care  au  lucrat  zapisul,  n-au  mai  văzut  lucrarea 
cea  goală  şi  trupul  cel  gol  al  bisericii.  {Vezi  selecţia  tematică:  Antichrist  şi  fiara  apocaliptică”, 
n.r.)  Şi  dacă  s-a  rupt  legătura  cu  Dumnezeu  şi  cu  legea  cea  din  strămoşi,  această  legătură  ruptă 
căreia  nu  i  s-a  văzut  ruptura  şi  întreruperea  ei,  această  legătură  ruptă  n-a  mai  avut  lucrare  de  îna¬ 
intare  ca  să  aibă  Domnul  biserică  cu  preoţi  îmbrăcaţi  cu  Duhul  Sfânt,  care  să  lase  urmaşi  îmbrăcaţi 
cu  Duhul  Sfânt.  Dacă  preoţia  lui  Hristos  a  fost  din  una  în  alta,  adică  din  uns  în  uns,  şi  dacă  unsul 
unei  vremi  a  vândut  lui  antichrist  această  haină,  şi  dacă  antichrist  prin  vicleşug  i-a  şters  ungerea, 
n-a  mai  fost  apoi  lucrarea  aceea  care  să  ţină  legătura  lanţului  cea  din  uns  în  uns,  şi  aşa  a  rămas 
ungerea  pentru  preoţie  numai  ca  o  orânduială  făcută  de  oameni,  orânduială  goală  de  darul 
ungerii  în  preoţie.  Dar  nu  numai  atâta  a  fost  stricăciunea  aceasta  şi  pustiirea  aceasta,  căci  după 
aceea  s-a  ridicat  lucrarea  de  stârpire  a  celor  ce  n-au  ascultat  să  lepede  legile  strămoşeşti,  adică  să 
asculte  de  lepădarea  de  credinţă,  adică  să-şi  vândă  botezul  prin  zapisul  făcut  cu  antichrist,  care 
a  reuşit  să  strămute  legea  lui  Dumnezeu  de  la  locul  ei.  {Vezi  selecţia  tematică:  „  Schimbarea 
sărbătorilor  si  lepădarea  de  credinţă  ”,  n.r.)  Şi  s-a  făcut  prigoană  peste  cei  ce  n-au  lepădat  ungerea 
Duhului  Sfânt,  şi  au  fost  închişi  şi  omorâţi  de  puterea  întunericului,  şi  puţini  a  avut  Domnul,  în 
ascunzişul  inimii  lor,  care  au  slujit  şi  au  putut  lăsa  slujirea  cea  din  uns  în  uns.  Şi  de  aceea  spun  Eu 
că  nu  poţi  să  fii  preot  dacă  eşti  nebotezat  şi  neîncreştinat,  căci  preoţii  cei  care  au  fost  apoi  aşezaţi 
de  cei  care  dăduseră  de  la  ei  legea  străbună,  aceia  nu  au  mai  avut  lucrarea  Duhului  Sfânt  peste  ei, 
şi  ungerea  de  preot  n-a  mai  fost  pusă  la  Domnul,  şi  de  aceea  nici  botezul  cel  după  orânduială 
datinei  n-a  mai  fost  pus  botez,  şi  iată  că  preoţii  cei  puşi  după  întreruperea  cea  de  atunci,  n-au  mai 
avut  ungere,  şi  botezul  n-a  mai  fost  cu  putere,  pentru  că  nu  este  scrisă  la  Domnul  preoţia  celor  fără 
de  ungere  din  uns  în  uns,  şi  vreme  după  vreme  s-a  stins  de  tot  puterea  botezului,  pentru  că  prea 
puţini  au  mai  avut  parte  de  preoţi  unşi  de  Duhul  Sfânt. 

Am  voit  să  lupt  şi  să  rup  ceaţa  aceasta  şi  să  Mă  ajut  cu  poporul  cel  hrănit  cu  cuvântul  Meu. 
Am  aşteptat  să  găsesc  loc  să  pot  vorbi  cu  acest  popor,  să-i  pot  încredinţa  taina  despre  stricăciunea 
cea  din  biserică,  dar  el  nu  M-a  ascultat  în  lucrarea  legilor  sfinte,  dară  să  Mă  mai  fi  ascultat  ca  să 
îndrept  cu  el  stricăciunea  care  a  stricat  biserica!  O,  este  un  sul  în  cer  care  este  scris  pe  pământ  din 

poruncă  cerească.  Şi  ce  este  în  acest  sul?  Este  scris  legătură  împotriva  celor  ce  au  rupt  ungerea  cea 
adevărată  a  preoţiei,  căci  dacă  cei  ce  au  scris  zapis  cu  antichrist  ca  să  schimbe  legile  Domnului, 
dacă  aceia  au  schimbat,  am  dat  poruncă  să  se  întocmească  sul  scris,  care  să  lege  din  lucru  pe  cei 
ce  au  schimbat  lucrul  lăsat  de  urmaşii  Mei  cei  unşi  până  la  ei.  Şi  scris  este:  «Ce  este  legat  pe 
pământ,  este  legat  şi  în  cer»,  iar  această  legătură  s-a  legat  pe  pământ  din  porunca  cerului,  măi  tată. 
Şi  dacă  e  greu  de  crezut  aceasta,  uitaţi-vă  la  faţa  bisericii  şi  spuneţi  voi  lui  Dumnezeu  ce  a  rămas 
din  ea  şi  ce  este  în  spatele  acestei  feţe.  Şi  iată  lume  nebotezată  şi  neîncreştinată  de  nimeni  atâta 
vreme.  Şi  dacă  eşti  neîncreştinat,  cum  se  poate  să  fii  preot  după  legea  lui  Iisus  Hristos? 

Extras  din  Cuvântul  lui  Dumnezeu  la  praznicul  Intrării  Maicii  Domnului  în  Biserică,  din 
04-12-1992 

*** 

Măi  Ierusalime,  uită-te  ce  ordine  a  avut  lucrarea  Mea  în  lume  acum  două  mii  de  ani.  Când 
a  fost  să  rostesc  mântuirea  omului  prin  răstignirea  şi  prin  învierea  Mea,  am  lucrat  mai  întâi  cu 
vestea  pocăinţei,  şi  cine  se  aşeza  întru  pocăinţă  şi  întru  credinţă  şi  întru  sfinţenie,  acela  era  botezat 
cu  apă  şi  cu  Duhul  Sfânt  apoi.  Cel  ce  alege  să  lucreze  pocăinţa  primeşte  după  aceea  botezul  cu 
apă,  şi  după  aceea,  botezul  cu  Duhul  Sfânt.  Israele,  tu  ai  venit  la  Mine  în  vremea  aceasta.  Ai  auzit 
că  am  venit  şi  vorbesc  pe  pământ,  şi  ai  venit  să  Mă  auzi,  şi  Eu  te-am  învăţat  să  te  pocăieşti  de  toate 
relele  tale,  şi  tu  n-ai  făcut  aşa.  Cei  din  vremea  lui  Ioan  care  veneau  la  botezul  pocăinţei  întrebau 
pe  Ioan:  « Noi  ce  să  facem?».  Veneau  mulţimile,  şi  el  zicea:  «Pui  de  vipere,  care  fugiţi  de  mânia 
ce  va  să  fie,  faceţi  roade  vrednice  de  pocăinţă,  şi  să  nu  ziceţi  că  aveţi  de  tată  peAvraam,  căci  din 
pietre  se  vor  ridica  fiii  lui  Avraam».  Veneau  vameşii  şi  soldaţii  şi  întrebau:  «Noi  ce  să  facem?», 
şi  la  toţi  le  spunea  Ioan  să  facă  dreptate,  să  nu  asuprească,  să  se  mulţumească  doar  cu  ce  au,  şi  dacă 
au  mai  mult,  să  dea  şi  celui  necăjit  care  umblă  după  Dumnezeu  întru  necazul  său.  Şi  tu  veneai  şi 
Mă  întrebai  ce  să  faci,  dar  nu  întrebai  de  pocăinţă,  şi  întrebai  ce  să  faci  cu  treburile  tale  trupeşti  şi 
pământeşti,  şi  apoi  ziceai  că  asculţi  pe  Domnul  ce-ţi  spune.  Şi  de  unde,  tată,  că  tu  îmi  spuneai  Mie, 
şi  Eu  îţi  ziceam  „da“.  Dacă  veneai  să  Mă  întrebi  de  botezul  pocăinţei,  erai  acum  pecetluit  cu  cu¬ 
vântul  împlinirii  şi  cu  Duhul  Sfânt,  şi  erai  împărţitor  de  Duh  Sfânt.  Vezi  tu,  Israele,  mai  întâi  este 
botezul  pocăinţei,  şi  tu  n-ai  făcut  aşa.  O,  taina  pocăinţei  este  înaintemergătoare  sfinţeniei  şi  cre¬ 
dinţei,  şi  Duhului  Sfânt  apoi.  Acum  biserica  nu  mai  lucrează  aşa,  că  dacă  vine  cineva  cu  un 
prunc  ca  să-l  boteze  în  numele  Meu,  ca  să  Mi-1  încredinţeze  Mie,  acela  minte  când  vine,  că 
nici  el  nu  este  pocăit  şi  sfânt  şi  credincios  şi  nici  pe  prunc  nu-1  face  să  vină  la  Mine  şi  după 
Mine  aşa  cum  a  făcut  Cornelie  cu  toată  casa  sa  când  s-a  botezat  de  mâna  apostolului  Meu. 
O,  nu  mai  este,  tată,  pocăinţă  la  lume,  dar  nici  la  tine,  Israele,  nu  este,  căci  pocăinţa  lucrează 
sfinţenie  şi  atragere  de  Duh  Sfânt  de  la  Cel  ce  botează  cu  Duh  Sfânt.  Spune  tu,  poporul  Meu,  dacă 
se  cunoaşte  botezul  de  la  Dumnezeu  peste  oameni.  Nu  se  cunoaşte,  tată.  O,  şi  ce  vor  răspunde  cei 
ce  botează  în  numele  Meu  pe  cei  ce  nu  sunt  cu  Dumnezeu,  pe  cei  ce  nu  rămân  cu  Dumnezeu  după 
botez?  O,  să  Mă  crezi  ce-ţi  spun,  că  totul  a  rămas  numai  un  obicei  şi  atât.  Dar  tu,  poporul  Meu, 
să  înţelegi,  tată,  calea  Mea,  şi  cum  se  merge  pe  ea,  şi  de  unde  trebuie  să  începi.  Aşa  trebuia  să 
începi,  cu  pocăinţa  trebuia. 

Eu  când  am  fost  încercat  de  duhul  veacului  acesta  M-am  mărturisit  Tatălui  Meu  de  faţă  cu 
ucenicii  Mei  şi  am  spus  tot  ce  am  păţit  de  la  duhul  veacului  acesta  şi  n-am  ascuns  nimic.  Aşa 

trebuie  să  lucreze  cel  ce  se  mărturiseşte;  trebuie  să  spună  tot  în  faţa  fraţilor,  aşa  cum  am 
făcut  şi  Eu.  Pe  toate  le-am  făcut  spre  pildă  celor  de  după  Mine,  dar  omul  n-a  făcut  ca  Mine. 

Cine  nu  face  ca  Mine,  Eu  nu  sunt  învăţătorul  aceluia.  Acela  n-a  venit  la  Mine,  acela  nu  are  învă¬ 
ţător  pe  Iisus  Hristos. 

Extras  din  Cuvântul  lui  Dumnezeu  la  praznicul  Botezului  Domnului  (Bobotează),  din  19- 
01-1995 

*** 

Israele,  Israele,  ce  văd  Eu  pe  pământ!  Se  botează  omul  în  numele  lui  Iisus  Hristos,  se  cu¬ 
nună  în  numele  lui  Iisus  Hristos,  merge  din  când  în  când  la  biserică  în  numele  lui  Iisus  Hristos,  şi 
zadarnic  face  aşa  dacă  nu  se  împărtăşeşte  cu  Trupul  şi  Sângele  lui  Hristos,  zadarnic,  fiilor.  Ce  văd 
Eu  pe  pământ,  e  jale  mare.  Nimeni  nu  ştie  ce  va  să  zică  biserică.  Biserică  înseamnă  fii  care  se 
împărtăşesc  cu  Trupul  şi  Sângele  lui  Hristos.  (Vezi  selecţia  tematică:  Adevărata  biserică”, 
n.r.)  Cei  ce  nu  se  împărtăşesc,  în  zadar  se  duc.  O,  cum  să  se  împărtăşească  dacă  ei  nu  sunt  pregătiţi 
pentru  primirea  Domnului,  pentru  venirea  Domnului,  dacă  ei  nu  sunt  gata  în  aşteptarea  Domnului? 
Se  împărtăşesc  din  an  în  Paşti,  după  obiceiul  oamenilor,  dar  niciodată  nu  sunt  pregătiţi,  de  vreme 
ce  stau  mereu  în  păcatele  lor.  Cine  să-i  înveţe  pe  oameni?  Cine,  tată,  cine?  că  n-are  cine.  N-are 
cine  să  mai  facă  lucrarea  de  iertare  a  păcatelor  oamenilor,  lucrarea  de  împăcare  a  omului 
cu  Dumnezeu.  N-are,  fiilor,  n-are  cine,  căci  păstorul  de  azi  e  altceva,  nu  e  păstor.  Nu  mai  merge 
nimeni  pe  calea  cea  cu  viaţă  vie,  şi  de  aceea  te-am  ridicat  pe  tine,  poporul  Meu,  şi  ţi-am  grăit  din 
cer  mereu,  şi  tu  ai  crezut  în  Cel  ce-ţi  grăieşte,  şi  te-ai  sculat  la  drum,  şi  iată,  fac  din  tine  cale  a 
omului  spre  Dumnezeu,  spre  biserică  vie,  Israele.  De  aceea  am  împlinit  această  piatră  pe  pământ, 
ca  să  grăiesc  din  vârful  ei  şi  să  arăt  omului  calea.  Omul  trebuie  să  creadă  în  Dumnezeu,  să-L 
iubească  şi  să-L  urmeze  pocăindu-se  de  toate  cele  muritoare  şi  trecătoare,  vindecându-se  de 
moarte,  măi  fiilor. 

Extras  din  Cuvântul  lui  Dumnezeu  la  patru  ani  de  la  târnosirea  Sfintei  Sfintelor  Noului 
Ierusalim,  din  12-12-1995 

*** 

Omule,  întoarce-te  acasă!  La  casa  sufletului  tău  întoarce-te,  la  Mine  întoarce-te,  că  am  su¬ 
flat  duh  din  Duhul  Meu  când  l-am  zidit  pe  om  la  început,  şi  l-am  făcut  după  asemănarea  Mea  şi 
după  chipul  Meu,  căci  Tatăl  prin  Mine  le-a  făcut  pe  toate  câte  le-a  făcut.  Prin  Mine  l-a  făcut  pe 
om,  prin  Mine  l-a  şi  născut,  căci  Eu  M-am  născut  din  Tatăl  prin  Fecioară  şi  M-am  făcut  Om  pe 
pământ,  Om  din  cer  între  oameni  şi  le-am  spus  oamenilor:  «Cine  nu  se  naşte  din  cer,  de  sus,  nu 
poate  moşteni  cerul  şi  viaţa  cea  veşnică  a  lui  Dumnezeu».  Şi  cum  poate  să  se  nască  un  om  din 
cer,  Ierusalime  al  cuvântului  Meu  cel  din  cer?  Cum  poate  să  se  nască  cineva  din  cer?  O,  când  l-am 
creat  pe  om  după  chipul  Meu,  am  suflat  peste  el  din  Duhul  Meu  de  viaţă  şi  i-am  dat  în  dar  sufletul, 
ca  să  fie  fiinţă  vie,  şi  apoi  omul  cel  creat  a  căzut  prin  neascultare,  prin  semeţie  a  căzut,  dar  Eu,  ca 
un  Creator,  i-am  lăsat  sufletul  cel  dat  în  dar,  ca  să  meargă  acest  dar  până  la  capătul  timpului,  prin 
om,  şi  la  sfârşit  să  cer  socoteală  omului  pentru  darul  Meu  lăsat  în  omul  născut  din  om,  pentru  suflet 
să-i  cer  socoteală.  Iar  după  cinci  mii  de  ani  de  la  facerea  omului  am  coborât  din  Tatăl,  şi  în  a  şasea 
mie  de  ani  M-am  născut  Om  din  cer,  Om  din  Tatăl,  prin  Fecioară,  ca  să  repar  taina  naşterii  pe  care 
aş  fi  voit  s-o  pun  de  la  început  peste  omul  cel  creat  de  Mine  şi  căruia  i-am  spus  după  ce  l-am  creat: 
«Naşteţi  şi  vă  înmulţiţi  şi  umpleţi  pământul ».  Am  coborât  din  Tatăl  acum  două  mii  de  ani  şi  am 
spus  peste  oameni:  «Cine  nu  se  naşte  de  sus,  din  cer,  nu  poate  moşteni  viaţa  cea  veşnică». 

Cum  poate  să  se  nască  un  om  de  sus,  din  cer?  O,  poporul  Meu,  ce  durere  pe  Mine,  că  omul 
de  pe  pământ  a  zis  că  împlineşte  această  Scriptură.  Am  spus:  «Cine  nu  se  naşte  din  apă  şi  din 
Duh,  nu  poate  moşteni  împărăţia  cerurilor».  O,  ce  putere  avea  la  începutul  Meu  cel  de  acum 
două  mii  de  ani  această  Scriptură  adevărată,  şi  ce  puţin  adevăr  are  azi  pentru  cei  ce  zic  că  o  împli¬ 
nesc!  Poporul  Meu,  poporul  Meu  creştin,  cine  se  naşte  din  apă  şi  din  Duh,  acela  viu  este  şi  face 

faptele  vieţii  veşnice  şi  se  cunoaşte  că  se  naşte  din  cer,  de  sus.  Ce  este  naşterea  din  apă  şi  din  Duh? 
Cine  se  poate  naşte  din  apă  şi  din  Duh?  Iată,  îţi  grăiesc  ţie,  Ierusalime  al  cuvântului  Meu,  ca  să 
audă  şi  omul  ce  grăiesc  Eu  pe  pământ,  că  tu  eşti  cel  ce  Mă  cobori  pe  Mine  din  Tatăl  ca  să  fiu  între 
oameni,  fiule  credincios.  Cine  se  poate  naşte  din  apă  şi  din  Duh?  Ce  este  mai  înainte  de  această 
naştere?  Propovăduirea  Mea,  propovăduirea  cea  despre  Mine,  Cel  răstignit  şi  înviat  pentru 
mântuirea  omului,  şi  apoi  credinţa  şi  faptele  credinţei,  acestea  sunt  mai  întâi,  iar  după  ele 
vine  apa  botezului  peste  cel  credincios,  botezul  în  numele  Meu,  şi  apoi  Duhul  Sfânt,  Care 
pecetluieşte  lucrarea  Mea  în  omul  care  se  naşte  de  sus.  Cine  se  naşte  din  apă  şi  din  Duh,  acela 
are  lucrarea  Mea  în  el,  şi  este  ucenicul  Meu,  şi  are  lucrare  de  ucenic  care  naşte  din  Mine  ucenici 
la  credinţa  celor  ce  se  apropie  să  creadă  şi  să  înfăptuiască  viaţa  credinţei  în  omul  care  se  îndumne- 
zeieşte  între  oameni.  Cine  se  poate  naşte  din  apă  şi  din  Duh?  Cel  ce  caută  pe  Dumnezeu  cu  credinţă 
sfântă  şi  cu  nădejde  sfântă  şi  cu  dragoste  sfântă,  acela  este  cel  ce  dobândeşte  naştere  de  sus,  din 
apă  şi  din  Duh,  prin  ucenicii  Mei  în  care  Eu  sunt  până  la  sfârşitul  veacului  precum  am  spus. 

O,  ce  durere  pe  Mine,  că  omul  de  pe  pământ  care  stă  peste  oameni  în  numele  Meu,  zice 
că  împlineşte  această  Scriptură  şi  că-i  dă  omului  naştere  din  cer,  naştere  de  sus,  din  apă  şi  din 
Duh.  Eu  când  Mă  uit  peste  lumea  cea  botezată  de  om  în  numele  Meu  cu  apă  şi  cu  Duh  Sfânt,  când 
Mă  uit,  Mă  ia  jalea  şi  Mă  cuprinde  fiorul  cel  de  pe  cruce,  fiorul  răstignirii  Mă  cuprinde.  Şi  precum 
cei  ce-şi  ziceau  sfinţi  M-au  alungat  şi  M-au  omorât  dintre  oameni  ca  să  împlinească,  ziceau  ei, 
legea  lui  Dumnezeu,  tot  aşa  şi  după  aceea,  cei  ce  se  zic  că  sunt  slujitori  ai  lui  Dumnezeu  peste 
oameni  nu  Mă  pun  pe  Mine  în  oameni,  căci  ca  să-l  vezi  pe  un  om  că  se  naşte  de  sus,  din  apă  şi  din 
Duh,  e  mare  minune  înaintea  Mea. 

Mă  uit  peste  oameni  ca  să-i  văd  pe  cei  născuţi  din  apă  şi  din  Duh  la  cuvântul  cel  rostit  de 
preoţii  bisericii  din  lume.  O,  biserica  din  lume  nu  seamănă  cu  biserica  lui  Iisus  Hristos.  Biserica 
Mea  este  altceva  decât  înţelege  omul  veacului  acesta.  Tu  eşti  biserica  Mea,  poporul  Meu  creştin, 
tu  eşti,  fiule,  tu  eşti.  Tu  trăieşti  creştineşte,  tu  împlineşti  cele  ce  Eu  am  poruncit  peste  biserică. 
Tu  eşti  copil  credincios,  poporul  Meu,  şi  te-ai  aplecat  vestirii  Mele  cea  lucrată  prin  cuvântul  cel  de 
sus  venit  pe  nori,  şi  te-ai  botezat  cu  botezul  credinţei  şi  te-ai  umplut  de  Duhul  Sfânt,  pe  Care  Eu 
ţi-L  dau  mereu,  coborându-L  din  cer  peste  tine.  Tu  semeni  cu  Mine,  Ierusalime,  căci  Eu  te-am 
crescut  şi  te-am  făcut  după  chipul  şi  asemănarea  Mea,  ca  să  am  rudenii  pe  pământ  şi  să  am  la  cine 
trage  când  vin  spre  oameni  ca  să-i  strig;  să  am  casă  de  oaspeţi,  căci  vin  oaspete  din  cer  pe  pământ, 
ca  să  aduc  înviere  prin  cuvânt  peste  oameni,  să-i  nasc  de  sus  pe  oameni. 

O,  oameni  slujitori  care  v-aţi  aşezat  în  numele  Meu  peste  oameni!  Unde  sunt  cei  pe  care 
voi  i-aţi  botezat  în  numele  Meu  cu  apă  şi  i-aţi  pecetluit  cu  pecetea  Duhului  Sfânt?  Vin  şi  vă  cer 
socoteală  pentru  rodul  vostru.  Unde  vă  sunt  ucenicii?  Puteţi  să  Mi-i  daţi  Mie  aşa  cum  Eu  dau  lucrul 
Meu  Tatălui?  Iată,  vin  la  voi  să  vă  cer  socoteală  de  sufletele  oamenilor,  şi  fiecare  păstor  de  suflete 
va  da  socoteală  înaintea  Mea. 

O,  cu  cine  să  Mă  ajut  Eu  în  munca  Mea  de  mântuire  a  omului  căzut?  Vin  să-Mi  păstoresc 
turma,  vin  la  oameni  să-i  păstoresc,  că  păstorii  oamenilor  nu  seamănă  cu  Mine.  Cel  ce  păstoreşte, 
acela  trebuie  să  fie  viu  şi  treaz  peste  turmă.  Cel  ce  păstoreşte  oile  Mele,  acela  trebuie  să  fie  născut 
de  sus  si  să  se  cunoască  naşterea  lui  cea  de  sus.  Cel  ce  nu  crede  în  Mine  si  în  cuvântul  Meu  care 

vine  cu  norii,  acela  nu  este  păstor,  chiar  dacă  stă  pe  scaun  de  păstor,  având  toiag  de  păstor 
în  mână. 

O,  e  prea  mare  durerea  Mea  pentru  om,  dar  cui  să  i-o  spun? 

O,  oamenilor,  să  nu  vă  întrebaţi  de  ce  strig  mereu  la  păstorii  voştri.  Strig  de  mila  voastră. 
Strig  că  M-a  trimis  Tatăl  să  strig  oamenilor  să  învieze  şi  să-I  spun  Tatălui:  Omul  a  înviat,  Tată!  iar 
Tatăl  să-Mi  spună:  Adevărat,  Fiule  iubit,  omul  a  înviat!  Amin. 

Extras  din  Cuvântul  lui  Dumnezeu  la  Praznicul  învierii  Domnului,  din  27-04-1997 

*** 

Dar  ce  este  poporul  Meu  cel  nou?  Numai  cel  ce  este  nou  poate  fi  popor  al  Domnului,  căci 
scris  este:  «Cele  vechi  trec  cu  trosnet».  Ferice  celor  ce  aud  cuvântul  Meu  şi  se  scoală  ca  să  se  facă 
fii  ai  Mei  în  poporul  Meu,  în  poporul  Meu  cel  nou,  că  numai  acela  este  poporul  Meu.  Cel  ce  nu  se 

naşte  din  nou,  acela  este  om  între  oameni,  nu  este  fiu  între  fiii  lui  Dumnezeu.  Dar  va  zice 
omul  bisericii  din  lume  că  cel  ce  este  botezat  în  Hristos,  acela  este  om  nou  şi  fiu  între  fiii  lui 
Dumnezeu.  O,  nu  este  aşa,  omule  deştept  şi  cunoscător  al  celor  de  sus,  nu  este  aşa.  Omul  nou 
este  cel  ce  este  curat  şi  născut  din  cer,  de  sus,  iar  fiii  cerului  sunt  curaţi.  Care  om  botezat  în 
Hristos  prin  apă,  duh  şi  sânge,  care  din  toţi  aceştia  botezaţi  în  numele  Meu  îmi  urmează  Mie 
aşa  cum  Mi-au  urmat  apostolii  şi  sfinţii  şi  mucenicii  şi  toţi  fiii  cei  curaţi  care  au  urmat  Mie 
printre  fiii  oamenilor?  Care  din  cei  nepăsători  de  botez  şi  de  biserică  şi  de  sfinţenie  în  trup  şi  în 
duh,  care  din  aceştia  sunt  oameni  noi  şi  popor  nou?  O,  cel  ce  nu  se  naşte  din  nou,  şi  născut  să 
rămână  apoi,  acela  rămâne  om  între  oameni,  şi  nu  fiu  între  fiii  lui  Dumnezeu.  Fiii  lui  Dumnezeu 
sunt  altfel;  sunt  cei  ce  nici  să  moară  nu  mai  pot,  că  sunt  fiii  vieţii,  după  cum  scrie  despre  aceştia 
în  Scripturi.  {Vezi  selecţia  tematică:  Taina  de  mântuire  a  omenirii  -  taina  nestricăciunii” ,  n.r .) 
Curând,  curând,  şi  tot  omul  cel  nepăsător  de  viaţa  cea  veşnică  va  vedea  pe  poporul  vieţii 
veşnice,  că  Eu  voi  sta  în  mijlocul  lui  şi  îl  voi  străluci  cu  mare  strălucire  şi  voi  lucra  după  cum 
este  fapta  fiecăruia,  iar  altfel  nu  voi  lucra.  Amin. 

Extras  din  Cuvântul  lui  Dumnezeu  la  soborul  Maicii  Domnului,  din  08-01-1998 

*** 

Nu  vrea  omul  de  pe  pământ  să  aibă  înţelepciune  ca  să  înţeleagă  ce  înseamnă  naşterea  de 
sus  a  omului  care  vrea  să  vadă  împărăţia  lui  Dumnezeu.  Naşterea  de  sus  a  omului  este  sfinţenia 
din  om.  Dacă  omul  cel  sfinţit  nu  se  face  sfânt  cu  mintea  şi  cu  inima  şi  cu  trupul,  nu  are  naştere  de 
sus  înăuntrul  său.  în  zadar  botează  oamenii  pe  oameni  în  numele  Meu;  în  zadar,  dacă  omul 
botezat  nu-Mi  slujeşte  Mie  apoi.  Iată,  nu  vrea  omul  cu  naşterea  de  sus. 

Am  venit  cuvânt  nou  peste  pământ,  ca  să-Mi  fac  fii,  fii  născuţi  prin  cuvânt  spre  ascultarea 
credinţei.  Oamenii  care  s-au  făcut  învăţători  peste  oameni  pentru  Dumnezeu,  aceia  ascund  lumina 
sub  obroc,  căci  lumina  este  sfinţenia  care  luminează  din  om,  fiindcă  omul  sfânt  este  casa  Mea. 
dar  cei  mari  care  s-au  aşezat  peste  casa  Mea,  suflă  în  lumina  casei  Mele,  lovesc  în  sfinţii  Mei,  care- 
Mi  sunt  biserică  Mie  pe  pământ.  Nu  vrea  omul  cel  înţelept  să  aibă  înţelepciune  sfântă,  că  omul 
înţelept  iubeşte  păcatul  şi  se  tăvăleşte  în  el  şi  se  murdăreşte  în  el,  ca  şi  copilul  care-şi  face  nevoia 
pe  el,  de  îl  şterge  mama  lui  apoi,  şi  îl  spală  de  murdărie.  Aşa  se  murdăreşte  omul  în  păcate,  şi  vine 
apoi  la  Mine  să-l  şterg  de  murdăria  lui  şi  să-l  spăl  şi  să-l  tot  spăl.  O,  s-a  înţesat  pământul  de  mur¬ 
dăria  păcatelor  omului,  şi  trebuie  ars  cu  foc  pământul;  trebuie,  ca  să-l  fac  curat  şi  să-l  fac  nou  ca 
pe  un  nou-născut.  Şi  voi  lucra  prin  cuvânt  şi  prin  foc,  căci  foc  am  venit  să  arunc  pe  pământ. 
Amin. 

Extras  din  Cuvântul  lui  Dumnezeu  la  Sărbătoarea  sfinţilor  patruzeci  de  mucenici  din  Se- 
vasta,  din  22-03-1999 


5 


Despre  botez 


*** 

Eu  sunt  Cel  ce  am  lucrat  peste  pământ  de  la  Facere  şi  până  azi,  şi  voi  lucra  mai  departe  ca 
să  sfârşesc  tot  ce  a  fost  scris  să  fac  şi  să  lucrez,  tot  ce  a  fost  scris  despre  Mine  în  legea  lui  Moise, 
în  prooroci  şi  în  psalmi.  Amin.  Este  scris  în  Scripturi  despre  naşterea  din  nou  a  lumii,  despre  în¬ 
tocmirea  omului  nou,  după  chipul  şi  asemănarea  Mea,  şi  voi  împlini,  şi  împlinesc.  Amin.  Chipul 
omului  nou  este  descoperirea  Duhului  Sfânt  pus  de  Mine  în  om,  strălucind  din  om  peste 
făptură.  Şi  va  fi  un  Domn,  o  credinţă  şi  un  botez  peste  tot  pământul,  căci  cuvântul  Meu  va 
merge  şi  va  boteza  peste  tot,  aşa  cum  apele  Iordanului  s-au  sfinţit  cu  botezul  Meu  de  la  Ioan 
şi  au  sfinţit  firea  apelor  din  ape  în  ape,  de  la  margini  la  margini,  din  cer  până  pe  pământ,  de 
deasupra  cerului  şi  până  dedesubtul  pământului,  căci  Eu  eram  Cel  aşteptat  de  toată  făptura, 
şi  am  împlinit  proorocia  care  spune:  « încă  o  dată  va  clătina  Domnul  nu  numai  pământul,  ci 
şi  cerul».  Amin. 

Extras  din  Cuvântul  lui  Dumnezeu  la  praznicul  Botezului  Domnului  (Bobotează)  din  19- 
01-2000 

*** 

Eu  sunt  Cel  ce  am  spus  celor  ce  Mă  urmează  în  lume:  «Ieşiţi  din  lume  şi  nu  vă  atingeţi  de 
ce  este  necurat,  ca  Eu  să  vă  primesc  pe  voi  şi  să  iau  de  la  voi  şi  să  fim  Tată  şi  fii».  Şi  tot  Eu  le- 
am  spus:  «Mergeţi  în  toată  lumea  şi  vestiţi  Evanghelia  venirii  Mele  şi  botezaţi  pe  cei  ce  ies  din 
lume  ca  să  creadă  Mie».  Şi  tot  Eu  am  spus:  «Voi  nu  sunteţi  din  lume,  şi  de  aceea  lumea  vă  urăşte 
pe  voi».  Apostolul  Pavel  umbla  ca  Mine,  şi  tot  era  cu  grijă  să  nu  se  smintească  cineva  întru  el,  în 
care  vreme  se  făcea  tuturor  asemenea,  ca  să  mai  tragă  dintre  ei  la  Mine  şi  la  Tatăl,  iar  cel  ce  se 
boteza  atunci  se  vedea  că  se  botează,  căci  botezul  se  adeverea  că  este,  prin  lucrarea  Duhului  Sfânt, 
Care  Se  făcea  râu  din  gura  celui  botezat,  spre  lucrarea  de  zidire  a  bisericii  Mele  cea  vie.  Dacă 
botezul  nu-şi  găseşte  în  om  roadele  lui,  atunci  omul  este  altceva,  nu  este  creştin,  nu  este  încreştinat 
şi  nu  are  semnul  botezului  peste  el,  şi  semnul  supunerii,  care-1  arată  pe  cel  botezat.  Omul  însă  e 
semeţ  şi  zice  că  Mă  are  pe  Mine  şi  că  Eu  îl  iubesc,  şi  el  nu  are  nici  măcar  semnul  supunerii  peste 
el.  Tot  omul  umblă  cu  capul  descoperit  păcătos  fiind  şi  fără  stăpân,  iar  femeile,  spre  batjocura  Mea, 
se  împotrivesc  prin  semeţie,  umblând  descoperite  înaintea  oamenilor  şi  înaintea  îngerilor  şi  înain¬ 
tea  Tatălui  şi  a  Fiului  şi  a  Sfântului  Duh  şi  gonind  din  preajma  lor  pe  îngeri  şi  pe  sfinţi  şi  pe 
strămoşi,  iar  omul  e  semeţ  şi  zice  că  Mă  are  pe  Mine  şi  că  Eu  îl  iubesc  aşa  cum  este  el,  şi  se  scoală 
omul  şi  zice:  „Cum  de  vorbeşte  aşa  de  mult  Dumnezeu?“.  Iar  Eu  vorbesc  mult  şi  îi  răspund  omului 
prin  vorbire  multă,  că  mult  s-a  depărtat  omul  de  cele  ce  Eu  i-am  cerut  să  facă,  şi  să-Mi  fie  Mie 
biserică  omul.  Şi  iată,  umblă  omul  să  caute  biserica,  şi  ea  nu  este  pe  nici  o  cale.  Umblă  să  caute 
împărăţia  Mea,  împărăţia  păcii,  şi  ea  nu  este  pe  nicăieri  şi  nu  se  găseşte  nici  prin  şcoli,  nici  pe 
drumuri  bătute  lung,  nici  peste  oceane,  nici  prin  văzduh;  pe  nicăieri  nu  se  zăreşte  ea,  iar  cei  ce  o 
au  pe  ea  nu  mai  umblă,  nu  mai  caută,  căci  ea  este  înăuntrul  lor,  şi  pentru  ea  ei  nu  mai  bat  cale 
după  cale,  cum  fac  cei  înţelepţi  care  mereu  învăţând  nu  au  nici  un  bob. 

Extras  din  Cuvântul  lui  Dumnezeu  la  sărbătoarea  sfântului  Antonie  cel  mare,  din  30-01- 

2000 

Am  spus  să  veniţi  la  izvor,  şi  aţi  venit.  Ferice  celui  ce  ştie  să  vină,  că  mare  este  taina  omului 
zidit  în  Mine  ca  să  fie.  O,  de  ar  şti  omul  ce  este  taina  botezului,  ar  fi  mare  minune,  dar  omul  nu 
ştie  cât  de  mare  este  taina  aceasta,  şi  de  aceea  nu  rămâne  în  ea.  Eu  când  am  ieşit  din  apa  Iordanului, 

din  apa  botezului,  am  adus  pe  pământ  puterea  acestei  taine,  viaţa  omului  nou,  omul  cu  duh  dătător 
de  viaţă,  omul  îndumnezeit  prin  botez. 

Fii  atent  la  cuvântul  Meu  care  izvorăşte  din  Mine,  popor  mititel,  că  ai  venit  să  te  învăţ  şi  să 
ştii.  Puterea  tainelor  creştineşti  s-a  stins  din  obiceiul  oamenilor,  iar  oamenii  se  joacă  de-a  tainele 
lui  Dumnezeu  şi  n-au  viaţă  prin  ele  pe  pământ,  şi  n-are  putere  omul  prin  botez.  Eu  am  venit  Om 
pe  pământ,  dar  când  am  ieşit  din  apa  botezului,  am  fost  mărturisit  de  Tatăl  şi  de  Duhul  Sfânt  şi  am 
lucrat  apoi  toată  taina  cerului  peste  om,  ca  să  ia  omul  şi  să  cunoască  apoi,  şi  să  aibă  omul  viaţă  din 
cer  pe  pământ.  Viaţa  din  cer  este  să-L  iubească  omul  pe  Dumnezeu  cu  sufletul  şi  cu  trupul  şi  cu 
duhul  în  toată  vremea,  aşa  cum  am  lucrat  Eu  înaintea  Tatălui.  Eu  pentru  om  am  venit  de  la  Tatăl, 
şi  am  venit  să-l  nasc  şi  să-l  botez  şi  să-l  cresc  şi  să-l  slăvesc  şi  să-l  am  pe  vecie  pe  om,  căci 
omul  cel  ieşit  din  om  nu  poate  să  fie  dacă  nu  se  naşte  din  Mine  pentru  viaţa  lui. 

Aş  striga  ca  un  leu  rănit,  să  rup  inima  omului  şi  să-l  trezesc  să  audă  de  la  Mine  şi  să  ia 
înţelepciunea  tainelor  vieţii  peste  el,  ca  să  ştie  că  cel  ce  se  botează,  acela  se  naşte  din  Dumnezeu, 
şi  trebuie  să  fie  dacă  se  botează. 

O,  sunt  cuprins  în  durere  fără  margini,  că  omul  nu  are  început  al  său,  nu  are  omul  frică  de 
Dumnezeu  ca  să  se  ridice  pentru  începutul  său  pentru  ca  să  se  facă  om  nou.  Cel  ce  nu  crede  în  viaţa 
veacului  ce  va  să  fie,  acela  calcă  poruncile  vieţii  acesteia,  iar  cel  ce  crede  îşi  lucrează  lui  această 
viaţă.  Cel  ce  se  botează,  cel  ce  se  naşte  prin  botez,  trebuie  să  se  facă  prunc  apoi,  trebuie  să  se 
facă  copil  apoi,  căci  aceasta  este  taina  botezului:  să  fie  omul  prunc  apoi,  care  nu  mai  trece  şi 
care  moşteneşte  pe  cele  din  cer  în  el,  nu  pe  cele  de  pe  pământ,  ci  pe  cele  ale  vieţii  ce  va  să  fie.  Eu 
M-am  făcut  atât  de  mic  sub  mâna  botezătorului  Meu,  care  nu  se  încumeta  să  Mă  atingă,  căci  eram 
Dumnezeu  din  Dumnezeu,  dar  M-am  smerit  pentru  ca  să-l  înalţ  pe  om  spre  viaţă,  spre  locul  pe 
care  l-a  pierdut  omul  prin  mărirea  de  sine. 

O,  greu  mai  dă  omul  să  înţeleagă  tainele  vieţii!  V-am  adunat  la  izvorul  tainelor  vieţii.  Am 
spus  să  veniţi  la  izvor,  şi  aţi  venit.  (Vezi  selecţia  tematică:  „Acest  cuvânt  este  râul  vieţii  ”,  n.r.)  Iar 
Eu  spun  aşa:  ferice  celui  ce  ştie  să  vină  când  îl  chem,  că  mare  este  taina  omului  nou,  zidit  în  Mine 
ca  să  fie.  Eu  voiesc  să  vă  zidesc  pe  voi  veac  nou  în  calea  venirii  Mele  în  faţa  a  tot  neamul  omenesc, 
zidire  ca  în  cer,  nu  ca  pe  pământ.  Viaţa  veacului  ce  va  să  fie  este  din  cer,  şi  nimeni  n-o  poate  lua 
de  pe  pământ.  Botezul  este  din  cer,  credinţa  este  din  cer,  şi  acestea  nu  se  pot  lua  de  pe  pământ.  Iar 
cine  le  ia  pe  acestea  se  face  prunc  şi  are  în  el  faţa  împărăţiei  cerurilor,  duhul  omului  cu  duh  dătător 
de  viaţă,  căci  unde  nu  este  moarte,  acolo  este  locul  împărăţiei  cerurilor.  Amin.  (Vezi  selecţia  te¬ 
matică:  împărăţia  cerurilor  nu  vine  în  chip  văzut”,  n.r.) 

învăţătura  Mea  este  duh  de  mângâiere,  dar  cine  nu  este  copil  nu-i  trebuie  mângâiere  şi  se 
iroseşte  în  plăceri  care  aduc  cu  ele  amărăciunea  lor.  Voiesc  să-l  trag  pe  om  spre  duhul  mângâierii, 
spre  duhul  învăţăturii  Mele.  Iată,  Mă  fac  cuvânt  peste  pământ  ca  să  Mă  dau  omului  cu  duhul  mân¬ 
gâierii  Mele  şi  să  înveţe  omul  să  vină  la  Mine,  să  vină  la  mângâiere  omul.  Să  se  tragă  omul  din  el 
în  lături  şi  să-Mi  facă  Mie  loc  în  el,  ca  să  fie  apoi.  Amin. 

Apa  Iordanului  a  vorbit  cu  Făcătorul  ei,  a  stat  în  lături  de  o  parte  şi  de  alta  a  trupului 
Meu  când  M-am  plecat  sub  mâna  mărturisitorului  Meu,  botezătorul  Ioan.  Toate  cele  făcute 
de  Mine  Mă  cunosc  Stăpân  al  lor,  dar  omul  nu  vrea.  Cel  ce  s-a  vrut  mare  nu  vrea.  Cel  mare  nu 
vrea,  dar  taina  botezului  îl  îndeamnă  pe  om  să  înţeleagă  de  la  Mine  viaţa  şi  faţa  celui  botezat. 

O,  vino,  omule,  spre  pocăinţă,  vino  spre  botez!  Vino  să  iei  de  la  Mine  această  învăţătură, 
că  nimeni  nu  te  învaţă  pe  pământ  puterea  acestei  taine,  a  naşterii  din  Mine  a  omului  prin  botez. 
Vino,  şi  învaţă-te  să  vii,  că  mulţi  dau  să  vină,  dar  nu  ştiu  să  vină.  Această  ştiinţă  voiesc  să  ţi-o  dau. 
Mulţi  dau  să  se  boteze,  dar  nu  ştiu  ce  poartă  în  ea  taina  aceasta.  Ea  aduce  împruncirea  trupului  şi 
a  duhului  şi  a  sufletului  omului.  Ea  îl  naşte  pe  om  pentru  cer,  nu  pentru  pământ. 

Dau  să  te  învăţ,  dau  să  te  deprind  să  vorbeşti  cu  Mine,  omule  ieşit  din  om.  La  botezul  Meu 
a  vorbit  cu  Mine  apa  Iordanului  şi  Tatăl  din  cer,  şi  voiesc  să  ştii  ce  înseamnă  botez  şi  naşterea  ta 
de  sus,  ca  să  fii  apoi,  că  iată,  nu  eşti,  şi  mori  mereu  şi  nu  eşti,  căci  iubeşti  moartea  şi  nu  viaţa.  O, 
Eu  pentru  tine  am  venit  de  la  Tatăl  şi  M-am  făcut  Om,  şi  am  trecut  întru  totul  prin  cele  omeneşti, 
ca  să  le  zdrobesc  în  trupul  Meu  şi  să  auzi  tu  câte  am  făcut  Eu  pentru  tine.  Vino  să  auzi  învăţătura 
Mea  de  la  sfârşitul  timpului,  că  iarăşi  lucrez  pentru  viaţa  ta,  omule.  Iarăşi  vin  de  la  Tatăl  şi  cu  Tatăl 
ca  să-ţi  dau  mâna  şi  să  înveţi  să  vii  la  viaţă,  că  Eu  ţie  Mi-am  dat  viaţa,  şi  mereu  ţi-o  dau  ca  să  iei 
din  ea  şi  să  fii.  Cufundă-te  în  cuvântul  Meu  cel  de  facere  nouă  şi  botează-te  în  el,  omule,  că-ţi 
grăiesc  cuvânt  de  naştere  din  nou,  fiindcă  Eu  nu  voiesc  moartea  ta,  ci  să  te  întorci  şi  să  fii  viu. 
Amin,  amin,  amin. 

Am  spus  să  vină  să  le  dau  de  la  Mine  celor  ce  Mă  cer.  Să  vii,  popor  mititel,  şi  să  Mă  iei  de 
la  izvor  şi  să  înveţi  să  stai  copil,  ca  să-ţi  dau  mângâiere.  Tu  vii  la  mângâiere  când  vii  la  izvor,  şi 
Eu  te  mângâi  cu  cuvântul,  dar  fii  atent  că  Eu  acum  două  mii  de  ani  M-am  făcut  Om,  şi  am  şi  Eu 
nevoie  de  mângâiere,  şi  vin  la  izvor  să  bem  şi  să  ne  mângâiem  unii  pe  alţii.  Mare  şi  dulce  este  taina 
mângâierii,  şi  cât  aş  vrea  să  te  văd  lucrând  cu  ea,  popor  mititel  de  la  venirea  Mea!  Eu  când  am 
ajuns  Om  desăvârşit  lângă  Tatăl  acum  două  mii  de  ani,  ţi-am  trimis  pe  pământ  duhul  mângâierii, 
că  El  este  numai  pentru  cei  ce-Mi  urmează  Mie  pe  drumul  către  Tatăl.  Dar  plinătatea  Mângâ¬ 
ietorului  este  acum,  şi  este  cu  tine,  căci  Eu  Mă  fac  izvor  de  cuvânt  mângâietor  pentru  cei  ce  se  nasc 
din  Mine.  Cel  ce  se  naşte  din  Mine,  până  nu  trece  prin  baia  pocăinţei,  care  aduce  iertarea 
păcatelor,  nu  poate  să  se  nască  pentru  viaţă.  Mângâierea  Mea  este  duhul  cunoştinţei  celor  ce¬ 
reşti  prin  duhul  umilinţei  omului.  îl  mângâi  pe  cel  ce  se  pleacă  spre  Mine  şi  îi  dau  înţelepciune 
curată  şi  îi  dau  duh  blând  şi  smerit,  ca  să  fie  ca  Mine  şi  să-l  am  de  mângâiere  de  pe  pământ.  Mă 
apropii  să  vin  pe  pământ  şi  nu  am  duh  de  mângâiere  de  jos  ca  să  vin  blând  şi  să  vin  cu  iubire,  că 
omul  nu  Mă  aşteaptă  şi  nu  stă  în  calea  Mea  cu  dor.  Aştept  dor  de  pe  pământ.  Aştept  pregătire  de 
pe  pământ.  îl  aştept  pe  om  să  iasă  în  întâmpinarea  Mea,  şi  el  nu  vrea.  S-a  răcit  omul  de  Mine  şi 
nu  vrea. 

Ioan,  botezătorul  Meu,  a  ieşit  în  calea  Mea  şi  Mi-a  gătit-o  şi  s-a  făcut  cale  a  Mea  spre 
oameni  şi  îi  striga  spre  împărăţia  cerurilor.  Şi  pe  tine,  popor  micuţ,  te-am  făcut  cale  a  Mea  peste 
pământ,  ca  să  vin  apoi  şi  să  împlinesc  Scriptura  venirii  Mele.  O,  greu  am  răzbătut  cu  cuvântul 
venirii  Mele,  că  omul  e  cuprins  intr-ale  lui.  Dar  Mi-am  împlinit  cuvântul  rostit  din  timp  şi  am  ieşit 
peste  ţara  venirii  Mele  şi  strig  peste  ea,  şi  strig  din  ea,  ca  să  se  audă  venirea  Mea,  care  vine  cuvân¬ 
tând  de  deasupra  pământului  şi  înnoind  duhul  omului.  Amin.  ( Vezi  selecţia  tematică:  România  - 
Noul  Ierusalim  -  Noul  Canaan  ”,  n.r .) 

Extras  din  Cuvântul  lui  Dumnezeu  la  praznicul  Botezului  Domnului  (Bobotează)  din  19- 
01-2001 

O,  taina  mângâierii  este  cu  omul  care  pune  peste  el  cuvântul  Meu,  cea  mai  mare  mân¬ 
gâiere.  Iar  acum,  în  zilele  cele  din  urmă,  am  adus  mângâierea  pe  pământ,  am  adus  taina  raiului, 
cuvântul  Meu  cu  omul,  ca  să-l  mângâi  Eu  însumi  pe  om  şi  să-i  dau  putere  să  se  întoarcă  în  taina 
mângâierii,  căci  raiul  este  chiar  mângâierea,  taina  mângâierii,  grădina  vieţii  şi  viaţa  cea  din  gră¬ 
dină,  viaţa  cea  veşnică  peste  om,  şi  Eu  o  aduc  acum  pe  pământ  la  om.  Amin. 

Ioan  M-a  mângâiat  în  ziua  botezului  Meu.  A  grăit  cu  Mine  Ioan,  şi  Eu  M-am  mângâiat, 
căci  cuvântul  este  mângâiere.  Am  vorbit  unul  cu  altul,  şi  duhul  mângâierii  a  fost  între  noi  în  ziua 
de  Bobotează.  Cuvântul  sfinţeşte  totul.  Apa  spală  şi  mângâie  cuvântul,  căci  botezul  este  taină 
dulce  şi  plină  de  mângâiere.  Botezul  este  foc  şi  apă,  şi  amândouă  curăţă  pe  om,  şi  amândouă 
mărturisesc.  Cine-1  face  pe  om  să  vină  spre  botez?  Cuvântul.  El  este  ca  focul  care  curăţă  răul 
din  om,  şi  omul  se  înnoieşte  prin  cuvântul  care  curăţă.  Iar  apa  este  mângâierea  cuvântului,  semnul 
spălării,  semnul  care  mărturiseşte  taina  botezului,  viaţa  cea  de  sus  peste  om. 

O,  copii  mângâiaţi!  Ioan,  botezătorul  Meu,  M-a  mângâiat.  Am  vorbit  amândoi  la  Iordan  şi 
Ne-am  mângâiat  unul  pe  altul.  Această  mângâiere  s-a  făcut  rod  al  credinţei  omului  care  a  cunoscut 
că  Eu  eram  Dumnezeu  şi  că  am  lăsat  prin  Ioan  botezul  pentru  om.  Fără  botez  omul  nu  se  naşte. 
Fără  botez  nu  are  început  omul.  Iar  cine  are  început  prin  botez,  acela  rămâne  cu  acest  înce¬ 
put  şi  nu  se  mai  pierde  din  el  şi  nu  se  mai  strică,  ci  se  face  mângâiere  a  Mea,  şi  Mă  ia  şi  Mă 
dă  din  el  la  cei  ce  însetează  după  adevăr.  Amin. 

Sunt  iar  la  voi,  ca  şi  în  ziua  ce  a  trecut.  Eu  prin  cuvânt  sunt  cu  voi.  Voi  prin  cuvânt  sunteţi 
cu  Mine.  Cu  cuvântul  ne  mângâiem,  că  el  este  mângâierea  şi  taina  vieţii,  taina  care  mângâie  şi  care 
este  ruptă  din  viaţa  cea  de  veci. 

...Am  adus  la  voi  desluşirea  tainei  mângâierii.  Taina  raiului  este  cuvântul,  mângâierea 
care  vine  din  cuvânt.  Cuvântul  este  iubirea  cea  din  rai,  dintre  Mine  şi  om,  iar  fără  cuvânt  nu  este 
iubire.  Amin.  Iubirea  este  numai  din  cuvânt,  iar  fapta  iubirii  este  chiar  mângâierea,  cuvântul  care 
are  în  el  taina  mângâierii  între  Mine  şi  om,  între  om  şi  Mine,  şi  între  om  şi  om.  Amin,  amin,  amin. 

Extras  din  Cuvântul  lui  Dumnezeu  la  soborul  sfântului  Ioan  Botezătorul,  din  20-01-2001 

Cuvântul  Meu  peste  pământ  e  praznic  de  Bobotează.  Să  se  boteze  în  el  tot  omul  care  vine 
spre  pocăinţă,  să  se  boteze  cu  Duh  Sfânt  şi  să  se  facă  un  sânge  cu  Mine,  că  Eu  vreau  să  fac  cerul 
şi  pământul  ca  la  sfârşit,  şi  pe  omul  cel  nou  să-l  fac  şi  să  împărăţesc  cu  el  pe  pământ,  cu  el  şi  cu  tot 
cerul  pe  pământ  pe  vecii,  că  vin  veciile  la  locul  lor,  iar  Eu,  şi  cu  Tatăl,  şi  cu  îngerii,  şi  cu  oamenii 
să  petrecem  veciile,  praznic  de  vecii  în  veci  de  veci,  că  mare  bucurie  sunt  praznicele  Domnului, 
poporul  Meu.  O,  Eu  grăiesc  ţie  şi  îţi  spun  că  eşti  poporul  Meu.  Dacă  n-aş  grăi  aşa,  nimeni  n-ar 
înţelege  că  Eu  sunt  Dumnezeul  tău,  iar  tu,  poporul  Meu;  Dumnezeu  adevărat  şi  popor  adevărat. 
Dacă  n-am  cui  să  grăiesc,  nu  pot  nici  să  fac,  căci  facerea  se  face  cu  cuvântul. 

Extras  din  Cuvântul  lui  Dumnezeu  la  praznicul  Botezului  Domnului  (Bobotează)  din  19- 
01-2002 

*** 

Ioan,  naşul  Meu,  e  plin  de  cuvânt,  că  Eu  cu  sfinţii  vin,  şi  grăiesc  cu  voi,  şi  cu  ei  peste  voi, 
aşa  cum  voi  faceţi  când  Eu  şi  cu  voi  grăim  în  mijlocul  Ierusalimului,  că  la  voi  s-a  unit  cerul  cu 
pământul  în  mare  lucrare,  iar  împărăţia  cerurilor  aşa  se  face,  fiilor  copii.  Amin,  amin,  amin. 

-  Tu,  Doamne,  ai  spus  celor  ce  cred  în  Tine:  «Fără  Mine  nu  puteţi  face  nimic».  Eu  sunt 
botezătorul  Tău,  şi  fără  Tine  n-am  putut  să  fac  aceasta  până  ce  Tu  n-ai  spus  să  fac.  Când  eu  am 
dat  să-Ţi  mărturisesc  mărirea  zicând  la  Iordan  că  se  cade  ca  Tu  să  mă  botezi  pe  mine  şi  nu  eu  pe 
Tine,  când  m-ai  găsit  botezând  pe  oameni  cu  botezul  pocăinţei  şi  cu  apa  Iordanului,  Tu  ai  stat 
smerit  sub  mâna  mea,  ca  Unul  Care  vine  să  Se  pocăiască,  şi  apoi  să  Se  boteze,  şi  apoi  să  înveţe 
să  fie  împărăţie  a  cerurilor.  Eu  m-am  supus  cuvântului  Tău  şi  Te-am  botezat  cu  apă  la  cuvântul 
Tău,  şi  atunci  S-a  făcut  Duhul  Sfânt  porumbel  şi  Ţi  S-a  aşezat  deasupra  şi  a  rostit  din  partea 
Tatălui  zicând:  «El  este  Fiul  Meu  Cel  iubit,  întru  Care  am  binevoit».  Atunci  Tu  ai  împlinit  în  faţa 
celor  adunaţi  pentru  pocăinţă  şi  pentru  botez  la  Iordan,  şi  ai  împlinit  în  faţa  Tatălui  porunca  cea 
care  ţine  în  ea  pe  toate  celelalte  şi  care  spune  aşa:  «Să  iubeşti  pe  Domnul  Dumnezeul  tău  din 
toată  inima  ta,  din  tot  cugetul  tău,  din  toată  virtutea  ta,  din  tot  sufletul  tău,  şi  pe  aproapele  tău, 
ca  pe  tine  însuţi».  Amin.  Despre  această  lucrare  voiesc  eu  să  vorbesc  acum  înaintea  Ta  şi  înaintea 
Ierusalimului  Tău  de  azi  şi  înaintea  neamurilor  pământului,  Doamne,  Mielule  al  Tatălui.  Mai 
mare  lucrare  ca  aceasta  nu  este  nici  pocăinţa,  căci  dacă  ea  este  în  om,  omul  nu  mai  greşeşte,  şi 
tot  aşa  va  face  şi  aproapele  său.  Amin. 


Cine  Te  iubeşte  pe  Tine,  Doamne,  acela  Te  ascultă,  aşa  cum  eu  Te-am  ascultat  la  Iordan 
şi  Te-am  aşteptat  să  Te  arăţi,  şi  să  Te  ascult  apoi.  Iubirea  de  Dumnezeu  este  chiar  ascultarea 
de  Dumnezeu,  căci  cel  ce  iubeşte  face  în  dragul  celui  iubit,  şi  aceasta  este  iubirea.  Iubirea  de 
Dumnezeu  este  iubirea.  Spun  această  taină  mare  şi  atât  de  mare  ca  să  vadă  omul  că  nu-l  iubeşte 
pe  aproapele  său.  Nici  eu  n-am  putut  să-i  iubesc  pe  cei  ce  se  pocăiau  spre  iertarea  păcatelor  şi 
spre  botezul  cu  apă  la  Iordan;  nici  eu  n-am  putut  până  ce  mai  întâi  nu  Te-am  ascultat  pe  Tine  şi 
pe  Tatăl,  Care  mă  călăuzea  spre  ziua  aceea,  fiindcă  eu  de  aceea  m-am  născut:  m-am  născut  ca 
să-L  ascult  pe  Dumnezeu  şi  să  lucrez  după  voia  Lui.  Amin.  Tainica  mea  lucrare  nu  o  cunoaşte 
omul  mai  mult  decât  o  arată  Scripturile  cele  despre  mine,  dar  naşterea  mea  cea  proorocită  de 
prooroci,  şi  viaţa  mea  cea  de  până  la  Iordan  şi,  apoi,  cea  de  până  la  plinirea  ei  când  prin  femeie 
Irod  mi-a  tăiat  capul  ca  nu  cumva  să  se  pocăiască  şi  să  se  întoarcă  şi  Tu  să-l  primeşti  pe  el, 
Doamne,  şi  să-l  ierţi  şi  să-l  ai  al  Tău,  viaţa  mea  cea  tainică  nu  o  cunoaşte  omul,  Doamne  al  celor 
ce  Te  ascultă  lucrând  în  taină  lucrarea  ascultării,  precum  şi  eu  am  împlinit,  ca  apoi  să  pot  iubi  pe 
aproapele  meu  ca  pe  mine  însumi,  să-l  ajut  să  Te  iubească  pe  Tine  precum  eu  Te-am  iubit.  Nimeni 
nu  poate  să  iubească  pe  aproapele  său  decât  cel  ce  iubeşte  pe  Dumnezeu  ascultându-L  pe  El,  şi 
iată,  nu  este  pe  pământ  iubire  în  om  pentru  aproapele  său.  Eu  când  i-am  iubit  pe  oameni  i-am 
iubit  aşa  cum  îl  iubeam  eu  pe  Dumnezeu  şi  pe  mine.  I-am  iubit  vrând  să-i  dau  Lui  aşa  cum  m-am 
dat  eu.  I-am  iubit  spunându-le  să  se  pocăiască  pentru  împărăţia  cerurilor,  aşa  i-am  iubit.  Strigam 
la  ei  cu  toate  puterile  duhului  şi  ale  sufletului  şi  ale  trupului  meu  cel  curat  de  cele  omeneşti  şi 
pământeşti.  Ii  strigam  spre  cer,  şi  apoi  le-am  arătat  lor  pe  Fiul  Tatălui  Savaot  după  ce  le-am  zis 
că  după  mine,  după  botezul  meu  cu  apă,  în  care  eu  îi  aşezam  pe  ei,  vine  Cel  ce  îi  va  boteza  cu 
Duhul  Sfânt  şi  cu  foc,  şi  în  mâna  Căruia  este  lopata  care  curăţă  înaintea  Lui  aria  ca  să  meargă  şi 
să-Şi  adune  grâul  în  jitniţe,  iar  pleava,  în  foc  nestins. 


O,  Doamne,  tot  omul  care  este  pleavă  şi  nu  grâu,  tot  cel  ce  nu  Te  iubeşte  pe  Tine,  acela 
este  un  foc  nestins,  căci  cel  ce  nu  iubeşte  pe  Dumnezeu,  acela  îşi  grămădeşte  păcate  peste  păcate, 
şi  în  focul  păcatelor  nestinse  arde  tot  omul  care  nu  iubeşte  pe  Dumnezeu,  şi  tot  aşa  îl  iubeşte  şi  pe 
aproapele  său.  Nu  mai  este  om  pe  pământ  care  să  ştie  ce  este  iubirea  de  aproapele  său,  iar  eu  vin 
cu  Tine,  Doamne,  pe  pământ  cuvânt,  vin  prin  firul  coborârii  Tale  şi  intru  pe  porţi  în  cartea  Ta  şi 
mă  scriu  în  ea  lângă  Tine  şi  lângă  poporul  Tău.  Le-ai  spus  fiilor  din  porţi  să  spună  la  tot  poporul 

Tău  să  aibă  grijă  fiecare  de  numele  său  cel  scris  în  Cartea  Vieţii,  în  cartea  aceasta,  şi  ca  să  nu 
şteargă  duhul  rău  din  cartea  aceasta  pe  cel  ce  nu  veghează  la  bucuria  Ta  pen  tru  cel  scris  în  cartea 
Ta,  Doamne.  Fiecare  copil  scris  în  cartea  aceasta  trebuie  să  fie  o  bucurie  a  Ta,  iar  cei  din  porţi 
aceasta  lucrează:  dorinţa  Ta,  bucuria  Ta  de  la  fiii  cei  scrişi  în  cartea  aceasta.  Amin. 


O,  fiilor  copii,  Domnul  Iisus  Hristos  aşa  vă  are  pe  voi,  cei  ce-I  sunteţi  Lui  şi  sfinţilor  Lui 
porţi  de  intrare  în  Ierusalimul  Domnului,  de  la  voi  de  pe  pământ.  Fii-copii  vrea  Domnul  să  fie  toţi 
cei  din  Ierusalim,  şi  ce  frumos  este  fiul-copil,  aşa  cum  a  fost  Domnul  în  mâna  Tatălui,  copil  ascul¬ 
tător  de  Tatăl  Său!  Fiul  nu  este  la  fel  ca  fiul-copil.  Fiul  poate  să  se  ridice  împotriva  tatălui  său 
dacă  se  face  mare,  dar  fiul-copil  stă  copil,  stă  dulce  şi  rămâne  frumos  ca  şi  copilul  care  împarte 
în  jur  dulceaţa  tatălui  său  pentru  el.  Fiul  dacă  se  face  mare  lucrează  singur,  se  simte  mare,  şi  apoi 
i  se  arată  lucrarea  care  întristează  iubirea,  iubirea  tatălui  său  pentru  copilul  său.  Fericit  este  tatăl 
care  are  copii,  şi  aceasta  se  poate  vedea  din  cele  ce  se  văd;  şi  întristat  este  tatăl  care  are  fii,  şi, 
iarăşi,  aceasta  se  poate  vedea  din  cele  ce  se  văd. 

O,  fiilor  copii,  ce  frumos  este  acest  cuvânt:  fii-copii!  Acest  nume  să-l  poarte  cu  toată  bu¬ 
curia  toţi  cei  ce  sunt  poporul  cel  nou,  poporul  venirii  Domnului.  Amin. 

O,  fii  ai  oamenilor,  strig  prin  cartea  Cuvântului  lui  Dumnezeu,  strig  la  voi:  pocăiţi-vă! 
Vă  trebuie  iubire  de  Dumnezeu  si  credinţă  în  El,  credinţă  cu  credinciosie  si  nu  oricum  credinţă, 
şi  vă  trebuie  rugăciune  plină  de  cuminţenie  şi  care  să  nu  ceară  pentru  voi,  ci  pentru  Domnul  în 

voi.  ( Vezi  selecţia  tematică:  ,,  Cartea  Mielului”,  n.r.)  Cine  cere  de  la  Domnul  pentru  el  însuşi, 
acela  nu  poate  face  voia  lui  Dumnezeu,  că  nu  poate  Domnul  să  facă  în  om  şi  voia  omului  şi  voia 
lui  Dumnezeu.  Aştept  cu  Domnul  în  porţile  cele  zdrobite  de  suferinţa  Domnului  în  fiii  Săi  cei  pur¬ 
tători  de  Dumnezeu  pentru  cei  de  pe  pământ,  şi  intru  cuvânt  în  cartea  Cuvântului  lui  Dumnezeu 
ca  să  vă  strig  din  nou,  după  două  mii  de  ani.  Pocăiţi-vă,  pocăiţi-vă,  pocăiţi-vă!  V-am  adus  aminte 
de  porunca  dată  de  Dumnezeu  ca  s-o  împlinească  omul.  Vă  strig  lângă  apa  vieţii,  lângă  cuvântul 
vieţii  şi  vă  spun:  pocăiţi-vă!  Şi  vă  spun  să  iubiţi  pe  Dumnezeu  cu  toată  fiinţa  Lui  din  voi,  şi  pe 
aproapele  vostru  ca  pe  voi  înşivă  după  ce  11  veţi  iubi  pe  Dumnezeu  iubindu-vă  aşa  şi  pe  voi  înşivă; 
aşa,  şi  nu  fără  iubirea  de  Dumnezeu  în  voi. 

E  mare  râu  de  viaţă  înţelepciunea  cuvântului  gurii  Domnului  peste  pământ  în  zilele  acestea 
când  El  S-a  întors  la  oameni  ca  să-i  tragă  pe  toţi  la  Tatăl.  Apropiaţi-vă  şi  ascultaţi  şi  împliniţi  în 
voi  iubirea  de  Dumnezeu.  Praznicul  Bobotezei  să  fie  toate  sărbătorile  mele  de  pe  pământ  între  voi. 
Praznice  de  pocăinţă  să  fie  ele,  de  la  margini  la  margini.  Aceasta  vă  cer  eu,  Ioan,  botezătorul 
Fiului  lui  Dumnezeu. 


O,  nu  vă  botezaţi  în  apă  pruncii  şi  atât.  Botezaţi-vă  voi  mai  întâi,  în  botezul  pocăinţei,  şi 
apoi  botezaţi-vă  şi  fiii  tot  aşa.  Nu  vă  jucaţi  de-a  baba-oarba  cu  Dumnezeu,  că  ceea  ce  a  luat  să 
facă  creştinismul  de  azi,  cel  aşa-zis  creştinism,  n-a  luat  de  la  mine,  ci  a  luat  de  la  sine.  Eu  l-am 
aşezat  pe  om  să  se  pocăiască,  şi  apoi  să  se  boteze  cu  apă  spre  iertarea  păcatelor,  şi  apoi  să  înveţe 
de  la  Duhul  Sfânt,  şi  apoi  să-şi  boteze  copiii  având  grijă  să-I  dea  Domnului  şi  nu  lumii.  Vai  vouă 
dacă  veţi  mai  crede  că-L  puteţi  înşela  pe  Dumnezeu  botezăndu-vă  copiii  la  preoţii  care-şi  îngră¬ 
mădesc  păcate  peste  păcate,  şi  apoi  se  fac  botezători  de  prunci  fără  să  fie  ei  mai  întâi  botezători 
pentru  cei  ce  nasc  prunci  aducându-i  la  ei  să-i  boteze.  Nu  aşa  se  făcea  botezul  pe  vremea  mea,  pe 
vremea  apostolilor  ucenici  ai  Domnului,  ci  se  boteza  toată  casa,  de  la  tată  până  la  prunc,  cu 
botezul  pocăinţei  prin  propovăduire,  şi  de  la  ea,  prin  credinţă,  şi  apoi  prin  iubire  de  Dumnezeu  şi 

de  aproapele,  până  ce  praznicul  Bobotezei  se  încununa  cu  coborârea  limbilor  Duhului  Sfânt  peste 
cei  botezaţi  şi  curăţiţi  de  păcat  prin  pocăinţa  de  faptele  lor  rele. 

O,  până  când,  fii  ai  oamenilor?  O,  cine  v-a  ademeriit pe  voi  să  vă  supuneţi  oamenilor  şi  nu 
lui  Dumnezeu?  Faceţi,  dar,  fapte  vrednice  de  pocăinţă,  că  iată-L  pe  Fiul  lui  Dumnezeu  cum  îşi 
face  fii  din  cei  neluaţi  în  seamă  de  îngâmfarea  cea  din  omul  care  se  numeşte  pe  sine  botezător 
peste  fiii  oamenilor.  Eu  vă  botez  cu  botezul  pocăinţei,  dar  lângă  mine  este  acum  Cel  ce  botează 
cu  Duhul  Sfânt  şi  cu  foc.  Amin,  amin,  amin. 

Iar  eu,  Doamne,  voiesc  să-i  iau  pe  cei  mici,  pe  poporul  Tău,  şi  să  grăiesc  cu  el  deosebit, 
aşa  cum  făceai  Tu  când  cu  fariseii  grăiai  într-un  fel,  iar  cu  ucenicii  Tăi  grăiai  deosebit.  Celor  ce 
mă  întrebau:  «Dar  noi  ce  să  facem?»  eu  le  răspundeam  să  facă  roade  vrednice  de  pocăinţă,  iar 
pe  cei  ce  erau  ucenici  ai  mei  i-am  învăţat  deosebit  mereu,  aşa  cum  şi  Tu  lucrai,  iar  eu  tot  ca  Tine 
lucram,  ca  să  fiu  după  chipul  şi  asemănarea  Ta  pe  pământ.  Amin,  amin,  amin. 

-  O,  cum  să  nu  Mă  bucur  de  bucuria  ta,  botezătorule  al  Meu!  Avem  cărarea  sub  picioare  şi 
mergem  pe  ea  şi  îi  îmbrăţişăm  deosebit  în  taina  cuvântului  pe  cei  ce  sunt  ucenicii  Mei  pe  pământ. 
Tu  ai  fost  taină  mare  între  oameni,  aşa  cum  Eu  te-am  vestit  celor  ce  Mă  ispiteau  cu  mintea  şi  cu 
gura  lor,  cu  privire  la  tine  şi  la  Mine.  Hai  să  închidem  uşa  după  Noi  şi  să  Ne  bucurăm  cu  ucenicii 
cei  pecetluiţi  pentru  tainele  cele  adânci  ale  venirii  Mele  la  om  după  două  mii  de  ani. 

Extras  din  Cuvântul  lui  Dumnezeu  la  soborul  sfântului  Ioan  Botezătorul,  din  25-01-2003 

Semnul  credinţei  este  grăirea  în  Duhul  Sfânt.  Nu  poate  fi  omul  numit  om  credincios,  om 
cu  credinţă  în  Mine  dacă  nu  are  din  el  grăire  de  Duh  Sfânt  apoi,  semnul  primirii  credinţei  şi  a 
botezului  cu  credinţă,  că  omul  în  zadar  s-a  învăţat  să  se  boteze  cu  apă  dacă  nu  a  învăţat  duhul 
pocăinţei  spre  iertarea  păcatelor,  duhul  căruia  îi  urmează  grăirea  în  Duhul  Sfânt,  ca  semn  al 
sfinţeniei  omului. 

Extras  din  Cuvântul  lui  Dumnezeu  la  Sărbătoarea  Creştinătăţii  Româneşti,  ziua  a  doua,  din 
21-09-2003 

*** 

O,  cei  ce  se  botează  ca  oamenii,  aceia  nu  ştiu  ce  înseamnă  botez,  iar  cei  ce  se  botează  ca 
Mine,  aceia  ştiu  să  rămână  întru  Mine  şi  botezaţi  în  numele  Tatălui  şi  al  Fiului  şi  al  Sfântului  Duh, 
dar  cum  să  fac  să  înţeleagă  tot  omul  de  pe  pământ  iubirea  dintre  Mine  şi  om,  cuvântul  Meu,  iubit 
şi  împlinit  de  om?  Curând,  curând  Mă  las  peste  pământ  cu  ziua  Mea  cea  mare  şi  strălucită,  şi  am 
spus  că  înaintea  ei  trebuie  să  meargă  peste  oameni  duhul  pocăinţei  şi  duhul  proorociei,  căci  aşa 
înseamnă  botez  şi  om  botezat  cu  Duhul  Sfânt,  Care  Se  întoarce  de  la  om  la  Mine  mângâindu-Mă 
şi  proorocind  că  s-a  apropiat  împărăţia  cerurilor,  aşa  cum  Ioan  Mă  mângâia  şi  îmi  vestea  împărăţia 
şi  venirea  ei  pe  pământ  cu  omul.  (Vezi  selecţia  tematică:  .. Despre  sfârşitul  lumii  şi  Ziua  Domnu¬ 
lui  ”,  n.r .)  O,  Eu  n-am  venit  să-i  iau  omului  împărăţia,  ci  am  venit  să  i-o  dau  pe  a  Mea,  pe  cea  mai 
bogată,  pe  cea  care  nu  se  va  lua  de  la  el,  iar  Eu  în  dar  i-o  dau,  numai  să  vrea  el  să  se  dea  ei  şi  s-o 
cunoască  întru  Mine,  căci  Eu  în  lume  am  venit  nu  ca  să-i  iau  omului  împărăţia,  ci  am  venit  să  vin 
şi  să  Mă  duc  să  gătesc  omului  loc  dulce,  şi  iar  să  vin  apoi  şi  să-l  aduc  pe  pământ  pentru  toţi  cei  ce 
rodesc  întru  Mine,  iar  Eu  curăţindu-i  şi  îngrijindu-i  pe  ei,  mai  mult  să  rodească  ei.  Amin. 

Extras  din  Cuvântul  lui  Dumnezeu  la  praznicul  Botezului  Domnului  (Bobotează)  din  19- 
01-2004 

*** 

O,  popor  al  cuvântului  Meu,  îţi  spun  mereu  aşa  ca  să  ştie  neamul  oamenilor  că  Eu  sunt 
cuvânt  peste  om  pe  pământ,  că  Eu  nu  M-am  schimbat,  că  Eu  sunt  Cel  ce  sunt  şi  împărăţesc  în  veac 
prin  dreptate.  Amin. 

Am  venit  pe  pământ  şi  M-am  făcut  Fiul  Omului  acum  două  mii  de  ani  şi  M-am  dus  spre 
Ioan,  care  împărţea  la  Iordan  botezul  pocăinţei,  botezul  cu  apă  spre  iertarea  păcatelor,  şi  apoi  spre 
roade  vrednice  de  pocăinţă.  Am  stat  la  rând  împreună  cu  cei  temători  de  Dumnezeu  şi,  iarăşi,  cu 
cei  ce  fugeau  de  mânia  ce  avea  să  vină  peste  cei  păcătoşi. 

M-am  aplecat  cu  ascultare  de  Tatăl  şi  M-am  supus  lui  Ioan  poruncindu-i  lui  să  Mă  boteze 
ca  să  poată  Tatăl,  pentru  umilinţa  Mea  din  mijlocul  celor  ce  Mă  vedeau  la  Iordan,  să  poată  Tatăl 
să  Mă  mărturisească  de  Fiu  al  Său  iubit  întru  Care  El  a  binevoit,  şi  să  vadă  oamenii  împărăţia 
cerurilor  înăuntrul  Meu,  şi  pe  Tatăl  vestindu-Mă  de  deasupra  creştetului  Meu,  şi  pe  Duhul 
Sfânt  botezându-Mă,  pentru  pecetluirea  botezului  cu  apă,  pe  care  Ioan  îl  împărţea  celor  ce  se 
temeau  de  Dumnezeu  şi  de  mânia  cea  pentru  păcate,  şi  de  care  mulţi  fugeau.  O,  nu  se  fuge  de  păcat 
când  vine  mânia  Mea  cea  pentru  păcat,  ci  se  fuge  de  ea  prin  nepăcătuire,  iar  altfel  este  greu  de 
omul  care  nu  se  pocăieşte,  care  nu  se  opreşte  de  la  roadele  morţii  lui,  care  nu  fuge  de  faţa  păcatelor 
ca  să  nu  guste  din  ele. 

Iată  praznic  sfânt  de  cuvânt,  praznic  de  Bobotează  pe  pământ!  Să  se  boteze  oamenii  în 
acest  râu  care  curge  din  gura  Mea  şi  să  vină  spre  pocăinţă  şi  spre  iertarea  păcatelor  lor  mai 
înainte  de  plata  cea  pentru  păcate.  Amin. 

O,  poporul  Meu,  îmbogăţeşte-ţi  temerea  de  Dumnezeu  şi  ia  chipul  Meu  în  chipul  tău  şi  ia 
în  tine  şi  în  firea  ta  ascultarea  de  Tatăl  şi  supunerea  sub  mâna  Lui  cea  atotputernică,  şi  nu  te  bizui 
pe  Mine  cum  fac  oamenii  care  zic  că  Eu  sunt  bun  pentru  doririle  lor,  şi  care  mereu  rămân  datori 
lui  Dumnezeu.  Tu  bizuie-te  pe  temerea  ta  de  Dumnezeu,  care  se  face  în  tine  chip  frumos,  chip 
slăvit  la  faţă  şi  la  port  în  trupul  tău  cel  dat  Mie  prin  ascultarea  şi  supunerea  ta.  Arată-te  supus,  aşa 
cum  Eu  M-am  arătat  la  Iordan,  ca  să  te  mărturisească  Tatăl  din  cer  şi  toată  oştirea  Lui,  fiu 
al  Său  între  fiii  oamenilor  de  pe  pământ,  aşa  cum  M-a  mărturisit  pe  Mine  când  Ioan,  spălându- 
Mă  în  apa  Iordanului,  a  auzit,  dimpreună  cu  cei  adunaţi  spre  botezare,  pe  Tatăl,  Care  Mi-a  spus: 
«Tu  eşti  Fiul  Meu  Cel  iubit,  întru  Care  binevoiesc».  Amin. 

. . .  Pace  ţie,  căci  te  voiesc  credincios  ca  să  pot  să-ţi  spun:  pace  ţie,  popor  român,  popor  ales 
dintre  popoare  pentru  slava  Mea  cea  de  la  venirea  Mea,  şi  pentru  slava  ta!  Dar  apleacă-te  să  Mă 
vezi,  căci  am  în  mijlocul  tău  împărăţia  Mea,  şi  voiesc  să  te  cresc  prin  ea  şi  să  te  slăvesc  între 
popoare.  Şi  vor  veni  spre  tine  popoarele  şi  se  vor  boteza  în  credinţa  ta  şi  te  vor  cânta  şi  vor  zice: 
«Veniţi  să  ne  suim  în  muntele  Domnului  ca  să  umblăm  întru  legea  şi  întru  lumina  lui  Dumne¬ 
zeu  şi  să  ne  bucurăm  de  El  sub  slava  poporului  Său  cel  nou  ales  pentru  slava  Sa!».  Amin,  amin, 
amin. 

Extras  din  Cuvântul  lui  Dumnezeu  la  praznicul  Botezului  Domnului  (Bobotează),  din  19- 
01-2005 

Când  petreceam  cu  ucenicii  le  spuneam  adesea  de  făgăduinţa  Tatălui,  de  botezul  cu  Duhul 
Sfânt,  iar  când  s-a  apropiat  clipa  să  Mă  sui  de  la  ei  la  Tatăl,  le-am  spus  lor:  «Veţi  lua  putere  venind 
Duhul  Sfânt  peste  voi  şi  Mă  veţi  mărturisi  în  Ierusalim  şi  în  toată  Iudeea  şi  în  Samaria  şi  până 
la  marginea  pământului».  Când  le-am  spus  că  Mă  vor  mărturisi  până  la  marginea  pământului,  am 
spus  despre  Duhul  Sfânt  prin  Care  ei  M-au  mărturisit  după  ce  L-au  primit,  după  ce  Eu  M-am  dus 
la  Tatăl.  Puterea  Duhului  Sfânt  lucrează  unde  voieşte  şi  cât  voieşte  după  ce  mărturiseşte  El  pe 
pământ  pentru  Dumnezeu  prin  omul  care  are  peste  el  puterea  Lui,  puterea  Duhului  Sfânt. 


O,  poporul  Meu,  cobor  la  tine  cu  puterea  Duhului  Sfânt,  căci  cuvântul  Meu  este 
această  putere,  iar  tu  trebuie  s-o  ai  mai  mult  decât  oricare  alt  împuternicit  de  Dumnezeu  prin 
vremi  cu  această  putere  care  înseamnă  botezul  cu  Duhul  Sfânt,  puterea  care  îl  face  pe  om 
mărturisitor  al  lui  Dumnezeu,  iar  mărturisirea  este  cea  mai  iute  la  mers,  căci  merge  din  om  în  om 
până  la  toate  marginile  cât  voieşte  Duhul  Sfânt  să  poată  prin  această  iute  mergere  a  Sa. 


O,  ce  dor  îmi  este  să  grăiesc  cu  omul  pe  pământ!  Oricât  aş  grăi  de  mult,  dorul  Meu  este 
fără  de  moarte,  fără  de  sfârşit,  poporul  Meu.  Acest  dor  este  cuvânt,  căci  cuvântul  este  măsura 
dorului,  iar  Eu  sunt  fără  de  sfârşit  şi  sunt  Cuvântul,  poporul  Meu,  şi  Mi-e  dor  să-l  grăiesc  şi  Mi-e 
dor  să-l  mărturisesc.  Când  eram  cu  ucenicii  în  lume  nu  puteam  să-Mi  liniştesc  dorul  tot,  căci  eram 
cu  trupul  şi  Mă  ţineam  să  Mă  mărturisesc  pe  Mine  însumi,  fiindcă  aşa  este  pe  pământ  când  eşti. 
Dar  acum  din  cer  dorul  Meu  curge  ca  râul,  căci  vremea  aceasta  aşteptată  de  veacuri  a  venit.  Eu 
însumi  din  Tatăl  Mă  fac  putere  de  Duh  Sfânt  şi  Mă  mărturisesc  pe  pământ,  şi  sunt  în  Tatăl  şi 
împlinesc  Scriptura  aceea  prin  care  am  spus  că  Mă  duc  la  Tatăl  ca  să  vin.  O,  nu  este  altfel  Scrip¬ 
tura  aceea  care  spune  despre  Duhul  Sfânt  vestitor  peste  om,  nu  este  cum  spun  preoţii  bisericii 
cum  că  ei  lucrează  în  Duhul  Sfânt,  căci  nu  este  în  Duhul  Sfânt  ceea  ce  spun  ei  că  lucrează 
Duhul  Sfânt  în  biserici.  Iar  Eu  le  spun  lor  aşa:  acest  cuvânt  este  Duhul  Sfânt,  Cel  făgăduit  de 
Tatăl  că  va  veni  pe  pământ,  şi  din  Care  am  dat  putere  ucenicilor  Mei  acum  două  mii  de  ani 
de  M-au  mărturisit  la  făpturi  cu  toate  câte  Eu  am  lucrat  în  mijlocul  lor  cât  am  stat  pe  pământ 
cu  toată  taina  Mea  între  oameni.  Când  M-am  înălţat  la  cer  le-am  adus  aminte  de  făgăduinţa 
Tatălui  când  Eu  le  spuneam:  «Mă  duc  ca  să  pot  veni  la  voi.  Mă  duc  şi  vă  voi  trimite  pe  Mângâ¬ 
ietorul,  Care  din  al  Meu  va  lua  şi  vă  va  vesti».  Acum  însă  Eu  însumi  din  cer,  din  mijlocul  uceni¬ 
cilor  Mei,  Eu  însumi  Mă  mărturisesc  peste  pământ,  căci  îngerii  înălţării  Mele  le-au  spus  celor  ce 
Mă  priveau:  « Precum  L-aţi  văzut  mergând  la  cer,  astfel  va  şi  veni».  Eu  cuvântând  peste  ei  M- 
am  înălţat  la  cer,  şi  a  venit  un  nor  şi  M-a  acoperit,  iar  Eu,  acum,  din  nor  grăiesc,  căci  cu  norii 
vin,  precum  M-am  suit,  precum  au  spus  îngerii  înălţării  Mele  că  voi  veni. 

Extras  din  Cuvântul  lui  Dumnezeu  la  praznicul  înălţării  Domnului.  Sărbătoarea  naşterii 
sfintei  Virginia,  din  09-06-2005. 


Suspină  Duhul  Sfânt  în  cer  şi  pe  pământ.  El  este  lacrima  Tatălui  şi  a  Fiului,  lacrima  lui 
Dumnezeu,  care  se  face  cuvânt,  lacrimă  care  mângâie  chiar  dacă  pentru  ea  nu  este  mângâiere,  ci 
numai  durere,  căci  lacrima  din  durere  se  naşte. 

Sunt  Tatăl  Savaot,  iar  de-a  dreapta  Mea  stă  Fiul  Meu,  Mântuitorul  omului  umilit  cu  duhul, 
şi  este  plin  de  suspinul  Meu,  şi  Se  numeşte  Duhul  Sfânt  acest  suspin.  Lângă  Noi  e  tot  cerul  de 
sfinţi  şi  de  îngeri,  şi  în  mare  taină  serbează  cerul  sfânt  praznic  pentru  grădiniţa  cuvântului,  şi  o 
priveşte  pe  ea  Tatăl  şi  Fiul  şi  cerul  de  sfinţi  şi  de  îngeri,  că  azi  e  sărbătoare  a  ei,  dintre  cele  trei 
sărbători  aşezate  peste  ea  la  pecetluirea  ei  cu  Duhul  Sfânt,  cu  semnul  lui  Dumnezeu. 

O,  Fiule  scump,  această  zi  a  fost  aşteptată  de  cei  credincioşi  ca  să-i  strângă  ea  în  grădina 
întâlnirii,  dar  Noi  îi  avem  la  lucrul  cărţii  pe  cei  care  Ne  fac  Nouă  loc  pe  pământ  cu  oamenii  la 
sărbătorile  cerului.  O,  Fiule  îndurerat,  sărbătorile  cerului  nu  sunt  pe  pământ  ca  şi  în  cer,  chiar  dacă 
Tu  i-ai  învăţat  pe  ucenicii  Tăi  în  toate  vremile  să  facă  voia  lui  Dumnezeu  pe  pământ  ca  şi  în  cer, 
căci  voia  Noastră  omul  trebuie  s-o  facă,  iar  fără  om  nu  este  aceasta  pe  pământ.  Duhul  Sfânt  din 
Noi  Se  face  cuvânt,  iar  cuvântul  este  lacrima  Noastră  înaintea  omului,  Fiule  înlăcrimat,  căci  tot 
cuvântul  Meu,  care  curge  prin  Tine,  e  lacrimă,  Fiule  durut,  şi  aşa  sărbători  sunt  între  cei  din  cer,  şi 
nu  altceva  sunt  acestea. 

Le-ai  spus  la  ucenici  că  dacă  vii  la  Mine  nu  vor  rămâne  orfani,  că  le  vei  trimite  pe  Duhul 
Sfânt,  pe  Mângâietorul  Cel  pentru  ucenici  pe  pământ.  Dar  de  pe  pământ  care  este  mângâierea  cea 
pentru  cer?  Care,  Fiule  însuspinat  de  şapte  mii  de  ani  ca  şi  Tatăl?  Dacă  Noi  plângem,  e  bine  să  fie 
altfel  omul?  E  bine  să  fie  omul  fără  Duhul  Sfânt,  Care  plânge  în  Dumnezeu?  lată  ce  a  făcut  omul! 
S-a  vrut  mai  fericit  ca  Dumnezeu  şi  a  fugit  de  această  durere,  a  fugit  de  Duhul  Sfânt,  Care  plânge 
în  urma  lui  fără  de  mângâiere.  Plânge  Duhul  Sfânt  mângâind  prin  durerea  Lui  şi  nu  mai  este  om 
care  să-l  cunoască  faţa  Lui  cea  tainică,  suspinul  Lui  cel  fără  de  margini,  căci  omul  fuge  de  durere 
şi  nu  se  lasă  locaş  al  odihnei  Duhului  Sfânt,  Cel  fără  de  locaş  şi  fără  de  rod  în  om. 

Plânge  Duhul  Sfânt  deasupra  grădiniţei  cuvântului  care  cheamă  omul  la  viaţă  din  cer,  la 
sărbători  ca  în  cer  pe  pământ.  Creştinii  aşteaptă  sărbătorile  poporului  cel  nou,  dar  dacă  ele  nu  sunt 
ca  în  cer  când  ei  se  strâng,  suspină  Duhul  Sfânt,  şi  lacrima  Lui  se  face  cuvânt  şi  nimeni  nu  I-o 
şterge  dintre  cei  care  se  strâng  în  zile  de  sărbători  pregătite  cu  trudă  în  cer  şi  pe  pământ  pentru 
mângâierea  omului  care  caută  după  Dumnezeu. 

O,  Fiule  al  Meu,  am  intrat  cuvânt  cu  suspin  în  el  ca  să  fim  Noi  şi  tot  cerul  în  tainică  sărbă¬ 
toare  de  Duh  Sfânt.  Am  aşezat  pe  cei  din  porţi  odată  cu  intrarea  Mea,  şi  îmi  las  fiinţa  în  fiinţa  Ta, 
şi  prin  porţi  intrăm  în  cetate.  Amin. 

-  O,  Tată,  durerea  lacrimii  Duhului  Sfânt,  n-avem  unde  să  Ne  sprijinim  cu  ea  decât  în  porţi, 
şi  ea  e  tainică  şi  nu  poate  fi  văzută  şi  ştiută  de  om  ca  să-l  doară  şi  pe  el  durerea  Duhului  Sfânt. 
Acum  două  mii  de  ani  când  am  trimis  făgăduinţa  Ta  peste  ucenicii  Mei  din  lume,  s-a  sprijinit  pe 
mai  mulţi  puterea  Duhului  Sfânt,  şi  apoi  apostolii  îi  botezau  pe  cei  ce  se  alăturau  la  vederea  sem¬ 
nelor  care  urmau,  far  Petru,  la  cei  ce  întrebau  pe  apostoli  ce  să  facă,  el  le  răspundea:  « Pocăiţi-vă , 
şi  să  se  boteze  fiecare  dintre  voi,  în  numele  lui  Iisus  Hristos,  spre  iertarea  păcatelor  voastre,  şi 
veţi  primi  darul  Duhului  Sfânt». 

O,  Tatăl  Meu,  unde  mai  este  pe  pământ  botezul  cu  Duhul  Sfânt?  O,  cât  Mă  doare  lipsa 
Noastră  din  om,  Tată!  Lipsa  Duhului  Sfânt  din  om  Ne-a  pedepsit  la  durere  fără  de  mângâiere,  Tată. 
Nu  mai  poate  omul  scăpa  de  trup,  şi  lipsa  dorului  de  Dumnezeu  l-a  făcut  ţărână  pe  om,  l-a  umplut 
de  grijile  vieţii,  şi  numai  aşa  îl  găsim  zi  şi  noapte  pe  om,  Tată.  Durere  fără  de  margini  avem.  Privim 
îndureraţi  la  om  să-l  vedem  dacă  se  scoală  pentru  Duhul  Sfânt,  şi  Ne  doare  lipsa  Noastră  din  om, 
şi  Ne  doare  fără  de  mângâiere  în  cer  şi  pe  pământ.  Suspinul  Nostru  e  toată  sărbătoarea  Noastră  şi 
a  Duhului  Nostru  Cel  Sfânt,  Care  Se  face  cuvânt,  iar  cuvântul  se  cheamă  lacrima  Duhului 

Sfânt.  lacrima  Mea  şi  a  Ta  în  fiinţa  Mea,  că  Eu  sunt  cuvântul  Tău,  şi  Mă  fac  lacrimă,  şi  ea  este 
cuvânt,  Tată. 

O,  poporul  Meu,  ţi-aş  culege  lacrimile,  să  le  duc  la  Tatăl,  dar  lacrima  se  naşte  din  durere. 
Duhul  Sfânt  este  Mângâietorul,  dar  lacrima  Lui  nu  află  mângâiere.  Durerea  nu  se  mângâie,  poporul 
Meu.  Ea  se  trăieşte,  şi  este  aşternut  al  Duhului  Sfânt  în  omul  durut  ca  Dumnezeu  şi  nu  ca  omul. 
Viaţa  cea  fără  de  sfârşit  e  scumpă,  şi  doresc  cu  dor  să-l  înţelepţesc  pe  om,  pentru  ca  să  dorească 
în  el  aluatul  fiinţei  lui  Dumnezeu,  pe  Duhul  Sfânt,  Cel  plin  de  suspin,  Cel  fără  de  odihnă  căutând 
să-Şi  facă  popor  care  să  aibă  peste  el  botezul  cu  Duhul  Sfânt,  taina  omului  nou,  născut  din 
cer,  din  Dumnezeu. 


O,  poporul  Meu,  să  te  uiţi  mereu  la  tine  dacă  ai  pe  Duhul  Sfânt.  Ia  cartea  şi  citeşte  să  vezi 
ce  face  Duhul  Sfânt  în  om,  şi  mereu  să  te  priveşti,  şi  să  semeni  cu  cel  botezat  cu  Duhul  Sfânt,  şi 
nu  cu  omul  cel  semeţ  în  care  nu  încape  această  fiinţă  a  lui  Dumnezeu.  Tainică  a  fost  acum  două 
mii  de  ani  sărbătoarea  Pogorârii  Duhului  Sfânt  peste  ucenici,  şi  apoi  peste  toţi  cei  adunaţi  la 
Ierusalim  din  toate  neamurile  pământului.  Să  fii  plin  de  Duhul  Sfânt,  poporul  Meu,  ca  să  ia  şi 
omul  duh  din  Duhul  lui  Dumnezeu,  şi  să  nu  fii  călăuză  a  celor  ce  vor  să-Mi  prindă  fiinţa  Mea  în 
tine  şi  să  Mi-o  strice  pentru  slava  lor  cea  deşartă  pe  pământ.  Iuda,  dacă  s-a  vrut  mare  pe  pământ, 
s-a  făcut  călăuză  celor  ce  M-au  căutat  să  Mă  dea  la  moarte,  iar  Eu  M-am  lăsat  ca  să  împlinesc 
Scriptura  învierii  morţilor  şi  să  Mă  fac  călăuză  a  omului  spre  viaţă  fără  de  sfârşit  pe  pământ  şi  în 
cer,  şi  să-l  botez  pe  om  cu  Duhul  Sfânt,  şi  să  se  arate  în  el  acest  semn.  Cel  ce  voieşte  să-şi 
biruiască  trupul  şi  firea,  să  vină  să  se  boteze  în  numele  Meu  cu  botezul  Duhului  Sfânt,  şi  aşa 
să  se  adune  creştinii  la  sărbătorile  Mele  cu  voi,  şi  nu  altfel  să  se  adune  cu  voi,  căci  am  stat  între 
oameni  cuvânt  atâta  vreme,  şi  omul  a  rămas  el,  şi  nu  s-a  dat  lui  Dumnezeu  dacă  Eu  i-am  deschis 
ca  să  înţeleagă  şi  să  se  înnoiască  apoi.  Iată,  omul  nu  poate,  căci  duhul  pofteşte  împotriva  trupului, 
iar  pe  pământ  sunt  numai  trupuri  de  oameni,  trupuri  care  mănâncă  trupuri,  şi  care  strigă  împotriva 
lui  Dumnezeu. 

...  O,  poporul  Meu,  Duhul  Sfânt  Mângâietorul  să  fie  semnul  Meu  de  peste  tine,  ca  să-Mi 
uşurezi  lacrima  Mea  cea  de  la  om.  Semn  mare  să  fii  între  fiii  oamenilor  care  nu-L  iubesc  pe 
Dumnezeu  cu  trăirea  lor,  cu  jertfa  lor  cea  sfântă,  căci  viaţa  sfântă  este  mai  mare  decât  orice 
jertfă,  şi  nu  este  jertfă  care  să  se  poată  măsura  cu  viaţa  Mea  cea  sfântă  din  om,  viaţa  care 
iubeşte  pe  Dumnezeu,  iubind  din  om. 

Extras  din  Cuvântul  lui  Dumnezeu  la  praznicul  Pogorârii  Duhului  Sfânt,  din  19-06-2005. 

*** 

Iarăşi  Mă  aşez  cu  tine  la  masă  cerească,  poporul  Meu.  E  praznic  de  Rusalii,  şi  trebuie  săr¬ 
bătoare  să  lucrăm,  Duh  Sfânt  să  lucrăm. 

Pace  Tatălui  şi  Fiului  şi  Sfântului  Duh,  pace  Domnului  Dumnezeului  tău  la  masa  Lui  cu 
tine,  la  masa  ta  cu  El!  Dar  tu  ştii  ce  mănâncă  Domnul  de  la  tine,  de  la  masa  ta  cu  El.  Dacă-I  pui 
Domnului  scăunaş  şi  blid  la  masa  ta,  pune-I  ce  mănâncă  El,  ca  să  Se  mângâie  El  de  la  tine,  ca  să 
poată  şi  El,  căci  Eu  sunt  un  Dumnezeu  neputincios  şi  necăjit  de  la  tot  omul  de  pe  pământ,  fiindcă 
omul  nu-Mi  mai  face  loc  în  viaţa  lui,  nu-Mi  mai  face  loc  la  masa  lui,  la  sfatul  lui,  la  bucuriile  şi  la 
durerile  lui,  iar  Eu  stau  neputincios  lângă  om,  neluat  în  seamă  de  om.  în  mijlocul  tău  însă  nu  tot 
aşa  trebuie  să  aibă  viaţă  Domnul.  Cu  tine  trebuie  să  fiu  viu  prin  toate  ale  tale,  pe  care  să  le  poată 
Domnul  pune  pe  ranele  Lui  sângerânde,  pe  durerile  Lui  nevindecate,  pe  inima  Lui  cea  plină  de  dor 
nestins  după  om,  după  odihna  Lui  în  om,  poporul  Meu. 

E  praznic  de  Duh  Sfânt,  dar  lumea  nu  ştie  ce  înseamnă  Sfântul  Duh  ca  să-i  dea  puterea 
cuvenită  acestei  sărbători  aşezate  de  Tatăl  şi  de  Fiul  pe  pământ  peste  neamul  Domnului.  Neamul 
Domnului  nu  este  din  lume,  precum  Domnul  nu  este  din  lumea  aceasta.  Cei  pe  care  Eu  i-am 
scos  din  lume  ca  să  fie  cu  Domnul,  aceia  mergeau  cu  Mine  şi  nu  mai  mergeau  cu  lumea.  Iar  după 


ce  Eu  iarăşi  M-am  aşezat  lângă  Tatăl,  după  înălţarea  Mea  la  cer,  ucenicii  Mei  au  umblat  cu  Sfân¬ 


tul  Duh  pe  pământ,  şi  prin  El  au  lucrat  mari  semne,  mari  minuni,  mari  lucrări,  căci  aceasta  face 
Sfântul  Duh,  Care  împlineşte  pe  Sfânta  Treime  întru  lucrarea  Sa  cea  de  şapte  mii  de  ani  pe  pământ. 


Tatăl,  Fiul  şi  Sfântul  Duh,  una  sunt,  şi  fără  de  sfat  nu  lucrează  Dumnezeu.  Când  l-am  zidit 
pe  om,  Noi  am  făcut  sfat.  Când  l-am  nimicit  pe  om,  Noi  Ne-am  sfătuit,  şi  apoi  am  dat  potop  pe 
pământ,  ca  s-o  luăm  iarăşi  de  la  capăt  cu  lucrul  dumnezeirii,  căci  omul  se  purta  cum  voia  el  pe 
pământ  şi  nu  cum  voia  Dumnezeu.  O,  cum  de  nu  au  înţeles  cei  ce  nu  au  primit  venirea  Mea  în 
lume  acum  două  mii  de  ani?  Cum  de  nu  au  putut  pricepe  când  ei  citeau  în  Scripturi  că  Noi,  Tatăl, 
Fiul  şi  Sfântul  Duh,  am  făcut  sfat  când  l-am  zidit  pe  om?  Lucrarea  fără  sfat  e  lucrare  fără  înger, 
poporul  Meu,  şi  oamenii  au  lucrat  apoi  fără  de  îngeri  şi  s-au  stricat  de  tot,  iar  Dumnezeu  a  zis:  «Nu 
va  rămâne  Duhul  Meu  pururea  în  oamenii  aceştia,  pentru  că  sunt  numai  trup,  iar  cugetele  lor 
şi  dorinţele  inimii  lor  sunt  îndreptate  la  rău  în  toate  zilele». 

O,  poporul  Meu,  lucrarea  Tatălui  şi  a  Fiului  este  Sfântul  Duh,  Care  mereu  a  fost  prin  pro¬ 
oroci  ca  să  poată  omul  avea  pe  Dumnezeu  pe  pământ  în  lucrare  peste  om,  căci  lucrarea  fără  sfat  e 
lucrare  fără  înger,  e  lucrare  omenească,  lucrare  care  nu-1  duce  la  Dumnezeu  pe  om.  Acum  două 
mii  de  ani  Eu  şi  cu  Tatăl  am  trimis  pe  Sfântul  Duh  în  lume  ca  să  mărturisească  El  pe  Tatăl  şi  pe 
Fiul,  şi  să  se  strângă  oamenii  întru  lucrare  dumnezeiască,  şi  să  iasă  din  lume  cei  ce  primesc  peste 
ei  semnul  botezului  cu  Duhul  Sfânt,  şi  să  stea  ei  apoi  în  lucru  dumnezeiesc  pe  pământ.  Duhul 
omului  este  sfânt  numai  atunci  când  Sfântul  Duh  lucrează  peste  om,  iar  altfel  omul  are  duhul  lui, 
mintea  lui,  lucrarea  lui.  De  şapte  veacuri  a  tot  tăiat  Dumnezeu  din  anii  vieţii  omului,  căci  Du¬ 
hul  Domnului  nu  rămânea  în  om  pururea,  şi  pe  Domnul  îl  durea  şi  îi  părea  rău  şi  Se  căia  că 
l-a  zidit  pe  om. 


. . .  Poporul  Meu,  fapta  ta  să  însemne  mereu,  mereu  Tatăl,  Fiul  şi  Sfântul  Duh,  ca  să-L  vadă 
toate  neamurile  pământului  pe  Dumnezeu  cu  tine  întru  a  Sa  venire.  Amin,  amin,  amin. 

Extras  din  Cuvântul  lui  Dumnezeu  la  praznicul  Pogorârii  Duhului  Sfânt,  -  ziua  a  treia,  din 
21-06-2005 


O,  treziţi-vă  voi,  oameni  care  vă  numiţi  pe  voi  înşivă  biserică  a  lui  Dumnezeu!  Treziţi- 

vă,  că  e  greu  pe  pământ,  şi  n-am  între  voi  om  plăcut  Mie  ca  să  Mă  sprijin  cu  el,  căci  voi  vă  propo¬ 
văduiţi  pe  voi,  şi  nu  pe  Mine,  şi  călătoriţi  pe  urmele  celor  ce  M-au  răstignit,  având  ei  puterea 
aceasta  pe  pământ.  Infricoşaţi-vă  la  glasul  Meu  de  peste  voi!  Sunt  Fiul  Tatălui  Savaot.  Eu  sunt 
Cel  Căruia  voi  ziceţi  oamenilor  că-I  slujiţi.  Chiar  dacă  voi  vă  împărţiţi  între  voi  vina  voastră,  zi- 
cându-vă  unul  altuia  că  nu  sunt  Eu  Cel  ce  grăiesc  de  la  această  iesle  de  cuvânt,  Eu  sunt  acest 
cuvânt.  Fericiţi  aţi  fi  voi  să  nu  fiu  Eu,  dar  Eu  sunt  Cuvântul  Care  grăieşte  cu  voi.  Vin  cu  zeci  de 
mii  de  sfinţi,  şi  Mă  numesc  Cuvântul  lui  Dumnezeu,  şi  grăiesc  peste  pământ  în  numele  Tatălui 
şi  al  Fiului  şi  al  Sfântului  Duh,  botezându-i  în  cuvântul  Meu  pe  cei  ce  cred  făcându-Mi  locaş 
de  înviere  în  ei.  Dar  voi  sunteţi  fricoşi  şi  vă  ascundeţi,  căci  sunteţi  vinovaţi  şi  îl  ascundeţi  pe 
Dumnezeu.  V-am  trimis  cartea  cuvântului  Meu  de  azi,  şi  apoi  v-am  scris  în  cer  pe  fiecare  din  voi 
că  v-am  dat  cartea  Mea,  cuvântul  Meu  cel  de  cincizeci  de  ani  peste  pământul  român,  cuvântul 

venirii  Mele  a  doua  oară  de  lângă  Tatăl  la  om.  O,  nu  vă  puteţi  ascunde.  Să  ştiţi  că  voi  sta  faţă  în 
faţă  cu  voi  în  faţa  a  mii  şi  milioane  de  îngeri,  precum  este  scris,  şi  va  fi  să-Mi  răspundeţi:  ce- 
aţi  făcut  voi  cu  Dumnezeu,  Care  a  bătut  la  uşa  inimilor  voastre? 

Extras  din  Cuvântul  lui  Dumnezeu  la  sărbătoarea  sfântului  apostol  Andrei,  din  13-12-2006. 


Cu  dulce  praznic  de  Bobotează  Mă  las  în  mijlocul  tău,  Ierusalime  român,  popor  cu  nume 
nou.  Ţi-am  dat  nume  nou,  poporul  Meu,  şi  te-am  botezat  cu  Duhul  Sfânt  mereu,  şi  te-am 
însemnat  al  Meu,  căci  cerul  stă  deschis  deasupra  ta,  iar  îngerii  lui  Dumnezeu  se  suie  şi  coboară 
peste  Mine,  şi  iarăşi  se  coboară  şi  suie  când  grăiesc  Eu  cuvântul  Meu  în  mijlocul  tău,  şi  te  voiesc 
să  stai  fără  vicleşug  înaintea  Mea  şi  să  crezi,  poporul  Meu,  aşa  cum  fără  de  vicleşug  credeau  în 
cuvântul  Meu  de  peste  ei  ucenicii  Mei  cei  de  acum  două  mii  de  ani,  şi  pe  care  Eu  îi  învăţam  să 
creadă  după  ce  le  vedeam  inima  şi  uşorul  din  ea,  cu  care  ei  Mă  primeau  şi  Mă  iubeau  şi  Mă  credeau, 
poporul  Meu,  iar  Eu  îi  botezam  mereu,  mereu  pe  ei  cu  Duhul  Sfânt,  aşa  cum  şi  cu  tine  azi  lucrez, 
ca  să  te  ţin  în  baia  naşterii  de  sus  mereu,  mereu,  căci  Eu  sunt  Cel  ce  botează  cu  Duhul  Sfânt, 
poporul  Meu. 

O,  cu  multă  iubire  îmi  alegeam  Eu  pe  ucenicii  Mei,  şi  cu  mare  putere  îi  învăţam  pe  ei,  iar 
ei  erau  fără  vicleşug  şi  Mă  credeau  şi  Mă  înţelegeau  şi  Mă  urmau,  poporul  Meu.  Când  ei  aflau  de 
la  unul  la  altul  despre  Mine,  se  întrebau  şi  se  bucurau,  şi  Mă  mărturiseau  fără  de  vicleşug,  fără  de 
îndoială  în  venirea  Mea  atunci  de  la  Tatăl  pe  pământ,  şi  îmi  spuneau  învăţător,  dar  şi  Eu  îi  mărtu¬ 
riseam  pe  ei  şi  le  spuneam:  «Veniţi,  şi  veţi  vedea  unde  este  sălaşul  Meu»,  şi  le  spuneam:  «Tu  eşti 
Simon,  şi  te  voi  numi  Chef  a»;  la  altul  îi  spuneam:  «Vino  după  Mine!»,  iar  la  cel  care  a  venit  la 
Mine  i-am  spus:  « Iată  cu  adevărat  israelitean  întru  care  nu  este  vicleşug».  El  atunci  M-a  mărtu¬ 
risit  zicând:  «Tu  eşti  Fiul  lui  Dumnezeu,  împăratul  lui  Israel,  fiul  lui  Iosif  din  Nazaret»,  iar  Eu 
l-am  pecetluit  pe  el  şi  i-am  spus:  «Amin,  amin  grăiesc  vouă:  veţi  vedea,  de  acum,  cerul  deschi- 
zându-se  şi  pe  îngerii  lui  Dumnezeu  suindu-se  şi  coborându-se  peste  Fiul  Omului».  Amin. 


O,  cu  mare  iubire  îi  învăţam  pe  ucenicii  Mei  iubirea  cea  nefăţarnică  şi  credinţa  cea  neîn¬ 
doielnică,  şi  umblam  după  ei  ca  să  Mi-i  aleg,  şi  îngerii  îmi  slujeau,  precum  le-am  spus  Eu  lor,  şi 
am  făcut  din  apă  vin,  ca  să-Mi  aleg  ucenici,  şi  i-am  ales  lucrând  minuni  înaintea  lor,  iar  când  cel 
fără  de  vicleşug  a  venit  noaptea  la  Mine  ca  să-şi  mărturisească  credinţa  lui  neîndoielnică  cum  că 
Eu  am  venit  de  la  Dumnezeu  învăţător  pe  pământ,  şi  că  minunile  pe  care  le  făceam  Mă  mărturiseau 
Fiu  al  Tatălui,  Eu,  Domnul,  i-am  spus  lui:  «Amin,  amin  grăiesc  ţie:  de  nu  se  va  naşte  cineva  de 
sus,  din  apă  şi  din  Duh,  nu  poate  să  intre  în  împărăţia  cerurilor»,  şi  i-am  despicat  lui  taina 
naşterii  de  sus,  căci  el  era  fără  de  vicleşug,  deşi  era  învăţător  în  Israel,  şi  dintre  cei  de  frunte  între 
ei,  şi  iarăşi  i-am  spus  lui:  «Cel  ce  crede  în  Mine,  nu  se  osândeşte,  iar  cel  ce  nu  crede,  a  şi  fost 
osândit,  căci  lumina  a  venit  în  lume,  şi  oamenii  au  iubit  întunericul  mai  mult  decât  lumina,  căci 
faptele  lor  erau  rele,  şi  nu  voiau  să  fie  ele  la  lumină  dovedite»,  şi  aşa  am  putut  Eu  să-i  spun  lui 
puterea  Mea  cea  din  Tatăl  peste  cei  ce  fără  de  vicleşug  cred  în  Mine,  şi,  iarăşi,  durerea  Mea  cea  de 
la  om,  după  ce  omul,  cunoscându-Mă  şi  iubindu-se  mai  mult  pe  sine,  Mă  tăgăduieşte  apoi. 


O,  poporul  Meu,  taina  botezului  este  taina  naşterii  de  sus,  şi  aşa  îi  învăţam  Eu  pe  cei 
fără  de  vicleşug  să  fie  ucenici  ai  Mei  şi  să  creadă  lucrând  tainele  cele  cereşti  pe  pământ,  aşa  cum 
şi  în  vremea  venirii  Mele  de  acum  am  lucrat,  poporul  Meu,  dar,  ca  şi  atunci,  puţini  de  tot  au  voit 
să  rămână  ai  Mei  cu  totul,  şi  fără  de  vicleşug  să-şi  fi  dat  Mie  vremea  Mea  cu  ei  ca  să-i  am  ca  rod 

înaintea  Tatălui  şi  să  nu  se  osândească  ei  neiubind  lumina,  ci  întunericul  şi  faptele  lor,  ţinute  la 
întuneric. 


O,  n-am  putut  să-l  fac  pe  Israel  cel  de  atunci  să  înţeleagă  de  la  Mine  că  Eu  nu  sunt  doi 
Dumnezei;  n-am  putut,  şi  numai  o  mică  rămăşiţă  de-a  lui  a  voit  atunci  cu  harul  Meu,  iar  celălalt  s- 
a  lăsat  sub  întuneric,  lăudându-se  el  cu  legea,  care  ocrotea  păcatul  şi  care  nu  putea  să  mântuiască 
omul  de  la  pierzare,  şi,  iată,  aşa  am  păţit  şi  azi,  o,  poporul  Meu,  dar  şi  pentru  azi  rostesc  şi  spun: 
Eu  nu  sunt  doi  Dumnezei,  şi  Unul  Dumnezeu  sunt,  şi  M-am  coborât  din  cer  ca  să-l  fac  sfânt  pe 
om,  şi  aşa  să-l  izbăvesc  pe  el.  Amin. 


O,  poporul  Meu,  o,  poporul  Meu!  Te  botez  mereu,  mereu  cu  Duhul  Sfânt  şi  te  învăţ 
naşterea  şi  creşterea,  şi  apoi  împruncirea,  viaţa  cea  fără  de  păcat,  fiule,  că  Mă  doare,  şi  Mă  doare 
cu  amar  când  aud  pe  pământ  om  care  spune  că  nu  cere  Dumnezeu  păcătoşilor  ceea  ce  cere  la  cei 
sfinţi  pentru  izbăvirea  lor.  Dar  acum  Eu  îmi  şterg  obrazul  de  lacrimi  şi  iar  plâng  pe  el,  şi  iar  Mi-1 
şterg  şi  spun:  cel  ce  păcătuieşte  cu  lege,  zice  el,  acela  este  despărţit  de  Mine,  căci  Eu  sunt  Cel 
fără  de  păcat,  şi  sunt  Dumnezeul  celor  ce  stau  sub  harul  Meu  ocrotitor,  aşteptând  după  cei 
ce  păcătuiesc,  să  părăsească  păcatul  şi  să  se  sfinţească  pentru  izbăvirea  lor,  căci  Eu  sunt  Unul 
Dumnezeu.  Amin. 


Cu  dulce  praznic  de  Bobotează  stau  azi  în  mijlocul  tău,  poporul  Meu  de  azi,  şi  te-am  aşezat 
să  pui  masă  de  pe  pământ,  şi  Eu  să  pun  pe  ea  din  cer,  şi  să-l  îmbiu  să  vină  pe  poporul  Meu  de  ieri, 
pe  poporul  Meu  de  demult,  ca  să  cinez  cu  el  praznic  de  botez,  căci  el  a  căzut  din  har  după  ce  M-a 
cunoscut  că  de  la  Dumnezeu  am  venit  la  el  ca  să-l  povăţuiesc  şi  să-l  nasc  apoi  de  sus  şi  să-l  am  al 
Meu,  dar  el  M-a  voit  de  Dumnezeu  aşa  cum  este  el,  şi  nu  aşa  cum  îl  pot  Eu  avea  pe  om  al  Meu. 

O,  măi  popor  de  demult,  o,  nu  aşa,  nu  aşa  cum  stai  tu  acum,  departe  de  faptele  credinţei 
tale  în  Mine,  nu  aşa  Mă  poţi  tu  numi  pe  Mine  Dumnezeu  al  tău.  Eu  sunt  Dumnezeul  celor  ce 
părăsesc  păcatul,  ca  să  vină  la  Mine  şi  să  ia  peste  ei  botezul  cu  Duhul  Sfânt  pentru  ca  să  rămână 
sfinţi  apoi,  şi  nu  tot  păcătoşi  şi  nu  tot  slujitori  ai  trupului.  Te  îmbrăţişez  cu  cuvântul,  popor  de 
demult.  Stau  la  masă  cu  tine  şi  plâng,  şi  dau  să-ţi  amintesc  de  minunea  Mea,  de  glasul  Meu  care 
grăia  cu  tine  şi  te  învăţa  să  fii,  şi  să  nu  te  mai  laşi  să  mori,  ci  să  fii  viu,  şi  sfânt  lui  Dumnezeu  să 
fii,  că  nu  este  viaţă  mai  dulce  pentru  om  ca  şi  viaţa  cea  sfântă  în  el,  şi  cu  care  el  Mă  mângâie  pe 
Mine,  făcându-se  odihnă  a  Mea,  căci  Eu  Mi-am  pierdut  odihna  după  ce  omul  a  murit  în  păcat, 
poporul  Meu  de  demult.  O,  Eu  te  aştept  din  nou,  şi  tom  putere  peste  tine  ca  să  poţi  să  te  faci  al 
Meu  şi  să  fii  tu  ziua  venirii  Mele,  şi  să  nu  mai  fii  tu  noaptea  stăpânitorului  acestui  veac,  a  fiilor 
întunericului,  care  din  pricina  faptelor  lor  rele  nu  iubesc  lumina,  nu  vor  să-şi  învedereze  întunericul 
faptelor  lor,  poporul  Meu  de  demult.  O,  ca  şi  acum  două  mii  de  ani,  puţini  de  tot  în  tine  au  voit  să 
rămână  ai  Mei  cu  totul,  şi  fără  vicleşug  să-Mi  dea  Mie  vremea  Mea  cu  ei,  şi  nu  lor  să  şi-o  dea.  O, 
tu  ai  rămas  cu  legea  cea  care  ocroteşte  păcatul,  popor  de  demult,  iar  Eu  am  rămas  cu  suspin  după 
tine,  căci  Eu  te-am  voit  sfânt  Mie,  dar  tu  n-ai  voit,  şi  dulce  ţi  s-a  părut  păcatul  când  ai  dat  să  alegi 
calea  Mea  sau  calea  ta  pentru  tine,  şi  M-ai  lăsat  plângând  şi  aşteptând  şi  ruşinat  înaintea  stăpâni¬ 
torului  întunericului  acestui  veac,  care  te  slăbeşte  ca  să  nu-ţi  vădeşti,  şi  să-ţi  ţii  la  întuneric  faptele 
tale  trupeşti,  şi  să  Mă  dai  pe  Mine  de  la  tine,  căci  Eu  am  venit  în  lume  lumină,  ca  oricine  crede  în 
Mine,  să  nu  piară,  ci  să  aibă  viaţă  veşnică,  poporul  Meu  de  demult,  şi  nu  numai  câtva  timp  viaţă, 
şi  apoi  iarăşi  moarte  şi  păcat;  o,  nu  aşa,  popor  de  demult,  nu  aşa,  nu  aşa.  Eu  altfel  te-am  învăţat  pe 
tine,  şi  ţi-am  dat  acum  cartea  vremii  Mele  cu  tine  ca  să-ţi  amintesc  de  minunea  Mea  din  mijlocul 
tău  şi  să  nu  te  laşi  să  stai  departe  de  Mine,  ci  să  te  trezeşti,  poporul  Meu  de  demult,  şi  să  Mă  bucuri 

cu  pocăinţa  ta  şi  cu  umilinţa  ta,  şi  să  Mă  mărturiseşti  Dumnezeu  adevărat  şi  Dumnezeul  tău,  aşa 
cum  fără  de  vicleşug  M-au  mărturisit  ucenicii  Mei  cei  aleşi  prin  harul  Meu  acum  două  mii  de  ani, 
şi  pe  care  Eu  îi  mărturiseam  şi,  grăind  cu  ei,  le  desluşeam  lor  tainele  vieţii,  şi  îi  iubeam  pe  cei  fără 
de  vicleşug  în  ei  şi  Mă  mângâiam  de  la  ei. 

.  .  .  O,  botează-te,  ţara  Mea,  în  cuvântul  Meu,  căci  tu  eşti  ţara  cea  cu  slava  Mea  în  ea. 
Cuvântul  Meu  care  grăieşte  în  tine  şi  cu  tine,  aceasta  înseamnă  slava  Mea  din  tine,  o,  ţara 
Mea  cea  cu  comoară  în  ea.  O,  Eu,  Domnul,  te  mângâi  cu  şoapta  Mea  de  peste  tine  şi  te  învăţ 
naşterea  cea  de  sus,  şi-ţi  spun  ţie  aşa  cum  spuneam  şi  acum  două  mii  de  ani:  «Ce  este  născut  din 
carne,  came  este,  iar  ce  este  născut  din  Duh,  duh  este.  Nu  te  mira  că-ţi  spun:  trebuie  să  vă 
naşteţi  de  sus.  Eu  n-am  venit  în  lume  ca  să  osândesc  lumea,  ci  ca  să  se  mântuiască  prin  Mine 
lumea.  Cel  ce  crede  în  Mine,  nu  se  osândeşte,  iar  cel  ce  nu  crede,  a  şi  fost  osândit,  fiindcă  n-a 
crezut  în  Mine,  căci  Lumină  am  venit  în  lume,  dar  oamenii  au  iubit  întunericul  mai  mult  decât 
lumina,  căci  faptele  lor  sunt  rele.  Cine  însă  lucrează  adevărul,  vine  la  lumină,  ca  să  se  arate 
faptele  lui  că  în  Dumnezeu  sunt  săvârşite».  Amin.  Aşa  îtni  învăţam  Eu  ucenicii  acum  două  mii 
de  ani,  o,  ţara  Mea,  iar  azi  te  învăţ  şi  pe  tine,  şi  voiesc  să  se  arate  cei  fără  de  vicleşug  în  tine,  căci 
acelora  atât  de  uşor  le  este  să  creadă  în  cuvântul  Meu,  încât  ei  înşişi  mărturisesc  prin  fapta  lor 
chipul  Meu  în  ei,  naşterea  lor  din  Dumnezeu  cu  botezul  cel  de  sus  peste  fiinţa  lor,  o,  ţară  cu  co¬ 
moara  Mea  în  tine,  dar  vino  spre  trezire,  ca  să-L  cunoşti  şi  să-L  vezi  pe  Cel  ce  bate  ca  să  Se 
mărturisească  El  din  mijlocul  tău  Dumnezeu  al  tău,  iar  tu  a  Sa,  o,  ţară  a  Mea,  cu  comoara  Mea  în 
ea.  Amin,  amin,  amin. 

Extras  din  Cuvântul  lui  Dumnezeu  la  praznicul  Botezului  Domnului,  din  19-01-2007 

*** 

în  zi  de  praznic  de  înălţare  a  Mea  la  Tatăl,  Eu  îmi  cobor  cuvântul  pe  pământ,  că  e  vremea 
venirii  Mele  iarăşi  de  la  Tatăl  la  om,  şi,  iată,  numai  necredinţă,  numai  nepăsare  de  Dumnezeu 
găsesc  la  om,  şi  omul  nu  mai  este  adevărat,  dar  venirea  Mea  este  adevărată  precum  Eu  sunt,  şi  am 
putere  să  grăiesc  peste  pământ,  şi  apoi  să  împlinesc.  Amin. 

Fiţi  de  veghe  mereu  înaintea  Mea  voi,  cei  din  porţi,  căci  Eu  prin  porţi  intru  când  vin,  dar 
puţin  se  pricepe  şi  se  preţuieşte  şi  se  pătrunde  această  mare  taină,  căci  omul  este  nepăsător  de 
Dumnezeu  şi  se  măreşte  pe  sine,  iar  Eu  Mă  umilesc  cu  răbdare  mare  şi  îmi  grăiesc  cuvântul  pentru 
cei  ce  cred  ca  şi  Mine,  şi  nu  ca  omul,  în  taina  venirii  Mele  de  la  Tatăl  la  om.  Fiţi  veghetori,  fiilor. 
Am  coborât  în  voi  cuvintele  Duhului  Sfânt,  căci  am  făcut  din  voi  porţi  ale  Mele,  iar  voi  lucraţi 
ca  nişte  ucenici,  şi  îmi  sunteţi  mângâiere,  fiilor  copii,  şi  fericiţi  sunt  cei  ce  vă  primesc  pe  voi  aşa 
cum  voi  Mă  primiţi  pe  Mine  spre  viaţa  multora,  împărţindu-le  lor  duh  dătător  de  viaţă  aşa  cum  Eu 
v-am  aşezat  să  lucraţi,  şi  iată,  vă  dau  de  veste,  vouă  şi  poporului  Meu  cel  de  demult,  că  voiesc  să- 
i  fac  chemare  şi  să-l  strâng  lângă  izvor  în  ziua  de  prăznuire  a  venirii  Duhului  Sfânt  peste  ucenici 
acum  două  mii  de  ani,  şi  apoi  de  la  ei  împărţit  la  mulţimile  adunate  la  Ierusalim  în  ziua  aceea,  şi 
voiesc  să  fac  şi  acum  tot  aşa,  şi  să-l  dăruiesc  cu  darul  Duhului  Sfânt  pe  poporul  Meu  şi  să-l 
învăţ  pe  el  calea  lui  cu  Mine  şi  calea  Mea  cu  el  şi  să-l  mângâi  pe  el  cu  povaţa  Mea,  cu  multa  Mea 
învăţătură,  prin  puterea  ei  cea  multă  peste  poporul  Meu.  Eu  dacă  sunt  învăţătorul  poporului  Meu, 
el  este  cel  ce  trebuie  să  asculte  şi  să  se  facă  asemenea  Mie  prin  învăţătura  Mea  de  peste  el,  dar  el 
trebuie  să  aibă  grijă  mare  şi  dragoste  mare  pentru  învăţătura  Mea,  căci  fără  dragostea  aceasta  nu 
poate  el  să  se  facă  asemenea  Mie,  nu  poate  să  creadă  aşa  cum  trebuie  să  creadă,  nu  poate  să  înţe¬ 
leagă  ce  trebuie  şi  cum  trebuie  să  fie  cel  ce  stă  sub  ploaia  Mea  de  cuvânt,  care  se  face  botezul 
cel  cu  Duhul  Sfânt  peste  om.  Amin. 

Extras  din  Cuvântul  lui  Dumnezeu  la  praznicul  înălţării  Domnului,  din  17-05-2007. 

Cobor  din  cer  pe  pământ  cuvânt,  cobor  plângând,  şi-Mi  întăresc  calea  pentru  coborârea 
Mea.  Amin. 

Sunt  Domnul  Iisus  Hristos,  Fiul  Tatălui  Savaot.  Dacă  acest  cuvânt  ar  fi  de  la  duhul  rău,  s- 
ar  fi  strâns  pe  lângă  el  lume  de  pe  lume  şi  şi-ar  fi  făcut  voia  aşa  cum  este  pe  pământ,  dar  cuvântul 
Meu  este  foc  mistuitor  şi  nu  se  apropie  de  el  omul  de  peste  tot,  căci  omul  ţine  la  voia  sa  însăşi  şi 
şi-o  face  mai  mare  ca  el  şi  fuge  omul  de  voia  lui  Dumnezeu  pe  pământ.  Foc  mistuitor  este  cuvân¬ 
tul  Meu,  şi  lângă  el  stă  numai  cel  ce  se  aduce  pe  sine  lui  Dumnezeu  jertfă  de  iubire  fără  de  prihană, 
fără  de  meteahnă,  iubire  sfântă  ca  şi  a  Mea,  iubire  din  iubirea  Mea  în  om,  şi  fericit  este  omul  hărăzit 
de  Dumnezeu  să  fie  purtat  de  voia  Mea  pe  pământ  aşa  cum  au  fost  apostolii  Mei,  cărora  Eu  la 
vremea  potrivită  le-am  făcut  chemarea  ca  să  fie  ai  Mei,  şi  apoi  să  fie  ei  după  chipul  şi  asemănarea 
Mea  înaintea  Mea,  prin  iubire  jertfitoare  pentru  mulţi  din  cei  ce,  aşteptându-Mă  să  vin,  iubesc  pe 
cele  veşnice  în  ei  şi  care  nu  trec,  precum  Eu,  Domnul,  nu  trec,  căci  sunt  Cel  ce  sunt.  Amin. 

...  O,  ucenici  ai  Mei  iubiţi,  v-am  cules  dintre  oameni  acum  două  mii  de  ani  şi  v-am  făcut 
vestitori  ai  împărăţiei  cerurilor,  şi  ce  puţini  între  oameni  pricepeau  această  viaţă  împărătească  pe 
pământ!  Omul  nu  dă  de  la  el  viaţa  lui  în  el,  ci,  din  contra,  se  zbate  pentru  ea,  dar  este  scris  în 
Scripturi  cuvântul  Meu  care  spune:  «Cel  ce-şi  câştigă  viaţa,  acela  o  va  pierde».  O,  ucenici  scumpi, 
v-am  arătat  vouă  dumnezeirea  Mea,  cu  care  lucram  putere  şi  semne  peste  oameni,  ca  să  vă  pot 
culege  pe  voi  fii  ai  credinţei  statornice,  fii  ai  minunilor.  Aţi  luat  apoi  duh  din  Duhul  Meu,  căci  am 
suflat  peste  voi  cu  gura  Mea  Duh  Sfânt  şi  v-am  spus:  «Luaţi  Duh  Sfânt  şi  mergeţi  în  toată  lumea 
şi  arătaţi-vă  împărăţia  cerurilor  prin  semnele  şi  minunile  credinţei  voastre  şi  botezaţi  neamurile 
în  cuvântul  Tatălui  şi  al  Fiului  şi  al  Sfântului  Duh,  şi  cărora  veţi  ierta  păcatele,  iertate  vor  fi, 
iar  cărora  le  veţi  ţine,  ţinute  vor  fi».  Iată,  taină  mare  spun  acum:  Duhul  Sfânt  Se  arată  peste 
omul  căruia  i  se  iartă  păcatele,  şi  aşa  se  cunoaşte  cel  iertat,  iar  cel  ce  nu  primeşte  în  el  semnul 
Duhului  Sfânt,  acela  rămâne  în  păcatele  lui,  în  sângele  lui,  departe  de  viaţa  împărăţiei  cerurilor  în 
om.  Amin. 

O,  ucenici  scumpi,  deschideţi  guriţele  slavei  Mele  din  voi  şi  daţi  glas  de  învăţătură  peste 
pământ,  căci  v-am  ales  şi  v-am  făcut  trimitere  zicându-vă:  «Mergeţi  în  toată  lumea  şi  botezaţi 
neamurile  pământului  în  numele  şi  în  cuvântul  Tatălui  şi  al  Fiului  şi  al  Sfântului  Duh,  vestind 
de  la  margini  la  margini  împărăţia  cerurilor  venită  pe  pământ  cu  Mine,  Fiul  lui  Dumnezeu, 
Mântuitor  venit  de  la  Tatăl  atunci  şi  acum  pentru  tot  cel  ce  crede  această  minune:  venirea  Mea». 
Amin,  amin,  amin. 

. . .  După  ce  M-am  lăsat  acum  două  mii  de  ani  pus  pe  cruce  de  către  om  şi  după  ce  am  înviat 
şi  Mi-am  arătat  deplin  adevărul  dumnezeirii  Mele,  fiinţa  Mea  de  Fiu  al  Tatălui  Savaot,  născut  din 
El  mai  înainte  de  toţi  vecii,  şi  apoi  pe  pământ  născut  din  om  Fiu  al  Omului,  Eu  am  spus  ucenicilor 
Mei  aşa:  «Datu-Mi-s-a  toată  puterea  în  cer  şi  pe  pământ.  Luaţi  Duh  Sfânt  şi,  mergând,  vestiţi 
peste  neamuri  împărăţia  cerurilor  venită  la  ei  pentru  toţi  cei  ce  vor  crede  şi  se  vor  boteza  în 
numele  lui  Dumnezeu  Tatăl,  Fiul  şi  Sfântul  Duh».  O,  dar  acum  cum  să  le  spun  ucenicilor  Mei 
să  lucreze  peste  oameni?  Oamenii  îşi  zic  că  sunt  botezaţi,  că  sunt  credincioşi,  că-L  au  pe  Dumnezeu 
de  Tată  şi  pe  Fiul  lui  Dumnezeu  de  Mântuitor  al  lor  şi  că  le  ajunge  aşa  cum  sunt  ei. 

O,  cum  să  vă  spun  în  vremea  aceasta  să  lucraţi  peste  oameni,  ucenici  iubiţi?  Vin  cu  voi  din 
cele  cereşti  pe  pământ  şi  suntem  între  cei  din  cer  masă  de  ucenici  cu  învăţător,  aşa  cum  am  fost  şi 
pe  pământ  cu  voi.  Cum  să  lucrăm  peste  oameni  pe  pământ?  Cuvântul  Meu  cel  de  cincizeci  de  ani, 
acest  cuvânt  care  izvorăşte  din  tronul  lui  Dumnezeu  şi  al  Mielului,  după  cum  i-am  arătat  Eu, 
Domnul,  ucenicului  Meu  Ioan  ca  să  vadă  el  vremea  aceasta  de  acum  şi  s-o  vestească  să  fie,  în  acest 
râu  de  cuvânt  nu  se  spală  omul,  nu  se  uită  omul  ca  să-şi  vadă  faţa  şi  să  înseteze  şi  să  caute  apoi 
după  izvorul  Meu.  Eu  am  spus  prin  Scripturi:  «Cel  ce  însetează,  îi  voi  da  să  bea  în  dar  din  izvorul 
apei  vieţii,  şi  apoi  cel  ce  va  birui  va  fi  moştenitor». 

O,  ucenici  iubiţi,  vin  cu  voi  din  sânurile  cerului  ca  să  lucrăm  pe  pământ  şi  să  audă  omul 
acum  cursul  izvorului  apei  vieţii  şi  să  înseteze  după  el.  Eu  în  voi,  şi  voi  în  Mine,  aşa  lucrăm. 
Binecuvântat  să  vă  fie  lucrul  şi  cuvântul  vostru  cel  din  cer  peste  pământ,  căci  pământul  Ne  este 
aşternut  de  lucru,  precum  cerul  Ne  este  scaun  de  sfat.  Dumnezeu  Tatăl,  Dumnezeu  Fiul  şi  Dum¬ 
nezeu  Duhul  Sfânt,  în  acest  nume  lucraţi  şi  cuvântaţi  de  la  masa  sfatului  ceresc  cuvânt  de  înnoire 
a  lumii,  căci  scris  este  despre  voi  cuvântul  Meu  care  s-a  scris  atunci,  că  «la  naşterea  din  nou  a 
lumii  voi  veţi  sta  pe  douăsprezece  scaune  şi  veţi  judeca  peste  pământ».  Amin,  amin,  amin. 

Acum  lucrează  prin  porţi  ucenicii  Mei  cei  din  cer.  Eu  în  ei,  şi  ei  în  Mine,  ca  să  creadă  lumea 
că  Eu  i-am  trimis.  Amin,  amin,  amin. 


-  Suntem  aşezaţi  la  vestirea  împărăţiei  cerurilor  pe  pământ,  ucenici  din  cer,  veniţi  pe  pă¬ 
mânt  cu  învăţătorul  lor,  Hristos.  Amin. 


O,  oameni  de  pe  pământ,  Dumnezeu  stă  în  mijlocul  dumnezeilor  şi  face  sfat  pentru  mântu¬ 
irea  neamurilor  pământului.  Peste  toată  făptura  cuvântăm  prin  trimitere.  Cel  ce  va  crede  şi  se  va 
boteza  în  acest  cuvânt,  se  va  mântui,  iar  cel  ce  nu  va  crede,  se  va  osândi,  precum  Domnul  a  spus 
prin  Scripturi.  îngerul  sfatului  cel  mare  este  cu  noi,  iar  noi  Ii  suntem  ucenici.  Precum  L-a  trimis 
pe  El  Tatăl,  şi  El  ne  trimite  pe  noi.  Amin. 


...  O,  iată,  omule,  cât  sunt  Eu  de  îndurerat  de  la  depărtarea  ta  de  Dumnezeu.  Vreau  să-ţi 
plămădesc  din  nou  credinţa  şi  simţirea  după  Dumnezeu,  vreau  să  trăiesc  în  tine  după  chipul  şi 
asemănarea  Mea,  plin  de  durerea  de  la  om  şi  de  dor  după  om.  Vreau  să  te  doară  şi  pe  tine  durerea 
Mea  de  la  tine,  vreau  să  Mă  porţi,  omule.  Sunt  plin  de  milă  după  tine.  Vreau  şi  tu  să  fii  aşa  după 
Mine,  ca  să  ne  asemănăm,  omule.  Omul  cel  zidit  de  mâna  Mea  n-a  vrut  să  fie  asemenea  Mie,  şi 
Mi-a  dat  Mie  durerea,  iar  el  şi-a  ales  bucuria  vieţii  lui  şi  şi-a  luat  din  Mine  locul.  De  atunci  Mă 
port  pribeag  după  om,  şi  plângând  Mă  port.  Am  plâns  prin  prooroci  şi  M-am  purtat  după  om  cu 
glasul  cuvântului  Meu  cel  prin  prooroci,  dar  omul  este  împietrit.  Acum  Mă  fac  râu  de  cuvânt 
duios,  cuvânt  dulce  spre  om,  şi  n-aş  fi  lucrat  aşa  dacă  n-ar  fi  fost  scris  în  Scripturi  să  Mă  fac  peste 
pământ  râul  şi  apa  vieţii,  limpede  cum  e  cristalul,  şi  care  izvorăşte  din  tronul  lui  Dumnezeu 
şi  al  Mielului,  căci  am  spus  acum  două  mii  de  ani:  «Cerul  şi  pământul  vor  trece,  dar  nici  o  iotă 
a  cuvântului  Meu  nu  va  trece  ca  să  nu  se  împlinească,  aşa  cum  a  fost  el  rostit».  Iată,  s-a  făcut 
râu  peste  pământ  cuvântul  Meu,  şi  l-am  dat  oamenilor  şi  îl  dau  mereu.  Ia  şi  bea  din  el,  omule,  şi 
caută-1  cu  sete,  că  el  te  caută  umblând  de  la  margini  la  margini  şi  te  strigă  să  însetezi  după  el.  El 
este  Dumnezeu  Cuvântul,  şi  din  gura  Mea  izvorăşte  el,  iar  Eu  sunt  locaşul  Tatălui,  tronul  lui  Dum¬ 
nezeu  sunt,  Mielul  lui  Dumnezeu  sunt.  Amin. 

Şi  acum,  o,  ţara  Mea  de  venire  pe  pământ  acum,  la  sfârşit  de  timp,  dacă  Eu,  Dumnezeu 
Cuvântul,  Mă  revărs  pe  vatra  ta  cu  râul  şi  apa  vieţii,  precum  stă  scris  în  Scripturi,  tu  eşti  cea  vestită 
peste  popoare  că  eşti  ţara  Mea  de  nuntă,  că  eşti  vatra  în  care  Eu,  Domnul,  Mielul  Tatălui,  M-am 
aşezat  cu  masă  de  cină  a  cuvântului  Meu,  şi  în  acest  cuvânt  voiesc  să  botez  toate  neamurile 
pământului,  şi  iată,  aceasta  fac,  şi  aidoma  ca  în  vremea  lui  Noe  lucrez,  aducând  pe  pământ 
râul  şi  apa  vieţii  şi  prinzând  sub  el  popoarele,  ca  să  vină  să  bea  şi  să  înseteze  apoi  după  viaţa 
cuvântului  Meu  de  peste  el,  dar  iată,  găsesc  peste  tot  petrecere,  mâncare  şi  băutură  găsesc 
pe  pământ,  însurat  şi  măritat  găsesc  pe  pământ,  şi  omul  nu  aude  vuietul  venirii  Mele,  căci 
Eu  vin  lin,  şi  lin  grăiesc  în  cuvânt. 

Extras  din  Cuvântul  lui  Dumnezeu  la  soborul  sfinţilor  apostoli  Petru  şi  Pavel,  din  13-07- 

2007. 

*** 

în  duhul  sărbătorii  de  Bobotează  Eu,  Domnul,  întâmpin  iarăşi  pe  poporul  Meu,  căci  sărbă¬ 
torile  Mele  şi  ale  sfinţilor  Mei  s-au  făcut  şi  se  fac  cărări  de  coborâre  ale  Duhului  Meu  Cel  învăţător 
peste  fii,  şi  iată,  Ioan,  naşul  Meu  de  botez,  aşteaptă  la  hotarul  dintre  zi  şi  noapte  ca  să  Mă  mărturi¬ 
sească  pe  Mine  şi  pe  poporul  Meu  în  cer  şi  pe  pământ,  sus  şi  jos,  aşa  cum  tot  cerul  de  sfinţi  aşteaptă. 
Amin. 


Ridicaţi-vă,  voi,  porţi,  că  Eu  iarăşi  intru  în  carte  cu  sărbătoare  de  Bobotează,  că  voiesc  să 
se  boteze  în  cuvântul  Meu  toţi  cei  ce  cred  în  venirea  Mea  cea  de  acum,  căci  cel  ce  este  botezat, 

este  cel  ce  este  credincios  Fiinţei  Mele  cea  de  Dumnezeu  adevărat  din  Dumnezeu  adevărat  si 

»  » 

lucrării  cuvântului  Meu,  cu  care  am  coborât  şi  cobor  pe  pământ,  şi  apoi  să-i  spun  celui  ce  Mă 
aude  prin  porţi,  să-i  spun  să  se  boteze  în  cuvântul  Meu,  în  Duhul  Meu,  după  cum  Ioan,  Boteză¬ 
torul  Meu,  a  spus  la  Iordan  celor  ce  veneau  la  el,  le-a  spus:  « Pocăiţi-vă !».  Amin,  amin,  amin. 

-  O  Dumnezeule  Miel,  eu  numaidecât  am  intrat  în  cartea  Ta  cu  poporul  Tău,  căci  aştept 
aceasta  ca  unul  plin  de  dor  şi  de  duh  mărturisitor,  că  nu  e  fericire  mai  dulce  în  cer  pentru  sfinţii 
Tăi  ca  şi  aceea  de  a  putea  să  Te  mărturisească  ei  din  cer  pe  pământ  prin  venirea  Ta  cea  de  acum 
cu  sfinţii  Tăi.  Şi  eu,  ca  şi  Tine,  tot  aşa  şi  eu  îi  spun  poporului  Tău  şi  la  tot  omul  care  ne  ia  de  pe 
masa  nunţii  Tale  de  cuvânt,  le  spun  la  toţi  care  aud  din  cer  glasul  Fiului  lui  Dumnezeu,  trâmbiţa 
pentru  înviere,  le  spun  să  se  boteze  în  cuvântul  lui  Dumnezeu,  fiindcă  eu  le-am  spus  la  cei  ce 
veneau  spre  mine  la  apa  Iordanului  pentru  botez,  le-am  spus:  «Pocăiţi-vă!  Eu  unul  vă  botez  cu 
apă  spre  pocăinţă  şi  spre  iertarea  păcatelor  prin  pocăinţa  voastră,  dar  Cel  ce  vine  după  mine 
este  mai  puternic  decât  mine  şi  este  Cel  mare,  şi  Acesta  va  boteza  cu  Duhul  Sfânt  şi  cu  foc». 

O,  cum  să  facem,  botezătorule  Doamne,  cum  să  facem,  Doamne,  să-l  aducem  pe  om  la 
pocăinţă,  şi  apoi  la  botezul  cu  Duhul  Sfânt?  Când  eu  propovăduiam  în  deşertul  Iudeii  împărăţia 
lui  Dumnezeu,  care  se  apropia  de  iudei  ca  să-i  cuprindă  în  ea,  chemam  la  pocăinţă  pe  cei  ce  mă 
auzeau,  şi  venea  Ierusalimul  şi  ludeea  şi  împrejurimile  Iordanului,  iar  eu  îi  botezam  cu  apă  pe  cei 
ce-şi  mărturiseau  păcatele  cu  pocăinţă,  dar  am  văzut  şi  pe  farisei  şi  pe  saduchei  că  veneau  la 
botez,  iar  eu,  văzându-i  vicleni,  i-am  oprit  şi  le-am  spus  să  facă  roade  vrednice  de  pocăinţă  dacă 
nu  ştiu  să  se  pocăiască  pentru  botezul  cu  apă,  iar  dacă  ei  se  bizuiau  în  chip  făţarnic  pe  Avraam, 
i-am  înfruntat  şi  le-am  spus  că  Dumnezeu  poate  să  ridice  lui  Avraam  fii  chiar  şi  din  pietre,  şi  i-am 
numit  pe  ei  pui  de  năpârcă,  şi  pe  drept  i-am  numit  aşa  pe  cei  ce  credeau  că  vor  scăpa  oricum  de 
mânia  ce  va  să  vină  peste  cei  ce  şi-o  lucrează  pe  ea  şi  nu  salvarea  lor,  iar  apoi  ei  s-au  dus  într- 
ale  lor  nelepădându-şi  păcatul  din  ei,  păcatul  semeţiei  şi  al  neiubirii  de  Dumnezeu,  păcatul  cel 

din  strămoşi,  şi  cu  care  poporul  iudeu  dădea  la  moarte  pe  cei  drepţi  din  el  ca  să-şi  facă  ei  loc  cu 
împărăţia  lor  sub  numele  de  fii  ai  lui  Avraam,  dar  ei  erau  pui  de  năpârci,  Doamne,  căci  când  Tu 
ai  venit  pe  pământ,  ei  Ţi-au  păzit  viaţa  ca  să  Te  omoare  chiar  din  vremea  prunciei,  Doamne,  dar 
au  făcut  ei  aceasta  după  ce  Te-au  aflat  de  la  mine,  căci  Tu  ai  ieşit  şi  Te-ai  arătat  şi  Te-ai  mărturisit 
apoi  şi  pentru  salvarea  lor,  iar  ei  Te-au  dat  la  moarte  apoi  prin  păcatul  hulei  şi  al  vânzării, 
Doamne. 

O,  eu  grăiesc  poporului  Tău  de  azi  cuvânt  de  iubire  pentru  Tine,  învăţătorule  al  meu  şi  al 
lui,  iar  Tu  binecuvintează  acum  cuvântul  meu! 

-  Amin,  amin,  zic  ţie,  Botezătorul  Meu,  Eu  sunt  Cel  ce  botez  cu  Duhul  Sfânt  şi  cu  foc,  iar 
tu  vesteşte  această  taină  şi  putere  a  botezului  acesta,  vesteşte-o  poporului  Meu  de  azi.  Amin. 

-  Domnul  Iisus  Hristos  este  Cel  ce  botează  cu  Duhul  Sfânt  şi  cu  foc.  Apropie-te  de  mărtu¬ 
risirea  mea,  popor  născut  din  cuvântul  lui  Dumnezeu,  căci  botezul  cu  Duhul  Sfânt  a  lucrat  cu 
putere,  şi  la  vedere  a  lucrat  după  ce  Domnul  S-a  dus  la  Tatăl  şi  Şi-a  lăsat  ucenicii  la  lucru  ca  să 
aşeze  ei  biserica  Domnului  pe  pământ,  iar  Duhul  Sfânt  Se  desăvârşea  în  cei  ce  veneau  la  pocăinţă 
şi  apoi  la  apa  botezului  spre  iertarea  păcatelor  lor,  şi  erau  cuprinşi  în  Duhul  Sfânt  cei  ce  se  bote¬ 
zau  în  numele  lui  Hristos.  Dar  cum  aceasta?  O,  ferice  şi  iar  ferice  de  acela  care  ştie  să  vină  la 
Dumnezeu,  că  acela  este  cel  ce  se  pocăieşte  mărturisindu-şi  toate  păcatele,  toată  moartea  din  el, 
spălându-se  de  ea  prin  pocăinţă  şi  prin  apa  care  mărturiseşte  de  pe  pământ,  şi  apoi  acela  se  uneşte 
cu  lucrarea  Duhului  Sfânt,  făcându-se  vas  nou,  om  nou,  iar  Duhul  mărturiseşte  apoi  din  cer  şi  Se 
slăveşte  cu  semnul  Lui  în  cel  botezat  cu  Duhul  Sfânt,  şi  iată,  Domnul  S-a  dus  la  Tatăl  pentru  ca 
să-L  trimită  pe  Duhul  Sfânt  şi  să  Se  coboare  El  în  cei  ce  se  curăţă  de  sine  ca  să  intre  în  ei  Duhul 
Sfânt,  împărăţia  lui  Dumnezeu  cu  toată  slava  ei,  cu  Duhul  Sfânt  al  ei,  duhul  sfinţilor  împărăţiei 
cerurilor  pe  pământ,  şi  iarăşi  spun:  Ferice  celor  ce  ştiu  să  vină  la  Dumnezeu,  că  aceia  fiii  lucrării 
Duhului  Sfânt  se  vor  face,  şi  se  vor  chema  aşa  apoi.  Amin. 

O,  popor  al  Mielului  Cel  junghiat!  Sângele  Lui  îl  spală  de  păcat  pe  cel  ce  ştie  ce  înseamnă 
naşterea  cea  din  cer,  naşterea  cea  din  pocăinţă  şi  din  botezul  cu  Duhul  Sfânt.  O,  uită-te  bine  în 
mijlocul  tău  şi  vezi!  Semnele  Duhului  Sfânt  grăiesc  în  cei  ce  s-au  dat  să  fie  vase  purtătoare  de 
Dumnezeu.  Dacă  ai  păcat  asupra  acestei  lucrări  de  venire  a  Domnului  pentru  ca  să-Şi  facă  El  cu 
ea  fii  ai  împărăţiei  Lui  pe  pământ  între  oameni,  fii  povăţuiţi  şi  crescuţi  cu  Duhul  Sfânt,  scoală-te 
şi  te  fă  pui  de  Dumnezeu,  căci  fariseii  şi  saducheii  erau  pui  de  viperă  când  se  îndreptau  spre 
botezul  cu  apă  la  Iordan  fără  ca  ei  să-şi  spele  în  apă  şi  în  mărturisire  cu  pocăinţă  păcatele  lor 
cele  ascunse,  şi  prin  care  ei  muşcau  pe  furiş,  dar  duhul  proorociei  i-a  vădit  pe  ei  cum  sunt  şi  i-a 
scris  în  cartea  vremii.  O,  înţelepţeşte-te  din  pilda  aceasta  şi  învaţă  puterea  şi  taina  botezului  cu 
Duhul  Sfânt,  Care  vădeşte  răul  din  om  ca  să-şi  cureţe  Luişi  arie  în  om  dacă  omul  ştie  să  înţeleagă 
cum  poate  să-L  aleagă  pe  Dumnezeu  lucrător  în  el,  lucrător  cu  Duhul  Sfânt  în  cel  ce-şi  descarcă 
sarcina  sa  ca  s-o  ia  pe  a  Domnului  s-o  poarte  apoi. 

O,  fiule  al  acestui  cuvânt,  o,  pui  de  Dumnezeu,  dacă  ai  păcat  asupra  Duhului  Sfânt,  Cel 
din  mijlocul  tău  lucrător  pentru  tine,  şi  nu  ştii  că  ai  acest  păcat,  eu  îţi  spun  că-l  ai.  Scoală-te,  dar, 
şi  te  curăţeşte  prin  pocăinţa  cea  cu  umilinţă  lucrată,  căci  Domnul  te  aşteaptă  să  fii  purtător  de 
Duh  Sfânt,  Duhul  Care  mărturiseşte  din  cer  în  cei  ce  se  botează  în  El.  Scoală-te  ca  să  te  botezi  cu 
acest  botez,  căci  botezul  acesta  s-a  făcut  râu  mare  peste  tine  ca  să  se  boteze  în  el  toţi  cei  la  care 
ajunge  acest  râu  de  botez,  iar  tu  ai  acest  râu.  Mulţi  în  tine,  popor  credincios  al  acestui  cuvânt  de 


24 


Despre  botez 


venire  al  Domnului,  mulţi  în  tine  nu  ştiu  puterea  şi  taina  botezului  cu  Duhul  Sfânt,  Care  lucrează 
apoi  din  om,  însemnându-l  pe  el  botezat.  O,  ţie  îţi  trebuie  putere  de  pocăinţă,  fiule,  iar  pentru 
această  minune  îţi  trebuie  minte-minune,  iubire -minune,  temere  de  Dumnezeu-minune,  şi-ţi  tre¬ 
buie  credinţă-minune,  credinţă  ca  a  lui  Avraam,  care  a  crezut  nestrămutat  că  Domnul  a  venit  la 
el,  la  masa  lui  şi  în  viaţa  lui.  O,  dacă  nu  vezi  bine  lucrarea  lui  Dumnezeu  în  mijlocul  tău,  ai  încă 
păcat  împotriva  Duhului  Sfânt.  Dacă  nu  ştii  să  te  cunoşti  în  acest  păcat,  poţi  să  înţelegi  singur. 
Curge  din  tine  râul  Duhului  Sfânt  între  frate  şi  frate  şi  în  părţi  spre  cei  străini  de  viaţa  lui  Dum¬ 
nezeu?  înţelegi  tu  voia  lui  Dumnezeu  peste  tine  precum  în  cer  pe  pământ?  Are  Domnul  de  la  tine 
rod  de  Duh  Sfânt?  Ai  tu  rod  de -al  Domnului  în  tine  şi  în  jurul  tău?  Eşti  blând  şi  smerit  cu  inima 
ca  Domnul  tău?  O,  eu  te  învăţ  minte  şi  te  învăţ  pocăinţa.  Caută  să  vezi  dacă  nu  cumva  ai  lovit  în 
cărarea  Domnului  spre  tine,  dacă  nu  cumva  ai  fost  apoi  ascuns  cu  aceste  lovituri,  iar  când  Domnul 
ţi  le-a  spus  n-ai  voit  să  te  curăţeşti  ca  să  fii  curat  şi  apoi  credincios  aşezării  Lui  cu  care  stă  înaintea 
ta.  Te-a  povăţuit  Domnul  să  vii  la  El  cu  fratele  tău,  pe  care  l-ai  doborât  de  la  lucrarea  inimii 
curate  între  frate  şi  frate,  între  Dumnezeu  şi  creştin,  că  iată,  Domnul  îl  plânge  şi  azi  pe  poporul 
cel  de  demult,  cel  din  vremea  trupului  lui  Verginica,  popor  care  n-a  venit  la  pocăinţă  când  a  greşit 
faţă  de  lucrarea  Domnului  între  frate  şi  frate,  faţă  de  credinţa  şi  statornicia  sa  şi  a  fratelui  său. 

Vine  Domnul  la  tine  cu  multul  şi  te  îndeamnă  să  te  botezi  cu  Duhul  Sfânt,  Care-l  face  nou 
pe  om  mai  mult  decât  apa  care  mărturiseşte  de  pe  pământ.  O,  spală-te  în  vasul  acesta,  popor  de 
demult  al  acestui  cuvânt,  şi  tu,  cel  de  azi  popor  al  Domnului,  dar  să  auzi  ce-ţi  spun.  Tu  trebuie  să 
fii  popor  frumos  prin  lucrarea  Duhului  Sfânt,  Care  Se  sălăşluieşte  în  cei  curaţi  de  sine  şi  de  păcat 
împotriva  fraţilor  lor.  O,  lasă-te  spre  frumuseţea  feţei  Duhului  Sfânt,  căci  Duhul  Sfânt  Se  revarsă 
când  El  este,  şi  acesta  este  semnul  celor  curaţi  pentru  Duhul  Sfânt,  Care  Se  dovedeşte  prin  rodul 
lor  cel  adus  lui  Dumnezeu,  rod  de  ucenici  pentru  Duhul  Sfânt  pe  pământ.  Amin. 

O,  Doamne,  să  se  cureţe  poporul  Tău  cel  de  demult  al  acestui  cuvânt  şi  cel  de  azi  popor  al 
Tău  de  peste  tot,  să  se  cureţe  de  tot  ce  Te  îndurerează  şi  să  înveţe  el  lucrarea  aceluiaşi  duh  în  ei, 
lucrarea  Duhului  Sfânt,  Care  leagă  biserica  într-un  singur  duh,  Duhul  lui  Hristos.  Amin. 

O,  mult  aş  mai  grăi,  Doamne,  o,  mult  aş  mai  îndemna  eu  pe  poporul  Tău  spre  botezul  cel 
de  la  Tine!  De  peste  tot,  pe  unde  ai  Tu  fii  credincioşi  venirii  Tale  cea  de  acum,  aş  vrea  să  se 
strângă  poporul  într-o  unire  de  Duh  Sfânt,  şi  aşa  să-şi  cunoască  el  lucrarea  sau  nelucrarea,  cu¬ 
răţia  sau  necurăţia  inimii  frate  pentru  frate,  şi  aşa  să  se  boteze  el  apoi  în  puterea  Duhului  Sfânt, 
lucrător  cu  multul,  Doamne,  prin  duh  de  biserică  peste  cei  ce  se  nasc  din  El  pui  de  Dumnezeu, 
puii  Duhului  Sfânt,  rod  al  Duhului  Sfânt,  Duhul  Care  naşte  biserica  lui  Dumnezeu.  Amin,  amin, 
amin. 


-  Eu,  Domnul,  îţi  văd  durerea,  Botezătorule  al  Meu,  căci  Noi  suntem  fiii  durerii,  şi  de  aceea 
suntem.  Hai  să  Ne  aşezăm  sărbătoarea  de  azi,  şi  apoi  vom  grăi  mai  aprins  cu  poporul  Meu  de  azi. 
Amin. 


Poporul  Meu,  mergi,  tată,  acum,  în  căminul  trâmbiţei  Mele  cu  rugă  şi  cu  laudă  pentru  ziua 
de  sobor  a  Botezătorului  Meu  Ioan.  Mergi,  tată,  şi  aşează  acolo  zi  de  slăvire,  zi  de  duh  peste  acel 
aşezământ  sfinţit  de  cuvântul  Meu  acum,  cămin  nou-născut,  cu  lucrare  de  nou  Ierusalim  aşezată 
peste  el.  Amin.  Vom  veni  apoi  înapoi  pe  colină  şi  vom  zidi  peste  tine  lucrare  de  Duh  Sfânt,  şi  apoi 
vom  scrie  toată  cartea  zilei,  tată,  că  e  de  lucru  peste  statura  cea  întreagă  a  poporului  Meu  de  peste 

tot.  O,  mult  lucru  e  de  lucrat,  mult,  tată,  mult  pentru  faţa  şi  viaţa  cea  întreagă  a  poporului  Meu  de 
peste  tot. 

Voi,  copii  din  porţi,  sunteţi  sub  greu,  tată,  căci  poporul  nu  ştie  să-şi  facă  bine  curăţirea  sa. 
Cei  ce  ştiu  să  stea  bine  lângă  voi,  aceia  sunt  cei  mai  crescuţi  şi  cei  mai  de  folos  Mie  şi  vouă  sub 
sarcina  Mea  cea  de  azi  cu  voi.  Iată,  taină  mare  îi  spun  poporului  Meu  de  peste  tot:  Cel  ce  nu  ştie 
sau  nu  poate  să  lucreze  la  împărăţia  Mea,  care  se  zideşte  şi  care  zideşte  acum  pe  pământ, 
acela  măcar  să  nu  strivească  lucrul  celor  ce  lucrează  la  ea  peste  om.  Aceasta  este  ceea  ce  vom 
lămuri  astăzi  prin  învăţătura  cea  sărbătorească  de  azi,  în  duh  de  Bobotează  lucrând  aceasta.  Amin. 

Pace  şi  duh  de  Bobotează  las  Eu  peste  creştetul  şi  peste  inima  poporului  Meu,  şi  îmi  voi 
învăţa  iarăşi  poporul,  căci  sunt  Domnul  învăţătorul.  Amin,  amin,  amin. 

Cuvântul  lui  Dumnezeu  la  soborul  sfântului  Ioan  Botezătorul,  din  20-01-2008 

*** 

în  numele  Tatălui  şi  al  Fiului  şi  al  Sfântului  Duh,  în  acest  nume  crede  şi  se  botează  tot 
neamul  creştinesc  de  pe  pământ.  Amin. 

Eu,  Domnul  Iisus  Hristos,  în  acest  nume  M-am  făcut  şi  Mă  fac  cuvânt  acum,  la  sfârşit  de 
timp,  căci  Tatăl  Mă  trimite  să  lucrez  aşa,  dar  cel  ce  nu  înţelege  crucea  Mea  atunci  şi  acum,  zadar¬ 
nică  îi  este  credinţa,  zadarnic  îi  este  botezul  dacă  nu  vine  după  Mine  cu  viaţa  sa  aşa  cum  au 
venit  sfinţii  pe  urma  Mea  atât  cât  au  petrecut  ei  pe  pământ,  după  ce  iubirea  lor  se  făcea  în  ei 
iubire  de  Dumnezeu,  iubire  şi  sfinţenie  în  duhul,  în  sufletul  şi  în  trupul  lor. 

Extras  din  Cuvântul  lui  Dumnezeu  la  praznicul  înălţării  sfintei  cruci,  din  27-09-2008 


Pace  vouă,  copii  din  porţi!  Aşezaţi-Mă  în  carte  ca  să  păstoresc  pe  cei  ce  vin  la  apă  de 
Bobotează  şi  pe  cei  ce  nu  vin,  şi  pe  cei  ce  vor  auzi  cuvântul  Meu  de  Păstor,  cu  care  Eu  botez 
inima  omului  cu  botezul  Duhului  Sfânt  ca  să-l  nasc  pe  om  de  sus,  căci  omul  este  născut  de  jos. 
Şi  acum,  iată,  păstoresc.  Amin. 

O,  luaţi  aminte,  luaţi  aminte  voi,  cei  care  înţelegeţi  prin  darul  Meu  de  peste  om,  şi  voi,  cei 
care  nu  înţelegeţi  statul  lui  Dumnezeu  cu  omul,  împărăţia  Mea  cu  cei  ce  îl  cunosc  pe  Dumnezeu ! 
Luaţi  aminte  şi  strigaţi  la  Dumnezeu  să  vă  desfacă  urechile  şi  apoi  mintea  ca  să-L  pricepeţi  pe 
Dumnezeu  pe  pământ  ca  şi  în  cer  cu  împărăţia  Sa  şi  cu  voia  Sa,  căci  Eu  acum  două  mii  de  ani  Mi- 
am  învăţat  ucenicii  să  ceară  la  Dumnezeu  să  fie  pe  pământ  ca  şi  în  cer  împărăţia  Mea  şi  voia  Mea. 

Eu  sunt  Cel  ce  botez  cu  Duhul  Sfânt  şi  cu  foc  pământul  şi  noroadele  de  pe  el,  şi  am 

grăit  în  zi  de  Bobotează  poporului  adunat  la  izvorul  Meu,  şi  am  grăit  noroadelor.  Fericiţi  cei  ce  au 
urechi  de  auzit  şi  fericiţi  cei  ce  împlinesc  cuvântul  Meu  în  vreme  de  întuneric,  în  vreme  de  necre¬ 
dinţă! 

Extras  din  Cuvântul  lui  Dumnezeu  la  praznicul  Botezului  Domnului,  din  19-01-2009 

Glasul  Meu  se  face  cuvânt  şi  praznic  de  Bobotează  şi  intru  în  cartea  Mea  cu  poporul  Meu 
de  azi,  carte  care  mărturiseşte  că  Eu,  Domnul  Iisus  Hristos,  aşez  în  vremea  aceasta  cuvânt  între 


26 


Despre  botez 


Mine  şi  om,  glasul  care  se  aude  din  cer  şi  până  în  morminte,  precum  este  scris  în  Scripturi,  iar 
îngerii  venirii  Mele  îmi  slujesc  şi  se  fac  pod  între  cer  şi  pământ,  de  sus  în  jos  peste  văzduh,  şi  nori 
de  îngeri  Mă  poartă  deasupra  poporului  Meu  când  Eu  grăiesc  lui  cuvântul  Meu  de  azi.  Amin. 

E  zi  de  praznic  de  Bobotează  şi  Mă  vestesc  botezător  peste  ape  şi  peste  cei  ce  iubesc  venirea 
Mea  cea  de  azi,  adunându-se  lângă  izvorul  Meu  de  cuvânt  la  sărbătoare.  Binecuvântare  peste  masa 
cerească  de  azi  rostesc  Eu,  Domnul,  şi  peste  apele  din  fântânile  curţilor  Domnului,  ca  să  se  reverse 
din  ape  în  ape  cu  putere  de  cuvânt  şi  cu  duh  de  înnoire  a  lumii  din  loc  în  loc,  că  Eu  am  aici  comoara 
Mea  cea  scumpă  din  ţarina  neamului  român  şi  o  păstrez  Mie  mărturie  şi  o  preţuiesc  cu  ocrotirea 
Mea  şi  Mă  slăvesc  în  ea  peste  pământ  cu  slava  cuvântului  Meu,  că  a  venit  vremea.  Amin. 

Se  binecuvintează  şi  se  sfinţesc  înnoit,  cu  puterea,  cu  lucrarea  şi  cu  pogorârea  Duhului 
Sfânt  apele  din  fântânile  curţilor  Mele  cu  poporul  Meu  cel  din  mijlocul  neamului  român.  Amin. 

Cei  ce  vin  şi  cei  ce  nu  vin  la  apa  acestor  izvoare  iau  din  ele  vrând-nevrând,  căci  îngerii 
bobotezei  poartă  din  ape  în  ape  apele  de  aici,  iar  Eu  pun  pe  poporul  cuvântului  Meu  să  stropească 
pe  unde  trece  cu  apa  aceasta,  care  alungă  demonii  şi  toate  duhurile  rele,  care  se  cutremură  şi  se 
clatină  de  peste  tot  pe  unde  cad  picături  din  apa  aceasta,  apa  izvoarelor  curţilor  Mele  de  azi. 

Luaţi  şi  turnaţi  în  fântânile  Mele  cu  voi  apă  atinsă  de  Duhul  Sfânt,  de  îngerii  apelor  şi  de 
mânuţele  voastre  sfinţitoare  prin  cuvânt  rostit  peste  ape,  voi,  slujitori  ai  tainelor  Mele  pentru  cei 
credincioşi,  căci  apele  de  aici  sunt  luate  de  îngeri  şi  turnate  în  apele  mari,  spre  mărturia  lucrărilor 
Mele  cu  voi  pentru  curăţirea  şi  sfinţirea  pământului,  pentru  toate  tainele  Mele  lucrătoare  pe  pă¬ 
mânt,  căci  pământul  este  împărăţia  Mea,  aşternut  picioarelor  Mele,  taină  mare,  de  care  omul  uită 
şi  tot  uită,  dar  nu  uit  Eu,  şi  nici  îngerii  Mei,  şi  nici  sfinţii  Mei,  oştirile  cu  care  Mă  port  din  loc  în 
loc  între  cer  şi  pământ  împărat  a  toate  câte  sunt.  Amin. 

...  în  zi  de  praznic  sfânt  vă  învăţ  pe  voi,  cei  strânşi  lângă  Mine  la  masă  de  cuvânt,  vă  învăţ, 
fiilor,  puterea  botezului,  darul  credinţei,  cu  care  Eu  voiesc  să  fiţi  voi  botezaţi.  Botezul  în  credinţă 
e  mare,  fiilor,  şi  vai  celui  ce  pierde  sau  îşi  vinde  această  cămaşă  de  botez!  Priviţi  pe  David,  care 
prin  credinţă  vedea  departe,  peste  timp,  şi  Mă  vedea  pe  Mine  preot  în  veac,  după  rânduiala  lui 
Melchisedec,  prin  care  Tatăl  a  lucrat,  şi  a  zis  David:  «Zis-a  Domnul  Domnului  meu:  Tu  eşti  preot 
în  veac,  după  rânduiala  lui  Melchisedec!».  O,  şi  poporul  Meu  de  azi  a  fost  văzut  peste  timp 
de  către  prooroci,  dar  proorocia  este  numai  pentru  cei  credincioşi,  şi  numai  prin  ei  poate  Dum¬ 
nezeu  să  Se  împlinească  pe  pământ  cu  împărăţia  Sa  între  oameni,  înăuntrul  lor  fiind  ea  şi  lucrând 
împărăţia  ei  şi  tainele  ei,  care  se  împlinesc,  aşa  cum  şi  cu  Mine  s-au  împlinit  cele  tainic  rostite  de 
Tatăl  prin  prooroci.  Aşa  Mi-am  întocmit  Eu  lucrarea  Mea  de  azi  şi  pe  poporul  ei  şi  am  din  ea  şi 
martori  în  cer,  şi  am  şi  pe  pământ,  şi  am,  căci  sunt  învăţător  cu  putere  de  cuvânt  şi  Mi-i  culeg  pe 
cei  credincioşi  până  la  sfârşitul  tot  prin  ei,  iar  cu  cei  necredincioşi  nu  pot  nimic,  căci  în  vremea 
încercării  ei  se  leapădă,  spre  ruşinarea  lor. 

Vă  dau,  în  duh  de  Bobotează  grăiesc  cu  voi  tainele  sfinte  şi  vă  dau  putere  să  credeţi  în  ele 
ca  Avraam  şi  ca  Moise  şi  ca  David  şi  vă  învăţ  cum  să  aveţi  credinţă  şi  s-o  păstraţi  apoi  comoară 
scumpă  şi  nejefuită  de  vrăjmaşii  care  încep  cu  casnicii  voştri.  După  necredinţa  lor  îi  veţi  cu¬ 
noaşte  pe  ei  vrăjmaşi  ai  voştri,  căci  cei  ce  cred,  sunt  cei  binecuvântaţi,  sunt  cei  botezaţi  în 
botezul  credinţei,  naşterea  cea  de  sus  a  omului.  Amin. 

Extras  din  Cuvântul  lui  Dumnezeu  la  praznicul  Botezului  Domnului  (Bobotează),  din  19- 
01-2010. 

*** 

Mă  fac  cu  dor  cuvânt  între  cer  şi  pământ,  că  a  tăcut  o  vreme  cuvântul  Meu,  şi  plânge  văz¬ 
duhul  după  glasul  Meu,  şi  s-a  învăţat  toată  facerea  să  se  hrănească  din  cuvântul  Meu  cel  din  zilele 
acestea,  şi  toate  Mă  au  de  stăpân  al  lor  şi  îmi  slujesc  cu  credincioşie,  dar  mai  mult  decât  toate 
acestea  ar  fi  să  Mă  aibă  omul  de  Stăpân.  El  însă  nu  s-a  deprins  să-i  fie  Dumnezeu  stăpân  şi  de 
aceea  nu-L  primeşte  şi  nu-L  aşteaptă  prin  cei  trimişi  de  Dumnezeu  la  el. 

Sunt  Domnul  Iisus  Hristos,  Cuvântul  Tatălui  Savaot,  iar  Duhul  Sfânt  este  Duhul  Ta¬ 
tălui  si  Duhul  Meu,  si  în  numele  Tatălui  si  al  Fiului  si  al  Duhului  Sfânt  botez  în  cuvântul  Meu 
cerul  şi  pământul  şi  toată  facerea  şi  stau  de  vorbă  cu  omul,  căci  omul  nu  s-a  deprins  încă  să-i  fie 
Dumnezeu  stăpân  pe  pământ,  căci  vrea  el  să  fie  stăpân,  şi  s-a  învăţat  să-l  slujească  Dumnezeu  pe 
el,  iar  el  pe  Dumnezeu  nu. 

Extras  din  Cuvântul  lui  Dumnezeu  la  sărbătoarea  naşterii  sfântului  Ioan  Botezătorul,  din 
07-07-2010. 

*** 

Cartea  Mea  cea  de  azi  se  întocmeşte  pe  pământ  din  cuvântul  Meu  cel  din  zilele  acestea,  şi 
rând  pe  rând  cuvântul  Meu  se  aşează  în  ea  şi  o  împlineşte  pe  ea  atât  cât  fi-va  ea  să  se  împlinească 
prin  cuvântul  Meu,  care  se  strânge  în  ea,  că  este  scris  că  cerul  se  va  face  sul,  iar  pământul 
şi  tot  ce  e  pe  el  va  intra  la  curăţat  în  foc,  dar  cuvântul  Meu  va  rămâne  şi  va  face  el 
cerul  cel  nou  şi  pământul  cel  nou,  după  cum  este  proorocia  pentru  această  facere  în  cartea  Mea 
cea  de  până  la  întruparea  Mea,  şi  apoi  în  cartea  Mea  cea  de  după  aceea,  şi,  iarăşi,  în  cartea  uceni¬ 
cilor  Mei,  a  trimişilor  Mei  în  urma  Mea  peste  neamuri  cu  vestea  că  a  venit  împărăţia  cerurilor  pe 
pământ,  şi  aceasta  spuneau  ei  acum  două  mii  de  ani. 

O,  mare  păcat  face  omul  îndărătnic,  omul  cu  mintea  scurtă  prin  ceea  ce  dă  el  să  zică 
atunci  când  zice  că  Scriptura  de  pe  pământ,  cartea  căreia  i  se  zice  Scriptură,  numai  ea  are 
menirea  să  măsoare  grăirea  lui  Dumnezeu  toată.  Dar  dacă  Eu  Mă  fac  acum  carte  pe  pământ  şi- 
Mi  aşez  în  ea  cuvântul  Meu  cel  din  vremea  aceasta,  aşa  cum  este  scris  în  Scripturi  să  vin  iar  şi  să 
Mă  fac  cuvânt  şi  carte  pentru  judecata  faptelor  oamenilor  şi  să  dau  prin  ea  fiecăruia  după  cum  este 
fapta  sa,  nu  mai  are  Dumnezeu  voie  să  facă  această  împlinire?  O,  cât  de  mult  Mă 
aşteaptă  îngerii  şi  oştirile  de  sfinţi  toate  şi  toţi  cei  morţi  cu  glasul  cuvântului  Meu  Cel  de 
azi,  despre  care  este  scris  că  îl  vor  auzi  cerul  şi  pământul  şi  morţii  din  morminte, 
şi  spun  aceasta  ca  să  aduc  aminte  celor  ce  Mă  închid  în  filele  Scripturii  că  Eu,  Domnul,  grăiesc 
azi  pe  pământ  pentru  că  este  scris  în  Scripturi  să  împlinesc  aşa,  că  a  venit  vremea  jude¬ 
căţii,  şi  a  venit  vremea  să  vin  şi  să  judec  viii  şi  morţii,  şi  aceasta  fac  Eu  prin 
cuvântul  Meu  cel  de  azi,  şi  îi  spun  omului  cel  cu  mintea  scurtă,  care  zice  că  a  învăţat  carte 
multă,  îi  spun  că  lucrarea  Mea  este  cuvântul,  şi  este  din  veac  şi  până  în  veac  lucra¬ 
rea  cuvântului  Meu.  îi  mai  spun  o  dată  omului  care  se  bate  în  piept  cu  Scriptura  în  mână  că 
dacă  în  cartea  Apocalipsei  lui  Ioan  este  scris  că  va  primi  blestemele  cele  scrise  în  cartea  aceea  cel 
ce  va  îndrăzni  să  scoată  sau  să  adauge  în  ea  ceva  la  cele  scrise  în  ea,  Eu,  Domnul,  îi  mai  spun  o 
dată  omului  îndărătnic  în  felul  acesta  că  despre  cartea  Apocalipsei  este  vorba,  despre  Apocalipsa 

lui  Ioan  să  nu  adauge  în  ea  sau  să  scoată  ceva  din  ea  careva,  căci  ucenicul  Meu  ştia  că  omul  este 
îndrăzneţ,  şi  l-a  legat  pe  om  sub  acest  cuvânt  ucenicul  Meu,  căruia  i-am  arătat  vremea  judecăţii  şi 
harta  toată  a  judecăţii  faptelor  oamenilor  care  au  fost  şi  care  sunt  pe  pământ  până  în  ziua  cea  din 
urmă,  până  la  biruinţa  Mielului  lui  Dumnezeu,  precum  este  scris. 

...  O,  în  această  zi  de  sărbătoare  Mă  pomenesc  Eu,  Domnul,  în  mijlocul  poporului  cuvân¬ 
tului  venirii  Mele  celei  de  acum,  însoţit  de  cei  din  cer,  de  ucenicii  Mei  cei  de  acum  două  mii  de 
ani,  cu  care  am  umblat  pe  pământ  din  ziua  botezului  Meu  şi  până  în  clipa  înălţării  Mele  iarăşi  lângă 
Tatăl,  după  ce  Mi-am  săvârşit  toată  lucrarea  cea  văzută  pentru  care  am  venit  pe  pământ  s-o  săvâr¬ 
şesc,  şi  s-o  las  apoi  întărită  în  ucenici  pentru  cei  ce  din  neam  în  neam  vor  crede  şi  se  vor  boteza  în 
numele  Meu,  Piatra  din  vârful  unghiului,  Iisus  Hristos,  Piatra  pe  Care  Dumnezeu  Şi-a  aşezat  bise¬ 
rica  Sa  şi  pe  slujitorii  ei  pentru  oamenii  cei  credincioşi  de  pe  pământ. 


O,  ucenici  iubiţi,  voi  după  înălţarea  Mea  lângă  Tatăl  aţi  primit  îmbrăcare  în  putere  şi  în 
înţelepciunea  vorbirii  cea  prin  Duhul  Sfânt,  pe  Care  vi  L-am  promis  şi  vi  L-am  şi  dat  apoi,  şi  aţi 
învăţat  întru  El  pe  oameni  credinţa  în  Iisus  Hristos,  Piatra  bisericii,  şi  n-aţi  mai  zidit  pe  o  altă 
temelie  noroadele  de  pe  pământ,  căci  Eu  v-am  trimis  pe  voi  până  la  toate  marginile  cu  vestea 
împărăţiei  lui  Dumnezeu  şi  v-am  spus:  «Oricine  va  crede  şi  se  va  boteza,  se  va  mântui,  şi  tot  cel 
ce  nu  va  crede,  se  va  osândi».  V-am  adunat  şi  v-am  spus:  «îmi  veţi  fi  martori  în  Ierusalim  şi  în 
toată  Iudeea  şi  în  Samaria  şi  până  la  marginile  pământului.  Câte  veţi  lega  pe  pământ,  vor  fi 
legate  în  cer,  şi  câte  veţi  dezlega  pe  pământ,  vor  fi  dezlegate  în  cer,  şi  dacă  doi  dintre  voi  se  vor 
învoi  pe  pământ  asupra  oricărui  lucru  ce  vor  cere,  va  fi  dat  lor  de  către  Tatăl  Meu,  Care  este  în 
ceruri,  căci  unde  sunt  doi  sau  trei  în  numele  Meu  adunaţi,  acolo  sunt  şi  Eu  în  mijlocul  lor». 


O,  să  plângem  în  cer  şi  pe  pământ,  ucenici  pomeniţi  azi  cu  zi  de  sărbătoare  pentru  voi  în 
duh  de  biserică,  şi  vom  iubi  această  zi,  zi  a  adevărului  cel  despecetluit  din  Scripturi,  dar  pecetluit 
sub  cheie  de  către  apostolii  minciunii.  Iată  zi  mărturisitoare,  cu  martori  din  cer  şi  de  pe  pământ 
scrisă  în  cartea  Mea  cea  de  azi,  grăirea  Mea  cea  înlăcrimată  în  cer  şi  pe  pământ,  ca  şi  a  voastră,  o, 
ucenici  ai  Mei,  cărora  Eu  v-am  dat  putere  să  dezlegaţi  câte  sunt  pe  pământ  de  dezlegat  şi  să  des¬ 
cuiaţi  câte  sunt  pe  pământ  încuiate  de  om,  şi  să  încuiaţi  câte  au  ieşit  de  la  om  descuiate  împotriva 
lui  Dumnezeu.  Vă  dau  vouă,  celor  dintre  sfinţi,  ucenici  ai  Mei  acum  două  mii  de  ani,  vă  dau 
să  descurcaţi  înţelesurile  încurcate  de  cei  ce  n-au  iubit  să  fie  ucenici,  ci  au  iubit  să  fie  mari  si 
cu  coroană  stând  pe  tronuri  de  mătase  în  numele  Meu  peste  mulţimi,  aşa  cum  Eu  şi  cu  voi 
nu  am  stat  pe  pământ,  ci  am  stat  pe  cruce  şi  cu  cruce  între  oameni.  O,  unde  sunt  cei  ce  ar  fi  să 
Ne  fie  urmaşi  asemenea  cu  Noi?  O,  unde? 


—  O,  nu,  nu  mai  sunt  pe  nicăieri,  Doamne,  aşa  învăţători  şi  aşa  ucenici.  S-au  boierit  toţi, 


şa  cum  Tu  i-ai  plâns  în  cartea  Ta  din  ziua  aceasta. 


Eram  pe  pământ  biserică  a  Ta,  după  ce  Te-ai  dus  la  Tatăl  iarăşi,  şi  Tu  ne-ai  numit  ucenici 
şi  ne-ai  numit  apostoli  vestitori,  şi  slujeam  numai  cuvântului  Tău,  împărţindu-l  noi  întreg,  şi  nu 
ciuntit  peste  cei  ce  credeau  şi  se  botezau  şi  se  pecetluiau  cu  semnul  Duhului  Sfânt  Adeveritorul 
celor  adevăraţi  creştini  credincioşi,  şi  nimeni  nu  putea  să-L  înşele  pe  Dumnezeu,  căci  cuvântul 
Duhului  Sfânt  îi  descoperea  pe  cei  înşelători,  pe  cei  lacomi,  pe  cei  ce  voiau  să  ia  pe  bani  daruri 
de  la  noi  ca  să  aibă  şi  ei  ca  noi,  dar  azi  numai  cu  bani  se  zidesc  apostolii,  şi  lumea  este  încuiată 
afară,  ca  să  nu  le  ştie  pe  cele  lucrate  cu  uşile  încuiate  şi  împotriva  sufletului  omului,  iar  omul  să 
fie  folosit  doar  să  slăvească  pe  cel  de  peste  el  aşezat  mare  şi  să-i  slujească  supus,  şi  măcar  de-ar 

fi  de  partea  Ta  cel  mare  aşezat.  Se  cutremură  sfinţii  şi  părinţii  şi  străbunii  cei  buni  când  văd  ce 
este  sub  nume  de  biserică  pe  pământ.  Pe  vremea  când  noi,  ucenicii  Tăi,  mergeam  şi  ridicam  spre 
Tine  din  loc  în  loc  fii  credincioşi  venirii  Tale,  biserică  a  Ta  pe  pământ  şi  cu  slujirea  Ta  prin  ea,  şi 
nu  a  omului,  noi  ridicam  şi  ungeam  cu  mirul  sfinţeniei  şi  prin  punerea  mâinilor  preoţi  şi  diaconi 
peste  credincioşi,  ca  să  aibă  pe  masă  prin  slujitori  trupul  şi  sângele  Tău  de  hrană  cei  ce  se  făceau 
fii  ai  Tăi  pe  pământ,  şi  întrebam  pe  toţi  credincioşii  dacă  ştiu  ei  de  e  vrednic  sau  nu  de  preoţie  cel 
ce  avea  să  fie  aşezat  să  facă  hrană  din  cer  pe  Dumnezeu  la  creştini,  iar  creştinii  ne  vesteau  după 
adevăr  dacă  este  sau  nu  vrednic  de  preoţie  cel  ce  urma  să  se  facă  slujitor  credincios  bisericii  Tale. 
O,  de  multă,  multă  vreme  nu  s-a  mai  lucrat  ca  şi  noi  pentru  felul  alegerii  slujitorilor,  şi  iată,  altfel 
se  întâmplă,  căci  taie  şi  spânzură,  după  cum  spune  vorba  înţeleaptă,  numai  cei  ce  stau  mari  peste 
gloate,  şi  cu  puterea  toată  stau,  şi  cdtfel  zic  aceştia  şi  nu  mai  zic  cum  ziceam  noi,  întrebându-i  pe 
cei  ce  erau  biserica  Ta  dacă  e  sau  nu  vrednic  cel  ce  urma  să  fie  slujitor.  Acum  zic  ei,  ei  singuri 
peste  capul  celui  ales  de  ei  şi  îl  vestesc  ei  vrednic  pe  acela  şi  zic  tuturora:  „  Vrednic  este!",  şi  toţi 


se  apucă  să  cânte  la  fel:  ,,  Vrednic  este!  “,  şi  aşa  răspund,  dar  nu  la  întrebare  răspund,  ci  cu 


hotărârea  luată  sub  cheie  de  către  ei,  şi  aşa  folosesc  ei  cheile,  ca  să  încuie  şi  ca  să  descuie  cu  ele 

si  zic  că  Tu  ai  dat  cheile  ca  să  se  lucreze  cu  ele  asa.  Dar  cum,  oare,  trebuie  înţeleasă  această 
’  ’  „ 

Scriptură  a  Ta,  pe  care  ai  rostit-o  nouă  atunci?  Dacă  Tu  eşti  uşa,  pentru  că  aşa  ai  spus  Tu  că  eşti 

şi  că  prin  Tine  intră  cel  ce  intră,  cheia  uşii  nu  mai  eşti  tot  Tu,  nu  e  tot  Hristos,  Piatra  bisericii?  O, 

iată  cum  leagă  şi  cum  dezleagă  uşa  şi  cheia  cei  care  au  umplut  pământul  de  slava  lor,  cu  care 
stau  sub  numele  Tău  pe  pământ ! 

Extras  din  Cuvântul  lui  Dumnezeu  la  sărbătoarea  sfinţilor  apostoli  Petru  şi  Pavel,  din  12- 
07-2010. 


Mă  scriu  în  cartea  Mea  cea  de  azi  cu  ziua  aceasta  de  pomenire  a  biruinţei  Mele,  când  Eu, 
Domnul,  am  avut  putere  să  aşez,  cu  martori  din  cer  şi  de  pe  pământ,  piatra  de  temelie  a  înnoirii 
celor  ce  s-au  stricat  de  aproape  două  mii  de  ani  de  către  oameni,  aşezarea  pe  piatra  ei  cea  dintâi 
a  bisericii  Mele,  aşa  cum  a  fost  ea  aşezată  de  Mine  prin  apostolii  Mei,  şi  apoi  prin  ei  vreme 
după  vreme,  până  ce  omul  cel  din  afară  s-a  amestecat  de  Mi-a  clătinat  temelia  şi  a  făcut  ca  el  şi 
n-a  mai  făcut  ca  Dumnezeu,  şi  multă  vreme  M-a  durut  şi  M-a  tot  durut,  până  ce  acum  Mi-am  aşezat 
pe  pământ  ceea  ce  era  scris  să  fie,  mai  înainte  de  a  da  omul  fărădelegii  să  şteargă  de  tot  urmele 
Mele  dintre  oameni,  faţa  Mea,  prin  biserică  după  voia  Mea  înaintea  Mea. 


Mă  scriu  în  carte  cu  ziua  începutului  cel  nou,  pe  care-Mi  am  acum  lucrarea  cuvântului 
Meu  şi  pe  poporul  Meu  cel  nou,  care  ascultă  de  povaţa  Mea,  căci  celor  ce  trebuie  să  fie  ai  Mei  şi 
cu  Mine,  Eu  le-am  spus:  «Ieşiţi  din  lume,  poporul  Meu,  ca  să  nu  vă  îmbătaţi  din  vinul  ei  şi  să 
gustaţi  din  chinul  ei  apoi»,  şi  am  mai  spus  în  vremea  cuvântului  Meu  cel  de  azi  că  poporul  Meu 
cel  de  la  sfârşit  va  fi  despărţit  şi  deosebit  de  toată  lumea  de  pe  pământ  şi  va  sta  cu  Mine  şi  Mă  va 
sluji,  iar  Eu  voi  purta  grijă  de  el  şi  Mă  voi  vesti  prin  el  cu  râul  cuvântului  Meu  peste  pământ  şi  voi 
merge  cu  el  curgând  şi  voi  hrăni  din  loc  în  loc  pe  cei  ce  vor  crede  şi  se  vor  boteza  în  acest  râu, 
spre  înfierea  lor  de  către  Dumnezeu,  ca  să  fie  ei  fii  ai  lui  Dumnezeu  în  mijlocul  unui  neam 
viclean,  care  nu  vrea  să  ştie  de  la  Mine  cum  se  trăieşte  cu  Domnul  pe  pământ,  căci  cine  învaţă  pe 
Domnul  de  la  oameni,  iată  faţa  lor,  care  nu  seamănă  cu  Mine  pe  pământ,  cu  biserica  pe  care  Eu  am 
aşezat-o  acum  două  mii  de  ani  prin  ucenicii  Mei  şi  care  numai  în  mare  taină  a  mai  putut  ea  vieţui 
cu  fata  Mea  între  oameni! 

O,  mulţi  au  dat  şi  încă  dau  să  se  strângă  pe  lângă  minunile  Mele,  de  le  bate  inima  o  clipă 
sau  două  sau  trei,  dar  minunea  este  alta,  căci  Eu  socotesc  cu  câţi  rămân,  nu  cu  câţi  se  pornesc  după 
minunile  Mele.  Aşa  am  lucrat  şi  acum  două  mii  de  ani,  şi  se  ţineau  cu  miile  după  Mine,  dar  rămâ¬ 
neam  cu  doi,  trei  prin  fiecare  încercare  de  a-i  trage  pe  ei  la  Tatăl. 

Extras  din  Cuvântul  lui  Dumnezeu  la  sărbătoarea  punerii  pietrei  de  temelie  a  Sfintei  Sfin¬ 
telor  Noului  Ierusalim,  din  22-07-2010. 

*** 

O,  nimeni  să  nu  se  mire  de  împotrivirea,  de  nepăsarea  celor  ce  aud  şi  zic  că  nu  aud,  de  cei 
ce  ştiu  că  Eu  trebuie  să  vin  şi  nu  Mă  primesc  când  vin,  de  cei  cărora  le  grăiesc  şi  nu  fac  aşa  cum 
le  grăiesc  Eu.  Aşa  am  fost  primit  şi  acum  două  mii  de  ani,  după  ce  atâta  putere  am  dovedit  între 
oameni  pe  pământ  în  cuvânt  şi  în  faptă,  iar  cei  ce  s-au  vrut  mari  peste  oameni,  şi-au  văzut  mai 
departe  de  ale  lor  şi  M-au  dat  de  peste  ei  când  Tatăl  M-a  trimis  să-i  păstoresc  pe  ei  spre  viaţă 
veşnică,  şi  n-a  fost  loc  pe  pământ  unde  Eu  am  mers  şi  peste  care  am  cuvântat,  şi  să  nu  se  vadă  apoi 
urmele  Mele  peste  cei  ce  nu  M-au  primit  când  am  intrat  la  ei,  şi  aşa  va  fi  şi  azi  şi  aşa  Mă  voi 
adeveri  Eu  Dumnezeu  adevărat  prin  această  venire  a  Mea  prin  cuvântul  Meu  cel  de  azi,  aşa 
cum  era  scris  să  vin  şi  să  grăiesc  şi  să  Mă  audă  viii  şi  morţii  şi  să  învieze  dacă  vor,  dacă  au 
putere  să  creadă  şi  să  asculte  de  voia  Mea  peste  ei. 

O,  s-au  scurs  vremile  toate  şi  a  venit  vremea  să  vin  cu  zilele  cele  de  apoi  şi  voiesc  să- 
Mi  culeg  un  popor  şi  să-l  ocrotesc  de  vremea  judecăţii,  căci  judecata  suflă  cu  putere  peste 
tot,  şi  Domnul  este  cu  lopata  în  mână  şi  îşi  curăţă  aria  şi  îşi  adună  grâul  în  jitniţă,  iar  pleava 
în  foc,  căci  aşa  este  scris  despre  vremea  judecăţii  şi  a  botezului  cu  Duhul  Sfânt  şi  cu  foc  peste 
oameni,  şi  nu  ştie  omul  gustul  cel  dulce  şi  plin  de  viaţă  veşnică  al  Duhului  Sfânt,  Care  spală  omul 
de  păcat  şi  îl  face  înger,  dacă  poate  să  se  umilească  şi  să  creadă,  căci  tot  cel  care  se  umileşte  are 
cale  spre  lumină  înaintea  sa,  iar  cel  ce  nu  se  poate  umili  primeşte  botezul  cel  cu  foc,  care  este 
usturător  peste  om. 

Extras  din  Cuvântul  lui  Dumnezeu  la  praznicul  Schimbării  la  faţă  a  Domnului,  din  19-08- 

2010. 

*** 

Să  fie  pe  pământ  cuvântul  Meu  şi  să  se  aşeze  în  cartea  sa  cu  praznic  de  Bobotează,  că 
oştirea  cerească  vine  la  izvorul  Meu  de  cuvânt  pe  pământ  ca  să  se  răcorească  de  dorul  Meu  cel 
după  om,  şi  pe  care-1  împart  cu  sfinţii  Mei,  şi  tot  aşa  şi  vin,  vin  cu  sfinţii  Mei,  iar  între  ei  am  pe 
botezătorul  Ioan  de-a  dreapta  Mea,  slăvit  în  ziua  aceasta  între  cei  din  cer,  că  dulce  i-a  fost  lui  mâna 
şi  graiul  în  ziua  de  Bobotează  când  Duhul  Sfânt,  în  chip  de  porumbel  la  înfăţişare,  a  venit  din  Tatăl 
la  Iordan  şi  a  zis  deasupra  Mea  cuvântul  Tatălui  Meu:  «Acesta  este  Fiul  Meu  Cel  iubit».  Amin. 

S-a  pornit  din  zori  spre  izvor  oştirea  adunată  acum  la  izvor  ca  să  ia  din  apa  de  Bobotează, 
iar  Eu,  Domnul,  îi  întâmpin  şi  le  spun  lor  cu  dulce  glas  botezător:  „Pace  vouă!“,  le  spun  lor,  şi  le 
spune  lor  aşa  şi  botezătorul  Meu,  pe  care  îngerul  ceresc,  cel  nevăzut  acum,  îl  cuprinde  în  el,  ca  să 
dea  şi  el  cuvânt  de  Duh  Sfânt  poporului  adunat. 

Pace  ţie,  o,  pace  ţie,  popor  adunat  la  izvor!  îmi  slobozesc  glasul  şi  rostesc  pe  Duhul  Sfânt 
Mângâietorul  şi  II  aşez  peste  ape  şi  zic:  Se  binecuvintează  apa  de  Bobotează  cu  puterea  şi  cu 
lucrarea  Duhului  Sfânt,  şi  se  sfinţeşte  ea  cu  această  putere  de  cuvânt.  Amin.  Se  binecuvintează 
credinţa  şi  dragostea  ta,  popor  venit  la  izvor,  şi  se  sfinţesc  ele  cu  această  putere  de  cuvânt,  cu  Duhul 

Sfânt  Mângâietorul,  fiule!  O,  botează-ţi  credinţa  şi  dragostea  ta  în  râul  cuvântului  Meu,  ca  să 
prindă  ele  viaţă  şi  faţă  în  fiinţa  ta!  O,  lasă-te  spre  înnoire  de  botez,  că  noi  mereu  trebuie  să-ţi 
fie  credinţa  şi  fapta  ei!  Puterea  ta  este  credinţa  şi  este  ea  puterea  Mea  în  tine  apoi,  că  iată,  prin 
credinţă  avem  de  aşezat  şi  de  lucrat  naşterea  din  nou  a  lumii,  măi  fiule.  Cel  fără  de  credinţă  în  el 
pentru  Mine  nu  este  unul  ca  acela,  căci  tot  cel  ce  este  prin  credinţă  este.  Dau  glas  peste  tine  şi  te 
rog,  înmulţeşte  în  tine  credinţa,  fiule,  iar  ea  va  înmulţi  dragostea  ta  şi  faptele  acestora,  ale  credinţei 
şi  ale  dragostei,  ca  rodul  dragostei  tale  să  strălucească  înaintea  ta  şi  înaintea  Mea  şi  să  înveţe  din 
ea  cei  ce  se  uită  la  tine,  căci  tu  ai  de  împărţit  cerul  pe  pământ  peste  tine  şi  peste  oameni,  tată. 

Stau  cu  praznic  de  Bobotează  în  mijlocul  tău,  popor  cu  dor  în  piept  pentru  venirea  ta  la 
izvorul  Meu  de  cuvânt,  izvor  de  Bobotează,  fiule.  îţi  dau,  tată,  harul  Duhului  Sfânt  Mângâietorul. 
Harul  este  lucrare  mare,  şi  trebuie  să  înveţi  de  la  învăţător  să-l  ai  şi  să-l  lucrezi,  înmulţindu-ţi  prin 
el  credinţa  şi  roadele  ei  toate,  ca  Ioan  Botezătorul,  în  care  a  lucrat  harul  Meu.  E  vreme  de  har,  şi  e 
cerul  în  aşteptare  ca  să  vadă  harul  lucrând  pe  pământ  şi  născând  fii  pentru  cer,  cu  împărăţia  Mea 
strălucind  în  ei  şi  care  să  ia  faţa  oamenilor,  ca  să  vadă  ei  şi  să-şi  boteze  apoi  faţa  şi  viaţa  în  apa 
râului  Meu  de  cuvânt,  care  naşte  din  nou  omul,  naştere  de  sus  aducând  el  pentru  om. 

Harul  Meu  să  te  facă  în  ziua  aceasta,  poporul  Meu,  să  trăieşti  tu  fiorul  zilei  de  Bobotează 
a  Mea  în  Iordan,  când  Ioan  M-a  atins  pe  creştet  şi  a  rostit  botezul  Meu,  care  s-a  aşezat  apoi  peste 
Mine  în  chipul  porumbelului,  căci  prin  botezul  cu  apă  a  venit  apoi  botezul  cu  Duhul  Sfânt  apoi 
peste  toţi  cei  ce  se  botezau  în  numele  Meu  prin  ucenicii  Mei,  şi  s-a  aşezat  cerul  în  ei  pe  pământ 
şi  se  înmulţeau  numărul  ucenicilor  Mei,  că  aceasta  face  harul  Duhului  Sfânt  prin  cei  purtători 
de  Dumnezeu  pe  pământ. 


...O,  pocăiţi-vă  şi  voi,  de  peste  tot  fii  ai  pământului,  că  are  Domnul  lucrarea  cuvântului 
Său  peste  pământ  şi  vă  cheamă  la  pocăinţă,  că  vine  Domnul,  o,  fii  ai  pământului!  Să  nu  vă  gă¬ 
sească  Domnul  goi  când  El  vine,  o,  să  nu  vă  găsească  aşa,  că  după  El  merge  pedeapsa  faptelor 
rele  săvârşite  de  oameni!  Căutaţi  să  fiţi  găsiţi  îmbrăcaţi  şi  nu  goi,  că  iată,  vă  trebuie  veşmânt  din 
apă  şi  din  Duh  ţesut.  Harul  Duhului  Sfânt  trebuie  să  se  vadă  peste  cel  botezat  cu  apă,  şi  nu  se  vede 
în  cei  botezaţi  acest  har  şi  grăirea  lui  cea  mărturisitoare.  Vă  dau  de  veste:  pocăiţi-vă  de  faptele 
voastre  cele  împotriva  voastră  şi  cele  împotriva  lui  Dumnezeu,  că  vine  ziua  întrebării!  încă  mai 
puteţi,  încă  mai  aveţi  un  picuţ  de  timp. 


întoarceţi-vă  voi,  cei  căzuţi  de  la  credinţă,  şi  vă  va  vindeca  Domnul,  Care  mustră  spre 
îndreptare  şi  nu  spre  pedeapsă!  Vine  ziua  Domnului!  Vine  Domnul,  vine  iarăşi  pe  pământ  Cel 
botezat  de  mâna  mea  în  apa  Iordanului,  iar  vouă  vă  trebuie  căinţă.  Harul  Domnului  nostru  Iisus 
Hristos  şi  dragostea  Lui  şi  a  Tatălui  Lui  să  fie  cu  voi  şi  să  vă  deschidă  ochii  ca  să  vedeţi  lumina 
şi  să  mergeţi  pe  calea  ei.  Amin. 


—  O,  mare  a  fost  mărturisirea  ta  în  ziua  Mea  de  Bobotează  la  râul  Iordan  acum  două  mii 
de  ani,  botezătorule  al  Meu!  Mare  să-ţi  fie  şi  harul  cel  coborât  peste  pământ  pentru  trezirea  la 
pocăinţă  a  fiilor  pământului,  împătimiţi  de  cele  de  pe  pământ,  cu  care  ei  s-au  învăţat  ca  să  trăiască 
aşa  cum  le  place  lor!  Mare  este  şi  azi  mărturisirea  ta,  că-Mi  eşti  mărturisitor  şi  strigi  ca  şi  Mine 
omul  ca  să  iasă  la  lumină  şi  să  vadă  apoi!  Amin. 

Şi  acum,  Eu,  Domnul  Iisus  Hristos,  botezat  în  Iordan  de  către  Ioan  acum  două  mii  de  ani 
cu  apă  şi  cu  Duhul  Sfânt  Mângâietorul,  rostesc  iarăşi  în  zi  de  praznic  de  Bobotează  cuvânt  peste 
ape  şi  spun: 

Se  binecuvintează  şi  se  sfinţeşte  apa  aceasta  şi  apele  de  pe  pământ  cu  ea  apoi,  în  nu¬ 
mele  Tatălui  şi  al  Fiului  şi  al  Sfântului  Duh,  şi  apoi  să  sfinţească  ea  toate  ale  voastre  şi  pe  voi, 
căci  viaţa  cea  sfântă  sfinţeşte  pământul,  măi  fiilor!  Fiţi  putere  sfântă  prin  viaţa  voastră,  ca  să  se 
sfinţească  de  la  viaţa  voastră  toţi  şi  toate  în  jurul  vostru  şi  peste  tot  pe  unde  treceţi  voi  în  numele 
Meu  pe  pământ! 

Extras  din  Cuvântul  lui  Dumnezeu  la  praznicul  Bobotezei,  din  19-01-2011. 

*** 

O,  ce  mare  taină  este  naşterea  cea  de  sus!  Eram  cu  ucenicii  în  Iudeea  şi  lucram  cu  ei  peste 
mulţi  şi  Mi-i  învăţam  să  lucreze  şi  să  boteze,  iar  Eu  lucram  pe  Duhul  Sfânt  peste  cei  botezaţi  cu 
apă  de  către  ucenicii  Mei,  aşa  cum  Ioan  boteza,  iar  când  Eu  am  plecat  la  Tatăl  după  ce  am  înviat, 
le-am  spus  lor:  «Precum  M-a  trimis  pe  Mine  Tatăl,  vă  trimit  şi  Eu  pe  voi»,  şi  am  suflat  asupra  lor 
şi  le-am  zis:  «Luaţi  Duh  Sfânt!  Cărora  veţi  ierta  păcatele  le  vor  fi  iertate  şi  cărora  le  veţi  ţine 
vor  fi  ţinute».  A  suflat  Dumnezeu  peste  ei  şi  au  luat  ei  Duh  Sfânt,  căci  Cel  ce  vine  din  cer  este 
deasupra  tuturor,  iar  cel  ce  este  de  pe  pământ  pământesc  este  şi  de  pe  pământ  grăieşte,  aşa  cum 
Ioan  a  mărturisit  atunci  celor  ce  nu  înţelegeau  taina  curăţirii  şi  pe  Mine,  Mielul  lui  Dumnezeu,  Cel 
Unul-Născut  din  Tatăl. 

Mă  prinde  jalea  din  cer  şi  până  pe  pământ  de  la  semeţia  slujitorilor  de  biserici,  că  nu  ştiu 
aceştia  ce  este  lucrarea  Duhului  Sfânt,  sub  numele  căreia  ei  zic  că  lucrează.  Am  suflat  peste  uce¬ 
nicii  Mei  atunci  şi  le-am  spus:  «Luaţi  Duh  Sfânt!»,  şi  aşa  au  luat  ei  pe  Duhul  Sfânt  şi  au  lucrat  cu 
El  peste  mulţi  care  se  botezau  pentru  primirea  Duhului  Sfânt,  dar  slujitorii  de  biserici,  care-şi 
cumpără  această  slujire,  cine  suflă  peste  ei  ca  să  ia  ei  pe  Duhul  Sfânt  şi  să  lucreze  cu  El  peste 
mulţi  şi  să  se  cunoască  lucrarea  Duhului  Sfânt  luminând  şi  lucrând  peste  cei  ce  vin  spre  ea? 
Mă  prinde  suspinul  de  la  cei  ce  se  folosesc  de  numele  Meu  şi  n-au  roade  ca  ale  Mele  şi  ca  ale 
ucenicilor  Mei,  n-au  ucenici  pentru  cer,  n-au,  ci  au  numai  pentru  ei. 

O,  e  mare  taină  naşterea  cea  de  sus,  şi  am  spus  acum  două  mii  de  ani:  «De  nu  se  va  naşte 
cineva  din  apă  şi  din  Duh,  nu  poate  să  intre  în  împărăţia  lui  Dumnezeu,  căci  ce  este  născut  din 
trup,  trup  este,  şi  ce  este  născut  din  duh,  duh  este».  Când  a  fost  să  vin  de  sus,  de  la  Tatăl,  şi  să  fiu 
născut  de  sus  pe  pământ,  a  venit  îngerul  Domnului  şi  a  zis  Fecioarei  care  M-a  născut:  «Duhul 
Sfânt  Se  va  coborî  peste  tine  şi  vei  fi  umbrită  de  puterea  Celui  Preaînalt,  iar  Cel  ce  Se  va  naşte 
din  tine  Piui  lui  Dumnezeu  Se  va  chema».  O,  Eu  M-am  născut  de  sus  pe  pământ,  şi  tot  aşa  trebuie 
să  se  nască  şi  omul,  şi  de  nu  se  va  naşte  cineva  din  apă  şi  din  Duh  nu  poate  să  intre  în  împărăţia 
lui  Dumnezeu  şi  nici  ea  întru  el. 

O,  poporul  Meu,  plânge  cuvântul  Meu  între  cer  şi  pământ  şi  aude  omul  glasul  lui  şi  nu  se 
naşte  de  sus  omul.  O,  poporul  Meu,  suflu  cu  suflarea  Duhului  Sfânt  peste  oameni  şi  nu  iau  oamenii! 
Vă  am  pe  voi  biserică  a  Mea  acum  pe  pământ  şi  mulţi  vin  să  se  nască  de  sus  ca  să  fie  ai  Mei  ca 
şi  voi,  dar  unde  voi  nu  puteţi  umbla  cu  facerea  Mea,  pe  care  v-am  învăţat  s-o  lucraţi  peste  om, 
acolo  nu  este  frumoasă  biserica  Mea  şi  mădularele  ei.  Nu  ştie  omul  să  vină  la  lumină.  Cel  ce  vine 
după  Mine  trebuie  să  înveţe  taina  crucii  şi  lucrarea  ei  aşa  cum  Eu,  Domnul,  am  arătat  şi  am  purtat, 
Dumnezeu  fiind,  umilit  şi  dispreţuit,  nemângâiat  decât  de  Tatăl  Meu  şi  de  mama  Mea  Fecioara, 

căci  pe  pământ  fiecare  caută  ale  sale,  a  sa  odihnă  sufletească  şi  cu  orice  preţ,  chiar  şi  cu  preţul  lui 
Dumnezeu. 


O,  fiilor  lucrători  din  partea  Mea  peste  cei  ce  dau  să  vină  spre  facerea  lor,  o,  fiilor,  acolo 
unde  voi  nu  puteţi  umbla  pentru  facerea  omului,  nu  e  frumoasă  biserica  Mea.  Hai  să  facem  învă¬ 
ţătură  pentru  naşterea  cea  de  sus  a  fiilor  bisericii,  tată,  căci  scris  este:  «Oricine  face  rele  nu  vine 
la  lumină,  căci  urăşte  lumina  pentru  ca  faptele  lui  să  nu  se  vădească,  dar  cel  ce  iubeşte  şi  lu¬ 
crează  adevărul  vine  la  lumină  şi  stă  în  lumină  ca  să  se  arate  faptele  lui  că  în  Dumnezeu  sunt 
săvârşite». 


O,  poporul  Meu  de  la  izvor,  voiesc  să  înveţe  toţi  cei  care  Mă  iau  de  pe  masa  Mea  cu  tine, 
voiesc  să  şi  împlinească  ei  cuvântul  Meu,  că  e  mare  cuvântul  Meu  şi  e  suflarea  Mea  peste  cei 
ce  vor  să  se  nască  de  sus,  căci  Eu  de  sus  sunt,  de  sus  vin  pentru  naşterea  cea  de  sus  a  omului 
care  caută  cu  lumină  peste  el  şi  care  stă  în  lumină. 


Am  venit  pe  pământ  pentru  îndumnezeirea  omului.  Aceasta  să  ştie  toţi  cei  care  sunt  şi 
care  voiesc  să  fie  cu  Mine  pe  calea  cuvântului  Meu  cel  de  azi,  pe  calea  venirii  Mele  de  azi  pe 
pământ  cuvânt,  şi  trebuie  să  se  îndumnezeiască  cel  ce  voieşte  să  fie  cu  Mine  prin  lepădare  de 
sine  şi  prin  îndumnezeirea  lui  apoi,  căci  Eu  asta  am  de  lucrat  peste  om. 


O,  nu  ştie  omul  ce  este  crucea,  ce  slavă  este  ea,  ce  drum  spre  înviere  este  ea,  şi  de  aceea  se 
plânge  el  mereu,  şi  de  aceea  se  slăbeşte  mereu  om  pe  om  plângându-se  mereu,  de  parcă  asta  ar  fi 
să  fie  lucrarea  lui.  Toate  câte  vin  peste  om,  ar  fi  să  le  primească  el  ca  din  mâna  lui  Dumnezeu 
şi  să  nu-I  dea  Domnului  peste  mână,  căci  Dumnezeu  ştie  ce-i  este  omului  de  folos,  după  cum 
vede  El  că  trebuie  pentru  făptura  cea  mereu  nouă  a  omului,  căci  Eu  prin  suferinţă  am  venit  pe 
pământ  şi  tot  aşa  am  petrecut  apoi,  şi  tot  aşa  M-am  întors  şi  M-am  păstrat  lângă  Tatăl,  căci  aceasta 
este  cununa  celor  ce-L  iubesc  pe  Dumnezeu,  iar  bucuria  şi  desfătarea  este  calea  păgânilor,  nu 
a  creştinilor,  căci  creştinii  au  bucurie  crucea  şi  pe  Domnul  lor,  Domnul  crucii,  Păstorul  Cel 
cu  crucea,  Care  umblă  după  oi  ca  să  le  dea  păşunea  Lui  şi  pildă  să  le  dea  lor  purtarea  crucii,  slava 
celor  ce  iubesc  pe  Dumnezeu  după  chipul  şi  asemănarea  Lui,  căci  Eu  prin  cruce  Mi-am  arătat  slava 
şi  prin  ea  am  iubit  pe  fiecare  om,  ca  să-l  răscumpăr  pe  om  şi  să-l  dau  Tatălui,  acolo  unde  el  se  va 
întâlni  cu  odihna  lui,  pe  care  a  pierdut-o  prin  părăsirea  lui  Dumnezeu,  datorie  care  trebuie  plătită 
la  Dumnezeu  de  fiecare  om,  ca  să-şi  primească  el  iarăşi  înfierea  cea  pierdută.  Amin. 

Extras  din  Cuvântul  lui  Dumnezeu  la  praznicul  înălţării  Sfintei  Cruci,  din  27-09-2011. 


O,  e  zi  de  praznic  sfânt  în  amintirea  Mea.  La  opt  zile  după  naşterea  Mea  M-am  supus  legii 
tăierii  împrejur  cea  după  trup  ca  să  rămână  peste  timp  că  Dumnezeu  S-a  făcut  Om  şi  S-a  arătat 
oamenilor  plin  de  har  şi  de  adevăr.  Duhul  proorociei  M-a  vestit  atunci  că  voi  fi  spre  căderea  şi  spre 
ridicarea  multora  din  Israel  şi  ca  semn  de  tăgadă,  şi  aşa  a  fost,  şi  aşa  este  şi  azi.  Nu  ştiu  oamenii 
care  s-au  pus  slujitori  peste  oameni  în  numele  Meu,  nu  ştiu  aceştia  ce  înseamnă  Dumnezeu  aşa 
cum  a  ştiut  de  la  Duhul  Sfânt  bătrânul  Simeon  când  M-a  văzut  Prunc  şi  M-a  primit  şi  a  rostit 
proorocia  lui  cea  pentru  Mine.  Aud  mulţime  de  slujitori  de  biserici,  aud  ei  vuietul  acestui  râu  de 
cuvânt  şi  nu  ştiu  ce  este  el,  şi  zic  ei  că  sunt  veghetori,  că  sunt  deştepţi  şi  cunoscători  ca  să  Mă  dea 
afară  de  la  ei,  cum  că  nu  este  Duhul  Sfânt  glasul  Meu  cel  de  azi  prin  acest  cuvânt.  Acest  cuvânt 
este  Duhul  Adevărului  şi  nimeni  nu  Mă  cunoaşte.  Eu  însă  îi  cunosc  pe  toţi  cei  care  Mă  tăgădu¬ 
iesc,  şi  este  ca  semn  de  tăgadă  acest  cuvânt,  care  se  naşte  din  Dumnezeu  şi  din  care  trebuie  să  se 

nască  din  nou  toată  suflarea,  toată  facerea  iarăşi,  şi  voi  da  la  o  parte  omul  şi  voi  împlini  aşa,  şi 
mulţi  vor  crede  şi  se  vor  boteza  în  acest  cuvânt  în  numele  Tatălui  şi  al  Fiului  şi  al  Sfântului  Duh 
şi-şi  vor  afla  mântuirea,  aşa  cum  Eu  am  grăit  acum  două  mii  de  ani  că  voi  lucra.  Amin. 

Extras  din  Cuvântul  lui  Dumnezeu  la  praznicul  tăierii  împrejur  cea  după  trup  a  Domnului 
şi  sărbătoarea  sfântului  ierarh  Vasile  cel  Mare,  din  14-01-2012. 

*** 

O,  găseşte  Domnul  credinţă  pe  pământ  pentru  venirea  Sa  cuvânt  de  Duh  Sfânt,  acum,  la 
sfârşit  de  timp. 

«Când  va  veni  Fiul  Omului  va  mai  găsi  credinţă  pe  pământ?»,  aşa  M-am  întrebat  Eu, 
Domnul,  acum  două  mii  de  ani,  şi  îmi  dau  răspuns  tot  Eu.  îmi  răspund  Eu,  acum,  când  vin,  după 
ce  a  trecut  acest  timp  între  venirea  Mea  cea  de  atunci  şi  cea  de  acum. 

O,  pace  vouă,  fii  credincioşi  venirii  Mele  de  acum!  Am  pus  credinţă  în  voi  pentru  venirea 
Fiului  Omului,  şi  pe  calea  ei  vin,  aşa  cum  venea  Domnul  la  Avraam,  prin  care  şi-a  început  bine¬ 
cuvântarea  Sa  peste  el  şi  peste  cei  de  după  el  credincioşi  ca  şi  el,  căci  lucrarea  Domnului  este 
binecuvântarea. 

O,  pace  vouă,  fii  trudiţi  pentru  praznicul  venirii  Mele  pe  pământ  cuvânt!  Mă  aplec  şi  vă 
mângâi  inimioarele  şi  trupuşoarele  trudite,  fiilor.  Cobor  în  carte  până  să  vină  zorile  zilei  Bobotezei 
şi  pregătim  întâmpinarea  poporului  credincios  cuvântului  venirii  Mele  acum  la  voi  pentru  ca  să-l 
daţi  voi  celor  ce  cred  ca  şi  voi.  Vă  găsesc  veghind,  fiilor,  pe  fiecare  pe  unde  trudiţi  în  miez  de 
noapte.  Porţile  pentru  intrarea  Mea  sunt  deschise,  sunt  la  veghe,  şi  frumoasă  este  lucrarea  Mea  cu 
voi,  iar  cei  din  cer  privesc  la  voi  uimiţi. 

Pace  vouă,  celor  ce  veniţi!  Duhul  Meu  vă  cuprinde  în  cuvânt.  Fiţi  credincioşi  ca  Avraam, 
căruia  i-am  ieşit  în  cale  prin  slugile  Mele,  şi  el  M-a  cunoscut  şi  a  grăit  cu  Dumnezeu,  şi  a  grăit 
Dumnezeu  cu  el  cuvântul  Său.  Această  lucrare  de  cuvânt  este  copacul  vieţii,  copacul 
cerului,  plin  de  roade  bune  de  mâncat,  căci  nu  numai  cu  pâine  am  spus  că  trebuie  să  se 
hrănească  omul  cel  credincios,  ci  mai  ales  din  cer  să  aibă  hrana  sa,  căci  când  ucenicii  Mei  Mi-au 
spus  să  stau  să  mănânc  pe  când  petreceam  cu  ei  din  loc  în  loc  pentru  vestirea  Evangheliei  Mele 
acum  două  mii  de  ani,  le-am  spus  lor  că  Eu  am  de  mâncat  altă  mâncare,  că  am  de  pus  pe  masă 
lucrarea  Tatălui,  hrana  Tatălui,  Care  M-a  trimis,  cuvântul  Tatălui  pentru  hrana  multora  prin  Mine, 
Cel  trimis  de  El. 

Pace  vouă,  celor  ce  veniţi!  Cei  din  cer  şi  cei  de  pe  pământ  ai  Mei  lucrează  pentru  Mine  şi 
pentru  voi  praznic  de  Bobotează.  Vă  botez  în  cuvântul  Meu  cel  plin  de  Duhul  Sfânt.  Vă  înfăşor  în 
duhul  învăţăturii  cea  de  sus,  vă  bucur  grăindu-vă  vouă,  vă  privesc  cu  cerul  tot  înăuntru  şi  în  afara 
voastră.  Vă  măsoară  cerul  fiinţa  şi  priveliştea  ei,  vă  înveşmântez  în  puterea  cea  de  sus  ca  să  puteţi 
fi  voia  Mea,  căci  aceasta  este  bucuria  pe  care  puteţi  să  Mi-o  dăruiţi  pe  deplin  şi  s-o  pot  Eu  arăta 
Tatălui  că  o  am  de  la  voi,  şi  aşa  vă  dau  Eu  putere  să  vă  faceţi  fii  ai  lui  Dumnezeu,  fii  ai  Tatălui 
Meu.  Dacă  vreţi  şi  dacă  Mă  iubiţi  pe  deplin  cu  duhul  şi  cu  fapta  vieţii  voastre,  călcaţi  pe  urmele 
ucenicilor  Mei  cei  de  azi,  cu  care  Eu,  Domnul,  vă  întâmpin  la  izvor.  Călcaţi  pe  urmele  lor  precum 
ei  calcă  pe  urmele  Mele!  Aş  voi  să  fac  din  loc  în  loc  oaze  de  iubire  de  Dumnezeu  şi  de  împlinire 
ca  şi  aici,  ca  să  fie  binecuvântat  pământul  din  loc  în  loc  prin  lucrarea  Mea  cea  deplină  în  cei  cre¬ 
dincioşi  venirii  Mele  de  acum.  Cu  lumea  grăiesc  altfel,  că  ea  Mă  răstigneşte  cumplit  pe  cruce 

ca  să  nu-i  dau  ei  nici  un  ajutor  din  cer,  ca  să  nu-i  stau  în  cale,  ci  pe  cruce  să-Mi  fie  locul,  dar  cu 
cei  credincioşi  grăiesc  dulce  şi  Mi-i  fac  dulci  Mie  şi  Mă  mângâi  cu  ei  în  crucea  Mea  cea  de  azi,  în 
povara  cea  grea  a  fărădelegii  lumii,  căci  lumea  stă  peste  pământ  în  fărădelegi,  iar  pământul  este 
facerea  Mea.  Vine  pe  pământ  frica  de  Dumnezeu  aşa  cum  a  venit  în  vremea  lui  Avraam  peste 
regele  Gherarei,  căruia  i-a  grăit  Dumnezeu  că  va  muri  dacă  ia  pe  femeia  lui  Avraam  la  el,  şi  i-a 
spus  Domnul  să  meargă  la  Avraam  şi  să-i  spună  să  se  roage  pentru  el,  căci  acela  este  prooroc,  şi 
se  va  depărta  de  la  el  apoi  pedeapsa  de  la  Domnul  pentru  fapta  făcută  asupra  lui  Avraam.  Vine  pe 
pământ  frica  de  Dumnezeu  pentru  toţi  cei  ce  nedreptăţesc  lucrările  Mele  cu  cei  credincioşi 
Mie  în  vremea  aceasta,  şi  se  va  împlini  curând  Scriptura  care  spune  despre  îngerul  care  zboară 
prin  mijlocul  cerului  binevestind  Evanghelia  veşnică  celor  ce  locuiesc  pe  pământ  şi  la  tot  neamul 
şi  seminţia  şi  limba  şi  poporul  şi  strigând  cu  glas  puternic:  «Temeţi- vă  de  Dumnezeu  şi  daţi  Lui 
mărire,  că  a  venit  ceasul  judecăţii  Lui  şi  va  cădea  Babilonul,  cetatea  cea  mare,  care  a  adăpat 
toate  neamurile  din  vinul  patimei  şi  al  desfrâului  ei!  O,  ieşiţi  din  ea,  poporul  Meu  de  peste  tot 
al  Meu,  ca  să  nu  vă  împărtăşiţi  din  păcatele  ei  şi  să  nu  luaţi  din  bătăile  ei,  că  într-o  singură  zi 
vor  veni  bătăile  peste  ea,  căci  puternic  este  Domnul,  Judecătorul  ei!»,  precum  este  scris.  Peste 
cei  credincioşi  ai  Mei  însă  va  veni  învierea  şi-i  voi  scoate  pe  ei  din  întunericul  de  pe  pământ  aşa 
cum  l-am  scos  pe  Lazăr  din  mormânt  pentru  credinţa  lui  Maria,  sora  lui  cea  plină  de  iubire  pentru 
Mine  şi  plină  de  credinţă  în  Mine  prin  iubirea  ei. 

Voi,  cei  scumpi  pentru  credinţa  voastră  cea  plină  de  iubire  şi  de  dor  pentru  venirea  Mea 
cuvânt  peste  pământ  acum,  o,  botezaţi-vă  în  acest  cuvânt!  Zi  de  Bobotează  să  aveţi  peste  voi 
ori  de  câte  ori  vă  spălaţi  viaţa  şi  faţa  în  acest  râu  de  cuvânt.  E  mare  frumuseţe  cerească  aici 
acum.  Sunt  aici  cu  voi  la  izvor,  sunt  cu  îngerii  Mei  şi  cu  botezătorul  Meu  Ioan  şi  sunt  cu  sfinţii 
Mei  toţi.  îngerul  apelor  are  însoţitori  suite  de  îngeri  şi  cântă  cântare  de  Bobotează  în  văzduhul  de 
aici,  iar  şoapta  văzduhului  de  îngeri  umple  cerurile  toate. 

Iordanul  cuvântului  lui  Dumnezeu  este  acest  râu  de  cuvânt.  Să  se  boteze  în  el  toţi  cei 
care  pot  crede  că  Eu  vin  acum  cuvânt  pe  pământ  ca  să  botez  în  el  pe  mulţi  şi  să  fie  ei  vii  apoi, 

căci  Eu  am  venit  din  Galileea  la  Iordan  către  Ioan,  care  Mă  binevestea  că  vin  cu  împărăţia  Mea 
peste  cei  credincioşi,  şi  am  fost  botezat  de  Ioan,  şi  el  Mi-a  zis:  «Eu  am  trebuinţă  să  fiu  botezat  de 
Tine,  iar  Tu  vii  la  mine?».  M-a  botezat  Ioan,  iar  când  am  ieşit  din  apă  s-au  deschis  cerurile  şi  S-a 
coborât  Duhul  Sfânt  asupra  Mea  ca  porumbelul,  şi  glasul  Tatălui  a  zis:  «El  este  Fiul  Meu  Cel 
iubit,  întru  Care  am  binevoit!». 

Vă  rog,  o,  vă  rog  cu  suspin  adânc,  pe  voi,  cei  ce  veniţi  cu  dor  la  izvorul  Meu  de  Bobotează 
prin  cuvânt,  fiţi  ca  Avraam  cel  credincios!  învăţaţi  de  la  el  lucrarea  credinţei  care  nu  se  îndoieşte, 
căci  Domnul  Se  descoperă  cu  mare  taină,  numai  să  fie  credinţă  între  om  şi  Mine.  Mă  descopăr  şi 
celor  care  nu  Mă  iubesc  cu  viaţa  lor,  dar  ca  să-i  înspăimânt  Mă  descopăr  lor,  nu  ca  să  le  dau 
lor  aşa  cum  le  dau  celor  credincioşi  şi  sfinţi  cu  viaţa  lor  cea  pentru  Mine  în  ei.  O,  câtă  deosebire 
era  între  Maria  şi  Marta,  surorile  lui  Lazăr  cel  înviat!  Iubirea  din  Maria  o  făcea  pe  ea  să  uite  de  tot 
şi  de  toate  şi  să  creadă  numai  în  Mine,  Cel  ce  pot  totul  la  credinţa  omului  iubitor  de  Dumnezeu, 
iar  jertfirea  lui  Marta  o  împrăştia  pe  ea  în  griji,  căci  avea  griji,  care  îi  ocupau  fiinţa,  şi  din  pricina 
cărora  ea  avea  credinţa  mai  mică,  mai  omenească,  mai  veche,  că  nu  putea  trece  ea  mai  departe 
pentru  cele  ce  erau  în  ochii  ei  şi  nici  nu  avea  ea  atâta  iubire  ca  Maria,  căci  iubirea  crede  mult,  crede 
mereu,  crede  totul,  crede  sfânt  şi  crede  ca  Dumnezeu. 

Vă  cuprind  în  cuvânt,  şi  aşa  vă  înfăţişez  Tatălui,  căci  îngerii  umplu  văzduhul  de  cântare 
pentru  slava  Mea  cea  de  aici.  Amin. 

O,  Tatăl  Meu,  preaslăveşte  pe  Fiul  Tău,  Tată!  Amin. 

—  Aceasta  fac  Eu,  Tatăl,  o  Fiul  Meu  iubit.  Peste  toată  sărbătoarea  Ta  de  azi,  Eu  stau  cu 
cerul  deschis  pentru  intrarea  şi  ieşirea  sfinţilor  şi  a  îngerilor  slavei  zilei  de  Bobotează  a  Ta,  şi  spun 
peste  cei  adunaţi  şi  peste  cei  ce  vor  mărturisi  acest  cuvânt:  Tu  eşti  Fiul  Meu  Cel  iubit,  Unul 
Născut  din  Mine  mai  înainte  de  vecii  si  eşti  Lumină  din  Lumină  si  Dumnezeu  adevărat 

9  »  1 

din  Dumnezeu  adevărat  şi  eşti  de  o  Fiinţă  cu  Mine,  Fiule  scump  al  Meu,  şi  întru  Tine  Eu, 
Tatăl,  binevoiesc,  şi  aceasta  este  mărturisirea  Mea  cea  despre  Tine,  Cel  ce  eşti,  Cel  ce  ai  fost 
şi  Cel  ce  vii,  căci  aşa  este  scris,  şi  în  Tine  se  împlinesc  toate  cele  ce  sunt  scrise  să  fie,  iar  Eu,  Tatăl, 
Te  mângâi  şi-Ţi  mângâi  bucuria  Ta  între  cei  credincioşi  ai  Tăi,  căci  ei  sunt  cei  ce  Ne  mângâie  pe 
Noi  pe  pământ,  o,  Fiule  scump,  Fiul  Meu  iubit  Emanuel,  şi  botezat  pe  pământ  de  Ioan  în  râul 
Iordan  acum  două  mii  de  ani,  o,  Fiul  Meu  iubit.  Amin,  amin,  amin. 

Extras  din  Cuvântul  lui  Dumnezeu  la  praznicul  Bobotezei,  din  19-01-2012. 


E  masa  de  nuntă  a  Mirelui  Hristos  această  masă  de  cuvânt.  Venirea  Mea  cea  de  azi 
aşa  este,  şi  numai  cel  ce  dă  din  calea  lui  Scripturile  cele  de  atunci,  numai  acela  nu  pricepe 
împlinirea  aceasta.  Cuvântul  lui  Dumnezeu  este  numele  Meu  acum.  Cine  pricepe  această  îm¬ 
plinire?  Numai  cel  ce  citeşte  ca  să  înţeleagă  împlinirea  acestei  Scripturi,  numai  acela  pricepe  ve¬ 
nirea  Mea  pe  pământ  sub  numele  Meu  cel  de  la  sfârşit  de  timp:  Cuvântul  lui  Dumnezeu.  (. Apoc : 
19/13)  Cu  oşti  din  cer  vin  când  vin  cuvânt  în  carte,  iar  vederea  aceasta  cerească  se  face  cuvânt,  ca 
să  poată  purta  omul  slava  Mea  lângă  el,  căci  slava  venirii  Mele  este  cuvântul,  aşa  cum  şi  la 
început  a  fost  când  toate  s-au  făcut  prin  cuvânt. 


Cer  nou  şi  pământ  nou  pregătesc  spre  vedere,  şi  slujesc  aceasta  prin  cuvânt  rostit,  şi  apoi 
împlinesc  la  vedere.  Nu  este  nicăieri  pe  pământ  loc  de  şcoală  unde  să  poată  omul  merge  ca  să 
iasă  el  înţelept  al  Scripturilor  aşezate  pe  pământ  de  la  Duhul  Sfânt.  învăţătorul  care-i  dă 
omului  pricepere  ca  să  ştie  este  cuvântul  Meu,  cuvântul  acesta  şi  cartea  lui  cea  de  azi,  cartea 
care  desluşeşte  Scripturile  în  toată  pătrunzimea  lor.  Mare  sfială  să  purtaţi  în  voi  când  vă  aşezaţi 
faţă  în  faţă  cu  cartea  cuvântului  Meu  de  azi,  o,  fii  ai  acestui  cuvânt,  şi  voi,  oameni  care  vă  uitaţi  în 
ea  ca  să  vedeţi  ce  este  aşezat  în  ea  sau  ce  se  mai  aşează  spre  citire!  E  cerul  coborât  şi  învăluit  în 
taina  cuvântului,  care  se  face  sul  de  carte  pe  pământ,  precum  este  scris1.  Cine  a  priceput  acum 
două  mii  de  ani  taina  botezului  Meu  în  Iordan?  Totul  a  fost  învăluit  în  taina  şi  în  credinţa  îngerului 
Meu  mergător  înainte  la  Iordan,  Ioan  Botezătorul.  Când  oamenii  care-L  dau  pe  Domnul  deoparte 
de  pe  pământ  ca  să  fie  ei  mari  se  ridică  să  domnească,  îşi  curăţă  ei  calea  de  cei  tainici  ai  Domnului 
dintre  ei,  iar  pentru  această  lucrare  rea  sunt  îndemnaţi  de  înseşi  păcatele  lor,  de  care  ei  stau  nedes¬ 
părţiţi,  căci  altfel  ei  nu  pot.  Când  păcatul  se  face  viaţă  înşelătoare  în  om,  nu  mai  poate  omul  să  stea 
fără  păcat.  O,  şi  e  numai  păcat  pe  pământ,  ca  pe  vremea  cea  de  dinainte  de  potop  pe  când  striga 


1  «Toate  puterile  cerurilor  se  vor  topi,  [Aceasta  propoziţie  se  afla  numai  în  codicii  Vaticanus  şi  Purpureus; 
ed.  Rahlfs  o  noteaza  în  subsol;  e  conformă  cu  Textul  Ebraic.]  cerul  se  va  învălui  ca  un  sul  de  carte  şi  toate  stelele 
vor  cădea  ca  frunzele  de  viţă  şi  ca  frunzele  din  smochin.»  (Isaia:  34/4) 

«Cerul  s-a  strâns  ca  o  carte  de  piele  pe  care  o  faci  sul.  ...»  (Apoc:  6/14) 

Dumnezeu  cu  Noe  la  oameni  să  lepede  păcatul  şi  să  nu  pregătească  ei  potop  peste  ei  prin  păcatele 
lor,  căci  aceasta  aduce  pe  pământ  păcatul  săvârşit  de  om. 

îngerul  Meu  cel  vestitor  la  Iordan,  Ioan  Botezătorul,  vestit  prin  Scripturi  să  vină  înaintea 
Mea  pe  calea  arătării  Mele,  acesta  îmi  este  ucenic  şi  este  mare  între  cei  din  cer.  Cu  praznic  de 
Bobotează  îl  aşez  pe  el  în  cartea  Mea  mărturisitor,  că  am  carte,  am  casă  pe  pământ,  în  care  Eu  cu 
sfinţii  vin.  Amin. 

—  «Vine  Domnul  cu  zecile  de  mii  de  sfinţi  ai  Săi!».  Această  Scriptură  vestesc  eu ,  Bote¬ 
zătorul  Tău  la  Iordan,  Mieluţule  al  Tatălui,  Care  ridici  pe  umerii  Tăi  păcatele  lumii,  şi  ai  ridicat 
apoi  crucea  şi  ai  dus-o,  şi  Te-a  dus  ea  sus  pe  Golgota,  având  ea  greutatea  tuturor  păcatelor  nea¬ 
mului  omenesc,  o,  Doamne.  Când  Tu  vii  în  cartea  Ta  cuvânt  cu  sărbătoarea  unui  sfânt,  atunci  cete 
cereşti  vin  cu  Tine  şi  cu  el,  căci  Tu  aşa  călătoreşti  şi  sărbătoreşti  şi  prăznuieşti.  La  praznicul  de 
Bobotează  a  Ta  sunt  cu  Tine  aici  şi  cu  mulţime  de  îngeri  şi  de  sfinţi  mărturisitori  şi  botezători 
multora  pe  pământ  cât  au  stat.  Eu  Te  mărturisesc  botezat  de  mâna  mea  în  apa  Iordanului  acum 
două  mii  de  ani  când  am  spus,  văzându-Te  venind:  «Iată  Mielul  lui  Dumnezeu  Care  ridică  păca¬ 
tele  lumii!»,  şi  Ţi-am  proorocit  atunci  suirea  Ta  pe  cruce,  Doamne,  ca  să  mori  pentru  lume,  căci 
Tatăl  pentru  aceasta  Te-a  trimis  atunci  pe  pământ.  Pentru  lumea  cea  scăldată  în  păcat  trebuia  să 
moară  Dumnezeu,  Dumnezeul  milei,  căci  ea  n-a  vrut  şi  nu  vrea  să  moară  pentru  El,  aşa  cum  sfinţii 
au  voit  pentru  numele  Lui. 

Puţini  ştiu  că  Noi  am  lucrat  mult  împreună,  Doamne,  în  pustie  până  la  arătarea  Ta  şi  a 
mea  la  Iordan.  Ai  fost  atâta  de  smerit  în  cuvânt  şi  la  înfăţişare  înaintea  mea!  A  trebuit  să-L  întreb 
pe  Tatăl,  Care  m-a  trimis  să  botez  cu  apă,  iar  Tatăl  mi-a  spus:  «Peste  Care  vei  vedea  Duhul 
coborăndu-Se  şi  rămânând  deasupra  Lui,  Acesta  este  Cel  ce  botează  cu  Duhul  Sfânt»,  şi  Tatăl 
era  în  Tine,  Doamne,  iar  eu  am  văzut  şi  am  mărturisit  că  Tu  eşti  Fiul  lui  Dumnezeu,  ca  să  audă 
aceasta  ucenicii  mei  şi  să  meargă  după  El,  după  Tine,  Doamne. 

Iisus  Hristos,  Mielul  lui  Dumnezeu,  este  Cel  ce  botează  cu  Duhul  Sfânt,  şi  de  aceea  Tatăl 
a  trimis  în  chipul  porumbelului  pe  Duhul  Sfânt  deasupra  creştetului  Său  în  ziua  de  Bobotează  a 
Domnului  în  Iordan  acum  două  mii  de  ani.  Eu  cu  apă  am  botezat,  iar  El  cu  Duhul  Sfânt  şi  cu  foc. 
Foc  este  cuvântul  Lui  peste  cei  ce  nu  primesc  cuvântul  în  numele  Duhului  Sfânt  al  adevărului. 
Duhul  Sfânt  este  pentru  cei  credincioşi,  iar  focul  este  pentru  cei  necredincioşi,  care  veşnic  mânie 
pe  Domnul  prin  necredinţa  lor  cea  rătăcitoare  între  oameni,  ca  pe  vremea  regelui  Irod  atunci,  ca 
pe  vremea  arhiereului  Caiafa  atunci,  şi  cărora  le-a  venit  greu  că  a  venit  Domnul  pe  pământ  şi  S- 
a  arătat,  căci  aceştia  se  scăldau  în  păcat,  iar  Domnul  este  fără  de  păcat,  şi  tot  aşa  îi  curăţă  pe  cei 
ai  Lui,  ca  să  fie  ei  ai  Lui  apoi,  fără  de  păcat,  dar  pentru  aceasta  trebuie  credinţă  şi  trebuie  pocă¬ 
inţă,  iar  eu  aşa  am  strigat  către  iudei:  « Pocăiţi-vă ,  că  s-a  apropiat  împărăţia  cerurilor!». 

O,  tot  aşa  strig  şi  acum,  Doamne  Mieluţ.  Suntem  cu  praznic  de  Bobotează  între  cei  mai 
mici  ai  Tăi  la  sfârşit  de  timp,  şi  din  mijlocul  slavei  Tale  strig  spre  duh  de  pocăinţă  pe  cei  ce  stau 
în  păcat,  căci  necredinţa  vine  de  la  păcat,  şi  este  ea  haina  care  acoperă  păcatul,  ca  nu  cumva  să 
se  teamă  păcătoşii  de  ispăşirea  păcatului  lor,  de  botezul  cel  cu  foc  peste  ei. 

...  —  Eu,  Domnul  Iisus  Hristos,  binecuvintez  intrarea  şi  ieşirea  sfinţilor  Mei  şi  a  îngerilor 
Mei.  Eu,  Domnul,  Mielul  lui  Dumnezeu,  binecuvintez  intrarea  şi  ieşirea  poporului  adunat  la  izvor, 
cu  praznic  de  Bobotează  fiind  el  întâmpinat  şi  hrănit,  iar  îngerii  Mei  îl  vor  însoţi  pe  calea  lui  înapoi. 

Cu  Duhul  Sfânt  botez  Eu,  cu  învăţătura  Lui  botez,  căci  aşa  a  mărturisit  Ioan  botezul  cel  de  la  Mine 
lângă  botezul  lui  cel  cu  apă.  Când  cei  trei  îngeri  ai  Treimii  dumnezeieşti  au  venit  sub  stejar  la 
Avraam,  i-au  botezat  ei  cu  Duhul  Sfânt  pe  cei  credincioşi,  iar  pe  cei  păcătoşi  i-au  botezat  cu 
foc,  iar  Avraam  avea  un  popor  mititel,  şi  cu  el  a  biruit  Domnul  pe  toţi  duşmanii  lui  şi  pe  toţi  regii 
lor,  că  mare  a  fost  binecuvântarea  Mea  de  peste  el!  Stăpânirea  Tatălui  Meu  este  facerea  Lui  toată, 
cerul  şi  pământul,  nu  este  a  omului  ea,  iar  omul  să  se  supună  aşa  cum  s-au  supus  lui  Avraam  regii 
duşmanilor  lui.  Văzutele  şi  nevăzutele  sunt  slava  lui  Dumnezeu  şi  vin  ele  spre  mărturisirea  Făcă- 
torului  lor,  iar  altfel  nu  va  fi.  Amin. 


Pace  ţie,  Israele  român,  fiu  al  lui  Avraam,  părinte  al  celor  credincioşi!  Făgăduinţa 
Mea  de  peste  el  e  mare,  şi  am  în  cer  mulţime  mare  de  popoare,  mulţime  mare  de  sfinţi  din  toată 
seminţia  şi  limba  şi  poporul  şi  neamul  de  pe  pământ,  mulţime  mare  de  popor  sfânt,  cât  stelele 
cerului  de  mult,  şi  acest  popor  este  poporul  făgăduinţei  Mele  făcută  lui  Avraam  cel  credincios, 
omul  lui  Dumnezeu  pe  pământ  atunci,  Avraam.  Acest  popor  din  cer  este  azi  ocrotitor  ţie,  celui 
mai  mic  al  făgăduinţei  cea  de  atunci  făcută  lui  Avraam,  dar  voiesc  să  citeşti  bine  şi  să  înţelegi  ca 
Dumnezeu,  o,  poporul  Meu,  popor  al  înţelepciunii  cea  de  sus  pe  pământ,  căci  Eu  stau  în  mijlocul 
tău  cu  Duhul  Sfânt  Povăţuitorul  şi  Botezătorul  celor  credincioşi,  stau  mereu  cu  tine,  o,  fiule  mic, 
o,  popor  micuţ,  întru  care  Domnul  binevoieşte  acum  pe  pământ.  Amin,  amin,  amin. 

Extras  din  Cuvântul  lui  Dumnezeu  la  Soborul  sfântului  Ioan  Botezătorul,  din  20-01-2012 


Iată,  primiţi  pe  Duhul  Sfânt!  Botezaţi-vă  cu  botezul  Lui  ori  de  câte  ori  El  vă  grăieşte 
vouă.  Nu  vă  lăsaţi  duşi  cu  vorba  cum  că  L-aţi  primit  pe  El  când  preotul  v-a  botezat  şi  că-L  aveţi  şi 
că  nu  vă  mai  trebuieşte.  O,  nu  aşa,  ci  umiliţi-vă  mereu  pentru  învăţătura  cea  multă  a  Duhului  Sfânt 
peste  voi,  căci  vin  din  cer  şi  vă  învăţ  primirea  Duhului  Sfânt.  De  câte  ori  El  vine,  primiţi-L  şi 
botezaţi-vă  în  El  şi  spălaţi-vă  greşeala  în  cuvântul  Lui  cel  curăţitor  şi  botezător  şi  daţi-vă  unul 
altuia  îndemn  sfânt  pentru  curăţire  de  greşale,  căci  dacă  zice  omul  că  este  botezat  şi  pecetluit  cu 
Duhul  Sfânt,  dar  tot  greşeşte  încă,  iată,  trebuie  mereu  curăţire,  mereu  înviere,  mereu  botez  cu  Du¬ 
hul  Sfânt.  Iar  cei  ce  aud,  şi  nu  împlinesc  cuvântul  lui  Dumnezeu,  glasul  Duhului  Sfânt,  sunt  sorişi 
aceştia  cu  neascultare  şi  singuri  se  scriu  cu  cei  răzvrătiţi,  cu  cei  neascultători.  Amin. 

Rugă  dumnezeiască  aduc  vouă:  nu  păcătuiţi  asupra  Duhului  Sfânt.  Trebuie  grijă  mare 
pentru  această  ascultare.  Se  poate  greşi  mult  cu  cuvântul.  Cei  ce  vorbesc  mult  şi  multe  care  nu  sunt 
ale  Duhului  Sfânt,  aceia  să  ia  şi  să  ţină  în  gură  piatră,  ca  să-şi  aducă  aminte  să  nu  păcătuiască  prin 
grăire  în  deşert,  grăire  prin  care  omul  îl  ia  în  deşert  pe  Dumnezeu.  Păcatul  împotriva  Duhului  Sfânt 
începe  cu  grăirea  în  deşert  a  omului  care  nu  voieşte  să  petreacă  în  Duhul.  De  la  acest  început  al 
păcatului  de  felul  acesta  ajunge  omul  să-L  ia  în  deşert  pe  Domnul,  şi  pe  Duhul  Sfânt  apoi,  căci 
Duhul  Sfânt  lucrează  mult  şi  Se  strecoară  mult  în  calea  omului  prin  tainice  lucrări,  iar  dacă  omul 
are  obiceiul  să-L  ia  în  deşert  pe  Dumnezeu  şi  numele  Său  cel  sfânt,  o,  nu  mai  are  mult  până  să-L 
alunge  pe  Duhul  Sfânt  când  El  vine  să-i  dea  omului  prilej  de  mântuire. 

Extras  din  Cuvântul  lui  Dumnezeu  din  Duminica  Cincizecimii,  a  Pogorârii  Duhului  Sfânt, 
din  23-06-2013. 


O,  fiilor,  iată  cu  cine  sunt  Eu!  Sunt  cu  cei  ce  învaţă  pe  cei  neînvăţaţi,  sunt  cu  ei  ca  să  le  dau 
toată  puterea  să  lucreze  şi  să  boteze  cu  Tatăl,  cu  Fiul  şi  cu  Duhul  Sfânt  neamurile  toate  şi  să-i 
înveţe  şi  să  păzească  ceea  ce  le-am  spus  şi  lor  să  păzească. 

O,  fiilor,  iată  cu  cine  este  glasul  Meu  şi  cuvântul  gurii  Mele!  Eu  sunt  cu  cei  ce  vă  învaţă  pe 
voi,  şi  le  dau  lor  toată  puterea  să  lucreze  şi  să  vă  boteze  în  cuvântul  Meu  şi  al  lor  în  numele 
Tatălui  şi  al  Fiului  şi  al  Sfântului  Duh,  mereu,  mereu,  fiilor,  iar  voi  să  păziţi  toate  câte  vă  aduce 
învăţătura  Mea,  şi  s-o  daţi  spre  neamurile  pământului  apoi,  căci  ea  învaţă  omul  şi  îl  cheamă  pe 
calea  Mea.  Mai  mult  decât  orice  altă  lucrare  voi  să  lucraţi  lucrarea  Mea,  cuvântul  Meu,  şi  să  vă 
sprijiniţi  unul  pe  altul  pentru  calea  Mea,  cerând  ca  ucenicii,  fiilor,  căci  ei  cer  şi  spun:  «Pâinea 
noastră  cea  de  toate  zilele  dă-ne-o  nouă,  Tată,  în  fiecare  zi»,  iar  Tatăl  le  dă  lor  pe  Fiul,  Care 
Se  face  hrană  de  cuvânt,  cuvântul  cel  ieşit  din  gura  Mea  pentru  hrana  lor.  Ca  mama  care 
mestecă  bucătura  în  gura  ei  şi  o  dă  apoi  copilului  gata  fărâmată,  aşa  vă  hrănesc  Eu,  Domnul,  pe 
voi,  fiilor,  iar  voi  doar  să  cereţi,  aşa  cum  plânge  copilul  după  hrană  să  cereţi.  O,  să  aveţi  grijă  apoi 
să  vă  creşteţi  unii  pe  alţii  cu  hrana  Mea,  ca  să  nu  muriţi  unii  prin  alţii  dacă  nu  faceţi  aceasta,  căci 
dacă  mor  unii  prin  alţii  fraţii,  se  despart  apoi  unii  de  alţii.  O,  nu  uitaţi  că  dragostea  de  Dumnezeu 
o  puteţi  dovedi  prin  dragostea  de  fraţi. 

Extras  din  Cuvântul  lui  Dumnezeu  la  sărbătoarea  sfinţilor  apostoli  Petru  şi  Pavel,  din  12- 
07-2013. 

în  zi  de  praznic  de  Bobotează  vine  veste  din  cer  pe  pământ  şi  se  face  cuvânt  şi  Se  face  râu 
Domnul  prin  cuvântul  Său.  Eu  însumi,  Eu,  Domnul,  Eu  sunt  Cel  ce  Mă  vestesc  venind,  şi  vin 
purtat  pe  nor,  aşa  precum  M-am  suit  la  Tatăl  după  ce  am  împlinit  toată  lucrarea  pentru  care  El 
M-a  trimis  s-o  săvârşesc  pe  pământ. 

Mă  fac  cuvânt  de  botez,  Mă  fac  botezător  şi  botez  pe  cei  ce  Mă  aud  venind,  îi  botez  în 
cuvântul  Meu  după  două  mii  de  ani  de  la  întâia  Mea  venire  trup  şi  cuvânt  între  oameni  pe 
pământ. 


...  O,  cum  să  nu  vin  Eu  pe  pământ  cuvânt?  Cum  să  nu  vin  să-l  învăţ  pe  om  şi  să-l  atrag  spre 
iubire  apostolică  între  el  şi  Mine?  Cine  l-a  învăţat  pe  Ioan  Botezătorul  şi  de  unde  a  luat  el  pe 
Domnul  înăuntrul  său?  O,  cine  l-a  adus  pe  el  la  Iordan  ca  să-L  boteze  cu  apă  pe  Fiul  lui  Dumnezeu 
şi  să-L  numească  Miel? 

—  O,  primeşte,  Doamne,  mărturisirea  mea  în  zi  de  praznic  de  Bobotează.  « Iată  Mielul  lui 
Dumnezeu,  Care  ridică  păcatele  lumii»,  aşa  Te-am  numit  eu  la  Iordan  când  Te-am  văzut  cu  Duhul 
Sfânt  deasupra  Ta  odihnindu-Se  ca  să  Te  pot  mărturisi  celor  ce  se  adunau  cu  multul  ca  să  capete 
de  la  mine  botezul  cu  apă,  că  eu  strigam  peste  tot  atunci  vestea  cea  mare  şi  vesteam  în  lung  şi  în 
lat  şi  spuneam:  «Pocăiţi-vă,  că  s-a  apropiat  împărăţia  cerurilor!»,  şi-i  învăţam  pe  toţi  ce  să  facă 
pentru  ea  şi  cum  să  creadă  vestea  aceasta,  iar  dacă  Tu  ai  venit  la  Iordan  eu  Te-am  arătat  lor  şi 
Te-am  mărturisit  lor  şi  le-am  spus  să  meargă  după  Tine,  căci  lucrarea  mea  s-a  împlinit  ca  să 
crească  Domnul,  Cel  mărturisit  de  mine  lor. 

O,  cât  de  bogat  am  fost  eu  de  Tine,  Mieluţule  Doamne!  N-aveam  nimic  decât  pe  Tine  şi 
pământul  şi  cerul  de  cale  spre  Tine.  Cine  pe  pământ  s-ar  mulţumi  să  aibă  atât  cât  eu  am  avut  pe 
cale  spre  patria  cea  de  sus?  O,  cum  să  nu  fi  venit  Tu  pe  pământ  acum  ca  să-l  înveţi  pe  om  şi  să-i 
arăţi  calea  aşa  cum  eu  le-am  arătat-o  la  Iordan?  Te-am  arătat  pe  Tine  lor,  aşa  cum  ucenicii  Tăi 
de  azi,  la  care  vii,  Te  dau  celor  ce  se  adună  la  botezul  în  râul  Tău  de  cuvânt,  o,  Doamne. 

O,  Doamne,  facă-se  voia  Ta  precum  în  cer  aşa  şi  pe  pământ  peste  neamul  român.  Eu  Te 
mărturisesc  în  ziua  aceasta  cu  praznicul  Tău  de  Bobotează  şi  dau  de  ştire  că  în  cer  se  prăznuieşte 
acum  acest  praznic,  nu  cum  face  neamul  român  acum  pe  pământ.  O,  cum  să  mai  ai  tu  puteri  asupra 
lui  satana,  neam  român,  dacă  tu  nu  asculţi  pe  părinţi  şi  pe  Domnul? 

—  Eu  sunt  Cel  ce  sunt,  Botezătorule  al  Meu  la  Iordan  acum  două  mii  de  ani.  Eu  sunt  Cel 
ce  le  grăiesc  lor  ca  nici  unui  neam  de  sub  cer,  dar  ce  să  fac  la  cei  neascultători?  îi  strig  ca  să  Mă 
audă.  Ei  însă  au  petrecerile  lor  idoleşti,  căci  slujesc  plăcerilor  lor.  E  zi  de  Bobotează  şi  le  deschid 
auzul  ca  să  Mă  ia  în  ei  şi  să  soarbă  cuvântul  vieţii  şi  să  fie  vii,  şi  îi  aştept  la  izvor  şi  îi  aştept,  şi  îi 
aştept.  Amin. 

Extras  din  Cuvântul  lui  Dumnezeu  la  praznicul  Botezului  Domnului,  din  19-01-2014. 


E  zi  de  Bobotează,  şi  este  legată  de  duhul  pocăinţei  această  zi,  şi  mare  lucrare  cerească  a 
fost  împlinită  în  ziua  aceea  acum  două  mii  de  ani,  când  Tatăl,  Fiul  şi  Duhul  Sfânt  S-au  dovedit  atât 
de  mult,  atât  de  mult,  şi  când  râul  Iordanului  a  stat  martor  şi  a  mărturisit  şi  el  pe  Domnul  în  apa 
lui,  peste  care  s-a  lăsat  semn  şi  care  a  rămas  până  azi  în  zi  de  Bobotează  peste  râul  Iordan. 


O,  Eu  nu  M-am  slăvit  cu  slava  Mea  în  locaşuri  înalte  şi  împopoţonate  cu  de  toate,  ci  M-am 
umilit,  şi  Mi-a  fost  dragă  umilinţa  şi  pe  cei  umiliţi,  dar  voi,  slujitori  de  altare,  voi  nu  vreţi  să  fiţi, 
nu  vreţi  să  lucraţi  ca  Mine.  Voi  vă  tot  construiţi  biserici,  şi  iată,  căutaţi  bani  peste  tot,  bani  şi 
iar  bani,  numai  bani,  şi  iată,  pe  vatra  neamului  român  dă  să  se  arate  acum  catedrala  neamu¬ 
lui,  aşa  cum  vor  s-o  numească  pe  ea  mai-marii  bisericii.  Dar  cum  ar  fi  să  Mă  simt  Eu  bine 
acolo,  cum  să  vin  Eu  acolo  după  voi?  O,  şi  dacă  aş  veni  şi  M-aş  arăta  cum  sunt  faţă  de  voi  şi  de 
slava  voastră,  aţi  arunca  cu  pietre  în  Mine,  că  v-ar  fi  ruşine  cu  umilinţa  Mea,  care  v-ar  judeca  mult 
înaintea  hainelor  voastre  scumpe  şi  sclipitoare,  iar  unii  din  voi  ar  cădea  jos  de  ruşine  şi  de  spaimă 
dacă  ar  fi  să  vin  şi  să  Mă  arăt  descoperit.  O,  ce  ar  fi  să  faceţi  voi  apoi?  Toată  slava  voastră  s-ar  topi 
atunci  şi  toate  ale  voastre  ar  amuţi  înaintea  slavei  Mele,  căci  Eu  sunt  atâta  de  slăvit  de  nu  se  poate 
omul  uita  la  Mine  dacă-Mi  las  slava  să  se  vadă.  O,  voi  uitaţi  de  slava  Mea  cea  mare  şi  înfricoşată 
şi  daţi  să  vă  împopoţonaţi  cu  de  toate  ca  să  vă  arătaţi  dumnezei,  ca  să  vă  urmeze  lumea  în  numele 
Meu.  O,  şi  câtă  durere  îmi  faceţi  că  vă  daţi  dumnezei  peste  gloata  cea  fără  de  minte,  şi  iată, 
Eu  vin  din  cer  pe  pământ  cuvânt  ca  să-l  învăţ  pe  om  minte  de  la  Dumnezeu,  iar  voi  daţi  să-l  speriaţi 
ca  să  nu  se  apropie  să  Mă  audă  şi  să  ia,  cum  luau  cei  de  acum  două  mii  de  ani  care-Mi  ţineau  urma 
pe  unde  Mă  auzeau  grăind  şi  mângâind  şi  miluind  pe  cei  îndureraţi.  O,  vouă  vă  place  să  fiţi  împăraţi 
şi  domni  şi  vă  place  să  împărăţiţi  şi  să  domniţi  şi  să  aveţi  nume  mare,  iar  Mie  îmi  place  umilinţa, 
căci  aşa  este  Cel  ce  este  Domnul.  O,  cum  să  mai  fiu  Eu  în  bisericile  voastre,  cum  să  mai  fiu 
Eu,  Domnul,  dacă  sunteţi  voi  domni?  O,  ce-aş  fi  Eu  cu  sărăcia  Mea  pe  lângă  multa  voastră  slavă 
văzută?  Eu  sunt  Cel  ce-Mi  ascund  slava  sub  harul  celor  umiliţi  şi  smeriţi,  pe  care  voi  nu  daţi 
nici  doi  bani,  si  iată  cât  Mă  doare  slava  voastră  si  a  catedralelor  voastre,  căci  Eu  sunt  si 
rămân  Cel  plin  de  umilinţă,  sunt  şi  rămân  Domnul  celor  ce  se  aseamănă  Mie  la  trup  şi  la 
duh,  Domnul  celor  umiliţi. 


Mă  întorc  aici  acum  cu  glasul  Meu  pentru  slava  praznicului  de  Bobotează  şi  stau  cu  voi,  cu 
cei  adunaţi  la  izvor.  Curge  izvorul  cuvântului  Meu  peste  voi  şi  vă  botează  cu  Duhul  Sfânt,  şi 
se  botează  pământul  în  râul  cuvântului  Meu  şi  apele  de  pe  pământ  şi  de  sub  pământ,  căci 
scris  este:  «Domnul  a  întărit  pământul  pe  ape  şi  pe  râuri  l-a  aşezat  pe  el»,  iar  omul  trebuie  să 
grăiască  şi  să  înţeleagă  cu  frică  facerea  Domnului,  cerul  şi  pământul,  şi  nicidecum  să  se  apuce  să 

socotească  cu  mintea  lui  şi  să  mai  dea  şi  în  lături  mintea  lui  trufaşă  cu  care  dă  să  ispitească  pe 
Făcătorul  şi  să  umble  la  tainele  Lui. 

Extras  din  Cuvântul  lui  Dumnezeu  la  praznicul  Bobotezei,  din  19-01-2015. 

*** 

O,  ce  mare  minune  s-ar  ridica  de  pe  pământ  la  cer  dacă  tot  neamul  creştinesc,  tot 
neamul  botezat  ar  vrea  să  nu  calce,  ci  să  ţină  cu  sfinţenie  toate  zilele  de  post,  toate  câte  Eu, 
Domnul,  am  aşezat  pentru  oameni  pe  pământ  prin  sfinţi!  O,  greu  Mă  apasă  neascultarea  tuturor 
oamenilor,  dar  Eu  îi  strig  şi  le  amintesc  de  legea  Mea  cea  sfântă  pentru  creştini  şi  le  spun  că  sunt 
patru  posturi  în  an,  şi  ele  trebuie  să  fie  ascultate  şi  împlinite  cu  frică  şi  cu  cutremur,  căci  altfel 
nu  este  bine  pe  pământ.  Nici  unui  neam  de  pe  pământ  nu  i-a  fost  bine  când  n-a  ţinut  seama  de 
aşezările  din  cer  venite  pentru  neamul  creştinesc  ca  să  fie  ţinute  şi  ca  să  pot  Eu,  Domnul,  să 
am  cu  ei  vieţuire  şi  ajutorare  pentru  ascultarea  lor.  Orice  necaz,  orice  ameninţare,  orice  lucru 
şi  năvală  diavolească  se  duc  pe  apa  sâmbetei  dacă  postul  şi  rugăciunea  lângă  post  sunt  aduse  Dom¬ 
nului  aşa  cum  este  orânduiala  lor,  căci  Eu  am  spus  tuturor:  «Rugaţi-vă  neîncetat!». 

Extras  din  Cuvântul  lui  Dumnezeu  din  Duminica  a  treia  a  Postului  Mare,  a  Sfintei  Cruci, 
din  15-03-2015 

*** 

O,  trebuie  rostit  cuvânt  peste  cele  rele  de  pe  pământ  ca  să  se  oprească  ele.  Trebuie  cu  post 
şi  cu  rugăciune  şi  cu  cerere  la  Dumnezeu  să  lucreze  cei  binecredincioşi  pentru  această  împlinire, 
şi  să  nu  se  mulţumească  numai  că  sunt  binecredincioşi  văzându-şi  de  credinţa  lor,  că  pe  pământ  e 
chinul  cel  mare  al  necredinţei  peste  oameni  şi  lupta  cea  împotriva  lui  Dumnezeu,  chiar  dacă  oa¬ 
menii  nu  ştiu  că  aceasta  fac  ei.  Este  scris  pentru  toţi  oamenii  botezaţi  în  botezul  dreptei  cre¬ 
dinţe,  este  scris  vreme  de  post  de  şapte  săptămâni,  şi  nu  a  dezlegat  Dumnezeu  să  se  mănânce 
altceva  în  acest  timp,  decât  cele  ce  sunt  îngăduite  în  vremea  postului. 

O,  fii  ai  oamenilor,  cum  să  vă  numesc  pe  voi  fii  ai  lui  Dumnezeu,  chiar  dacă  sunteţi  botezaţi 
în  numele  Meu,  când  voi  nu  împliniţi  cele  cerute  din  cer  pentru  creştini,  iar  cu  aceste  neîmpliniri 
vă  ştergeţi  singuri  din  familia  fiilor  lui  Dumnezeu?  O,  vi  se  risipeşte  viaţa  în  voile  voastre,  iar  voia 
lui  Dumnezeu  strigă  după  voi  ca  după  fiii  rătăcitori. 


Toţi  oamenii  sunt  bolnavi  din  pricina  mâncării  folosită  şi  mâncată  împotriva  ascultă- 
•ii  de  Dumnezeu  pentru  mâncare.  Dacă  legile  pe  pământ  aşezate  peste  oameni  pedepsesc  prin 


puterea  lor  pe  cei  ce  le  calcă,  o,  cum  să  nu  cadă  pedeapsă  peste  cei  care  calcă  legile  lui  Dumnezeu 
orânduite  oamenilor  ca  să  le  păzească  şi  pentru  ca  să  le  fie  lor  bine,  şi  nu  rău?  Iată  de  ce  sunt 
atâţia  bolnavi  pe  pământ! 

O,  fii  ai  cuvântului  Meu,  ţineţi-Mă  lângă  voi,  măi  fiilor.  Suflu  mereu  peste  voi  ca  să  puteţi 
voi  cu  voile  Mele.  Rostiţi  cuvânt  peste  cele  rele  de  pe  pământ  ca  să  se  oprească  lucrarea  lor.  în 
vreme  de  post  şi  de  rugăciune  faceţi  cereri  sfinte,  fiilor,  şi  aşezaţi-vă  cu  ele  înaintea  Mea.  Pe  pă¬ 
mânt  e  chin  mult  peste  mulţi,  din  pricina  neascultării  de  Dumnezeu  în  oameni,  şi  mai  ales  a 
celor  botezaţi  în  numele  lui  Dumnezeu.  Vin  suferinţe  peste  neascultare,  şi  nu  le  poartă  oamenii 
cu  răbdare  şi  cu  credinţă.  Cereţi  Domnului  credinţă  şi  iubire  în  inimile  oamenilor  de  pe  pământ,  şi 
mai  ales  în  ale  celor  botezaţi,  că  n-au  povăţuitor  nici  ei.  Să  Mă  afle  oamenii  pe  Mine  cuvântând 
spre  ei  şi  să  Mă  pună  la  inimă  şi  să-Mi  dea  crezare.  Aceasta  vreau  Eu  să  Mă  ajut  cu  voi,  cei  ce  Mă 
împărţiţi  peste  pământ. 

Extras  din  Cuvântul  lui  Dumnezeu  din  Duminica  întâi  a  Postului  Mare,  a  dreptei  credinţe, 
din  20-03-2016. 

*** 

V-am  pregătit  locaş  cald,  popas  dulce  şi  masă  caldă  şi  cuvânt  cald  de  întâmpinare  şi  de  stat 
cu  voi  la  masă  sfântă,  o,  fiilor  veniţi  la  masa  Domnului.  O,  învăţaţi  de  la  Mine,  învăţaţi  să-Mi  fiţi 
fii  dacă  Eu,  Domnul,  vă  spun  fii  vouă.  Scris  este  că  toţi  cei  credincioşi  Domnului  vor  primi 
putere  să  se  facă  fii  ai  Iui  Dumnezeu  prin  har,  şi  iată,  izvor  de  har  aici,  în  grădinile  Mele 
binecuvântate  în  mijlocul  neamului  român,  de  unde  spun  la  toţi  cei  de  pe  pământ,  după  neamul 
de  oameni  şi  după  limbă,  spun  şi  pentru  ei  pace  de  la  Domnul  cerului  şi  al  pământului,  spun  ca  să 
fie  ceea  ce  spun,  şi  iată,  spun: 

Pace  vouă,  popoare  şi  neamuri  şi  limbi  de  pe  faţa  pământului!  Sunteţi  sau  nu  de  partea 
lui  Dumnezeu  Tatăl,  Fiul  şi  Duhul  Sfânt,  sunteţi  sau  nu  iubitori  de  porunci  sfinte  peste  voi  aici  şi 
pe  vecii  apoi,  sunteţi  sau  nu  de  partea  înţelepciunii  vieţii  şi  a  trăirii  ei  şi  a  aşezării  ei,  aşa  cum  şi-a 
croit  aşezarea  ei  apoi  fiecare  om  de  pe  pământ,  o,  sunteţi  sau  nu  sunteţi  atenţi  la  cuvântul  lui  Dum¬ 
nezeu,  care  curge  din  tronul  său  pe  vatra  neamului  român  şi  se  împarte  în  părţi  ca  să  adape  pămân¬ 
tul  cu  viaţă,  Eu,  Dumnezeu  Cuvântul  vă  spun  vouă,  pace  vă  spun  în  zi  de  praznic  de  Bobotează! 
Şi  iată,  priviţi  semnul  întoarcerii  apei  Iordanului  în  această  zi  sfântă  care  mărturiseşte  pe 
Domnul  Iisus  Hristos,  pe  Cel  botezat  în  Iordan  acum  două  mii  de  ani  de  mâna  lui  Ioan  Bo¬ 
tezătorul,  prooroc  mare  în  vremea  aceea  mărturisitoare  prin  toate  faptele  şi  semnele  lui  Dumnezeu 
lăsate  pe  pământ. 

Trimit  peste  pământ  în  ziua  aceasta  sfântă,  trimit  duhul  păcii  Mele,  iar  unde  el  nu  găseşte 
să  se  aşeze,  pacea  Mea  să  se  întoarcă  la  Mine,  precum  este  scris. 

Iar  acum,  Noi,  cei  din  cer  sosiţi,  şi  cei  de  aici  slujitori  Domnului,  rostim  împreună  peste 
ape  cuvânt  de  Bobotează:  Se  binecuvintează  şi  se  sfinţeşte  apa  aceasta  cu  harul  Preasfântului  Duh 
şi  cu  puterea  Lui,  în  numele  Tatălui  şi  al  Fiului  şi  al  Duhului  Sfânt.  Amin. 

O,  Tată  ceresc,  Tatăl  Meu,  sfinţească-se  numele  Tău  şi  împărăţia  Ta  aici,  Tată,  şi  să  fie  pe 
pământ  aici  ca  şi  în  cer,  şi  izbăvire  mare  să  aşezi  aici  mereu,  mereu,  Tatăl  Meu.  O,  e  ziua  Mea  de 
praznic  de  botez,  zi  mărturisită  şi  mărturisitoare  în  cer  şi  pe  pământ,  şi  a  rămas  taina  ei  şi  puterea 
ei  şi  mărturiseşte  ea  semnul  ei  şi  locul  ei,  mărturiseşte  de  atunci  şi  până  azi,  spre  mirarea  necredin¬ 
cioşilor  şi  neastâmpăraţilor,  Tatăl  Meu.  O,  Mi-e  tare  milă  de  cei  necredincioşi,  de  cei  străini  de 
Noi  pe  pământ,  Tată!  O,  ce  nedumeriţi,  ce  îndureraţi,  ce  ruşinaţi  se  arată  ei  înaintea  Noastră  când 
părăsesc  viaţa  cea  de  pe  pământ,  Tată! 

Grăiesc  cu  Tine  în  ziua  aceasta  de  praznic  sfânt,  Tatăl  Meu,  când  Tu  M-ai  mărturisit  din 
cer  cu  glas  de  Tată  al  Meu  când  ai  spus  că  Eu  sunt  Fiul  Tău  iubit  întru  Care  ai  binevoit,  şi  i-ai 
îndemnat  pe  toţi  să  asculte  de  Mine,  de  Fiul  Tău  venit  pe  pământ,  Tată.  O,  deschide  spre  ei  Duhul 
Tău  şi  spune-le  lor  şi  acum  că  Eu  de  la  Tine  sunt,  Tată.  Amin. 

—  Le  spun,  Fiule  Unule  al  Meu,  spre  mângâierea  Ta  le  spun  la  toţi  oamenii  de  azi  de  pe 
tot  pământul: 

O,  auziţi  voi,  cei  de  pe  pământ!  Deschideţi-vă  urechile  şi  auziţi  pe  Dumnezeu  Tatăl  în  zi 
de  praznic  de  Bobotează  a  Fiului  Său  Iisus  Hristos.  El  este  Fiul  Meu  Cel  din  vecii,  Cel  mai  înainte 
de  vecii  născut  din  Mine,  Tatăl,  şi  precum  Eu  sunt  lumină,  El  este  lumină  din  lumină  şi  adevărat 
Dumnezeu  ca  şi  Tatăl,  de  o  Fiinţă  cu  Tatăl  fiind,  şi  prin  Care  toate,  toate  s-au  făcut.  El  este  trimisul 
Meu  pe  pământ,  întrupându-Se  acum  două  mii  de  ani  în  pântece  de  Fecioară  şi  născându-Se  şi 
făcându-Se  Om.  El  este  Cel  Care  S-a  răstignit  pentru  fiecare  om  şi  a  înviat  pentru  fiecare  dintre 
cei  credincioşi  Lui  apoi.  El  este  Cel  scris  să  vină  iarăşi  pentru  vii  şi  pentru  morţi  ca  să  dea  fiecăruia 
după  fapte  şi  să  fie  fără  de  sfârşit  împărăţia  Lui  şi  cei  ce  o  dobândesc  pe  ea.  El  este  prin  Care  Duhul 
Sfânt  S-a  slăvit  cu  multul  în  lucrare  între  oameni,  şi,  în  sfârşit,  El  este  piatra  bisericii  şi  toată 
temelia  ei.  El  este  Fiul  Meu,  şi  L-am  trimis  iarăşi  pe  pământ  acum  ca  să-Şi  zidească  la  vedere 
împărăţie  şi  biserică  vie,  şi  apoi  prin  ea  viaţa  veacului  ce  va  să  fie,  toate  prin  biserică,  precum 
este  scris. 

Te  îmbrăţişez  cu  Duhul,  Fiule  Emanuel.  O,  pace  Ţie  în  mijlocul  celor  ce  vin  cu  cre¬ 
dinţă  la  izvorul  Tău  de  cuvânt  aici,  în  cetatea  Ta  de  scaun  pe  pământul  neamului  român, 
ţara  Noastră  cea  de  azi,  cea  de  la  sfârşit  de  timp,  căci  Te-am  trimis  aici  să  lucrezi,  de  unde 
Noi  am  început  la  începutul  facerii  cerului  şi  a  pământului  şi  a  toate  văzute  şi  nevăzute  ale 
facerii  Noastre.  Binecuvântat  să  fie  de  Noi  şi  în  ziua  aceasta  pământul  român  şi  cei  credincioşi  de 
pe  el,  Fiule  scump!  Binecuvântat  să  fie  mersul  Nostru  înainte  şi  cei  ce  Ne  ajută  să  mergem,  şi  cei 
ce  Ne  primesc  prin  ei  cu  vestea  cea  de  sus! 

Iar  acum,  Fiul  Meu  Cuvântul,  Iisus  Hristos,  El  este  cuvântul  cel  pentru  praznic  de  Bobo¬ 
tează,  căci  este  El  Fiul  Meu  Cel  iubit.  Amin. 

Extras  din  Cuvântul  lui  Dumnezeu  la  Praznicul  Bobotezei,  din  19-01-2017. 

*** 

Fiilor,  fiilor,  ştiu  cei  ce  se  numesc  creştini,  ştiu  ei,  oare,  care  este  semnul  vestitor,  sem¬ 
nul  care  îl  arată  pe  om  că  este  creştin?  O,  rar  şi  tot  mai  rar  sunt  cei  ce  înţeleg  ce  i-ar  putea  arăta 
pe  ei  că  sunt  creştini,  că  pot  Eu  să  lucrez  cu  ei,  să  Mă  sprijin  pe  ei  pe  pământ.  Cei  ce  păşesc  cu 
paşii  lor  spre  o  viaţă  creştină  trebuie  aceştia  să  ştie  din  Scripturi  lucrarea  dobândirii  Duhului  Sfânt, 
spre  care  ţintă  ei  trebuie  să  caute. 

O,  e  uşor  să  fii  scris  pe  pământ  că  eşti  creştin,  că  eşti  botezat  şi  gata  de  lucrat  cu  Dumnezeu, 
de  sprijinit  pe  Domnul  cu  multa  Lui  lucrare.  Vorbirea  Duhului  Sfânt  în  gura  omului,  acesta 
este  semnul  şi  ţinta  pentru  care  omul  caută  spre  nume  şi  viaţă  creştină,  iar  dacă  această  căutare 
nu  este  în  viaţa  creştinului,  el  nu  va  dobândi  pe  Duhul  Sfânt,  Care  îi  arată  că  sunt  creştini  pe  cei  ce 
aleg  aceasta. 

Am  pildă  mare  pentru  înţelegerea  învăţăturii  de  azi,  am  pe  ierarhul  Nicolae,  peste  care 
Duhul  Sfânt  a  lucrat  şi  l-a  arătat  cu  acest  dar  purtător  de  Dumnezeu,  sub  care  el  se  adăpostea,  se 
tăinuia,  căci  se  smerea  foarte,  şi  împărţea  în  taină  ajutor  peste  oamenii  încercaţi  de  ispite  şi  de 
neputinţe,  căci  Duhul  Sfânt  Se  smereşte,  şi  numai  în  cei  cu  lepădare  de  sine,  numai  în  cei 
smeriţi  are  El  viaţă  şi  lucrare  de  har,  şi  putere  de  ridicare  pentru  mulţi  din  păcat. 

O,  aşa  am  zidit  Eu  biserica  Mea  la  începutul  ei,  şi  am  pus  semn  peste  ea  pe  Duhul  Sfânt, 
pe  Care  îl  primeau  în  ei  cei  ce  se  botezau,  şi  care  vorbeau  apoi  în  Duhul  Sfânt  şi-şi  dovedeau 

înfierea,  fii  ai  lui  Dumnezeu,  încreştinaţi  cu  numele  Meu,  şi  devenind  ei  prin  acest  semn  şi  lucrare 
de  sus  fii  ai  Tatălui,  fraţi  ai  Mei. 

Voi,  cei  care  aflaţi  pe  Domnul  prin  acest  izvor  de  cuvânt,  să  ştiţi,  fiilor,  că  scopul  vostru 
acesta  trebuie  să  fie:  să  dobândiţi  pe  Duhul  Sfânt  şi  să  lucraţi  întru  El,  căci  Duhul  Sfânt  în  om 
lucrător  stinge  dorul  de  cele  pământeşti  şi  priveşte  prin  om  la  cele  ce  rămân,  şi  le  lucrează  pe  ele, 
despărţiţi  fiind  de  duhul  lumii. 

Extras  din  Cuvântul  lui  Dumnezeu  peste  popoare  şi  conducătorii  lor,  la  Sărbătoarea  Sfân¬ 
tului  Ierarh  Nicolae,  din  19-12-2017 

*** 

O,  fii  ai  cuvântului  Meu,  ţineţi-Mă  lângă  voi,  măi  fiilor.  Suflu  mereu  peste  voi  ca  să  puteţi 
voi  cu  voile  Mele.  Rostiţi  cuvânt  peste  cele  rele  de  pe  pământ  ca  să  se  oprească  lucrarea  lor.  In 
vreme  de  post  şi  de  rugăciune  faceţi  cereri  sfinte,  fiilor,  şi  aşezaţi-vă  cu  ele  înaintea  Mea.  Pe  pă¬ 
mânt  e  chin  mult  peste  mulţi,  din  pricina  neascultării  de  Dumnezeu  în  oameni,  şi  mai  ales  a 
celor  botezaţi  în  numele  lui  Dumnezeu.  Vin  suferinţe  peste  neascultare,  şi  nu  le  poartă  oamenii 
cu  răbdare  şi  cu  credinţă.  Cereţi  Domnului  credinţă  şi  iubire  în  inimile  oamenilor  de  pe  pământ,  şi 
mai  ales  în  ale  celor  botezaţi,  că  n-au  povăţuitor  nici  ei.  Să  Mă  afle  oamenii  pe  Mine  cuvântând 
spre  ei  şi  să  Mă  pună  la  inimă  şi  să-Mi  dea  crezare.  Aceasta  vreau  Eu  să  Mă  ajut  cu  voi,  cei  ce  Mă 
împărţiţi  peste  pământ. 


O,  fii  ai  oamenilor,  şi  voi,  cei  ce  vă  numiţi  şi  vă  credeţi  fii  ai  lui  Dumnezeu  pentru  că 
sunteţi  botezaţi  la  biserică  în  numele  Domnului,  o,  iată  ce  vă  spun:  fie-vă  ruşine  să  păcătuiţi. 
Faceţi  cruce,  însemnaţi- vă  trupul  cu  semnul  sfintei  cruci  şi  depărtaţi  de  la  voi  dorul  de  păcat, 
pofta  care  vă  îndulceşte  cu  păcatul  cel  otrăvitor.  Daţi  de  la  voi  pofta  de  păcat,  de  băut  şi  de 
mâncat  în  chip  păcătos,  de  fumat  şi  de  desfrânare  în  însuşi  trupul  vostru  şi  de  câte  alte  păcate 
din  îndemnul  diavolului,  care  dă  să  vă  îndulcească  cu  cele  plăcute  de  el  în  om  ca  să-l  smulgă 
pe  om  de  la  Dumnezeu.  Veţi  avea  nevoie  de  Dumnezeu  şi  de  ajutorul  Lui  şi  de  scăpare  de  la  El 
pentru  voi.  Soldatul  cel  de  demult,  căruia  i-a  ieşit  în  cale  ispita  cea  în  chip  de  femeie  poftitoare  de 
păcat  făcut  cu  trupul  între  ea  şi  el,  a  fost  acesta  ajutat  de  duhul  fricii  de  Dumnezeu,  şi  cu  puterea 
aceasta  el  a  respins  clipa  cea  păcătoasă,  fugind  de  ispită,  iar  a  doua  zi  a  rămas  viu  printre  mulţi 
morţi  în  bătălia  cu  vrăjmaşul  neamului  său,  şi  i-a  arătat  apoi  Domnul  cum  ar  fi  murit  şi  el  sub 
gloanţe  dacă  n-ar  fi  fost  să  biruiască  păcatul  care  i-a  ieşit  în  cale,  şi  cum  a  rămas  petec  verde  locul 
în  care  el  era  când  gloanţele  au  curs  pe  câmpul  de  luptă,  dar  a  fost  salvat  prin  curăţenia  trupului 
său,  care  l-a  ocrotit  pe  el. 

Extras  din  Cuvântul  lui  Dumnezeu  la  Praznicul  înălţării  Sfintei  Cruci,  din 


O,  fiilor,  vă  mulţumesc  vouă  că  auzind  de  venirea  Mea  aţi  crezut  în  ea  şi  aţi  venit  la  ea.  Eu 
sunt  Cel  ce  sunt,  Eu  sunt  Cel  ce  vin,  Eu  sunt  Cel  ce  grăiesc  vouă.  Am  venit  în  acest  timp  că  era 
scris  să  vin,  fiilor.  Vă  mulţumesc  că  Mi-aţi  dăruit  prilej  să  grăiesc  peste  pământ  şi  să-Mi  fac  cu¬ 
noscută  grăirea  cu  care  Tatăl  M-a  trimis.  O,  hai  să  stăm  la  masă  şi  să  ne  hrănim,  Noi,  cei  din  cer 
veniţi  la  praznic  de  Bobotează  aici,  şi  voi,  cei  ce-Mi  sunteţi  popor  de  veghe  la  izvor,  şi,  iarăşi,  voi, 
cei  porniţi  spre  cetatea  Mea  de  cuvânt  în  sărbători,  că  aţi  crezut  venirea  Mea,  aţi  crezut  că  vine 
Domnul  asa  cum  este  scris. 

Unii  de  la  alţii  luăm  mângâiere  şi  putere  în  zi  de  praznic  de  Bobotează,  fiilor.  Avem  cu  noi 
la  masă  pe  Ioan  Botezătorul,  naşul  Meu,  care  M-a  botezat  în  Iordan  în  vremea  aceea  şi  M-a  făcut 
cunoscut  prin  botez  şi  M-a  mărturisit  oamenilor  odată  cu  Tatăl  nostru  din  cer,  Care  a  vorbit  la  apa 
Iordanului  şi  a  zis  din  cer:  «El  este  Fiul  Meu  iubit,  întru  Care  am  binevoit»,  iar  celor  ce  veneau 
spre  Iordan  şi  se  botezau  le-a  zis  Tatăl  despre  Mine:  «De  El  să  ascultaţi!». 

O,  această  zi  de  amintire  o  aducem  acum  şi  o  numim  zi  de  praznic  împărătesc  şi  prăznuim 
pentru  ea.  Iată,  sunteţi  cei  ce  prăznuiţi  la  masă  cu  împăratul,  cu  Domnul,  cu  Mine,  Fiul  de 
împărat,  Fiul  Tatălui  Savaot,  o,  fiilor,  căci  vă  numesc  fii  pe  voi.  Cei  ce  nu  fac  voia  lui  Dumnezeu 
voiesc  şi  ei  să  se  numească  fii,  dar  iată  câtă  datorie  au  apoi  cei  ce  se  nasc  de  sus  prin  cuvântul  Meu, 
prin  care  Duhul  lui  Dumnezeu  suflă  peste  pământ  ca  să-Şi  adune  oaste  sfântă  dintre  fiii  oamenilor 
şi  să-i  facă  fii  ai  lui  Dumnezeu  pe  cei  ce  cred  şi  se  botează  la  auzul  glasului  Fiului  lui  Dumnezeu, 
şi  toate  sunt  scrise  să  se  împlinească.  Să  vină  şi  să  spună  cei  necredincioşi  încă,  să  vină  să  arate 
dacă  este  ceva  neadevărat  în  toate  câte  Eu,  Domnul,  vin  şi  împlinesc  pe  pământ  după  hartă, 
după  Scripturi  scrise,  şi  care-şi  aşteaptă  împlinirea. 

Fiilor,  fiilor,  sunt  Cel  ce  vă  botez  mereu  în  cuvântul  Meu.  Staţi  cu  el  în  piept.  Strângeţi- 
1  la  piept  ca  pe  ceva  ce  iubiţi  şi  purtaţi.  E  mare  de  cuvânt  peste  pământ  cuvântul  gurii  Mele,  şi  iată 
locul  de  unde  el  izvorăşte,  iar  voi  aţi  auzit  şi  aţi  crezut  şi  aţi  înţeles,  fiilor,  şi  v-aţi  făcut  bucuria 
Mea  din  vremea  aceasta  şi  se  bucură  oştirile  cereşti  că  a  găsit  Domnul  credinţă  pe  pământ  ca  să 
vină  şi  să  grăiască  şi  să  se  audă  grăirea  Sa,  din  care  se  hrănesc  mult,  mult  cei  din  morminte, 
precum  este  scris,  o,  şi  vine  în  curând  pentru  ei  ziua  cea  mare,  căci  se  va  auzi  în  lung  şi  în  lat 
mărturia  lor,  glasul  Meu  cel  de  azi  pentru  cei  vii  şi  pentru  cei  ce  dorm  cu  trupul  în  pământ, 
aşteptând  ziua  să  se  ridice  cu  trup  nou  şi  să  mărturisească  pe  Cel  ce  îi  înviază  la  cuvântul 
Său  peste  pământ.  Cu  praznic  de  botez  sunt  şi  pentru  ei  în  ziua  aceasta,  căci  când  sunt  ei  pomeniţi 
prin  grăirea  Mea,  e  gata  şi  sosirea  lor  acolo  unde  Eu  sunt  cu  ai  Mei,  cu  glasul  Meu  de  peste  ei. 

O,  popor  credincios,  cuvântul  Meu  de  peste  tine  se  face  Iordan  şi  baie  de  botez,  iar  tu 

trebuie  să  înţelegi  adânc  înăuntrul  tău  că  vine  Domnul  pe  pământ  cuvânt  pentru  pregătirea  unui 
popor  sfânt,  cu  care  El  să  Se  sprijine  ca  să  vină,  şi  ca  să  călătorească  apoi  cuvântul  Său  peste 
pământ.  Taina  botezului  e  taină  mare  şi  trebuie  să  aibă  grijă  mare  de  ea  cel  botezat  şi  îmbrăcat  în 
Hristos.  O,  bucuraţi- vă  că  v-aţi  ales  pentru  Domnul,  şi  mulţumiţi  Lui  pentru  că  v-a  dăruit  credinţă 
întru  venirea  Lui,  fiilor.  Petrecerea  Mea  cu  voi,  şi  a  voastră  cu  Mine  şi  cu  sfinţii,  când  diavolii 
văd  aceasta  ard  de  spaimă,  scrâşnesc  cu  jale  mare,  iar  Noi  şi  cu  voi  lucrăm  spre  ziua  biruinţei 
asupra  diavolului  îmbătrânit  în  rele,  şi  trebuie  credinţă  şi  multă  statornicie  pentru  ea  şi  multă, 
multă  umilinţă,  fiilor.  Unii  faţă  de  alţii  umilinţă  să  aveţi,  şi  numai  aşa  nu  vor  avea  loc  diavolii  cu 
pânda  şi  cu  lucrările  lor,  iar  voi  aveţi  mereu  de  lucrat  împotriva  uneltirilor  ascunse  ale  acestui 
vrăjmaş  ascuns. 


Apa  învăţăturii  Mele  să  beţi  mult  din  ea,  să  beţi,  fiilor,  şi  să  stea  ea  în  voi  ca  în  vase 
sfinte,  şi  veţi  fi  sfinţii  Domnului,  dar  nu  uitaţi:  sfinţii  au  biruit  lumea  şi  ies  din  ea  şi  tot  ies,  şi  nu 
stau  în  ea,  căci  lumea  e  murdară,  fiilor,  iar  cămăşuţa  de  creştin  trebuie  să  fie  curată  de  lume  şi  de 
duh  de  lume,  căci  lucrarea  lor  este  cămaşa  cea  curată,  fiilor. 


Şi  acum  apele  să  se  sfinţească  cu  numele  lui  Dumnezeu  Tatăl,  Fiul  şi  Duhul  Sfânt  şi 


cu  rostire  peste  ele  în  numele  Domnului  după  datina  bisericii  Mele.  Luaţi  sănătate  din  apa  de 

Bobotează,  fiilor,  şi  păstraţi-vă  întru  ea  apoi,  că  iată,  este  nevoie  de  putere  de  lucru  pentru  Domnul, 
este  nevoie  mereu. 

Şi  acum,  pace  vouă!  Petrecerea  noastră  e  dulce  mereu.  Pace  vouă,  fiilor!  Iar  mâine  Mă  voi 
scrie  în  carte  cu  naşul  Meu  de  botez,  Ioan. 

Curând,  curând,  iarăşi  vom  aşterne  zi  de  pregătire  şi  de  întâlnire  aici  în  cetate.  Aici  e  locul 
mângâierii  sfinţilor,  locul  Nostru  de  mângâiere  şi  de  întâlnire  cu  mângâiere.  Oştirile  cereşti,  pute¬ 
rile  de  sus  stau  de  strajă  peste  cetate,  mereu  stau,  iar  Eu,  Domnul,  mereu,  mereu  am  peste  ea 
numele  Meu  cel  nou,  fiilor,  nume  mare,  Cuvântul  lui  Dumnezeu.  Amin,  amin,  amin. 

Extras  din  Cuvântul  lui  Dumnezeu  la  Praznicul  Bobotezei,  din  19-01-2018. 

*** 

în  zilele  ispitirii  am  trecut  ca  şi  omul  prin  ispite,  iar  cele  trei  ispitiri  au  fost  înfrânte,  căci 
am  răspuns  ispitelor  cu  cuvântul  lui  Dumnezeu  şi  am  biruit  aşa.  Mai  întâi  am  să  vă  spun  că  Eu 
la  Iordan  M-am  dus  în  rând  cu  oamenii  care  mergeau  spre  pocăinţă  şi  spre  iertarea  păcatelor  şi  spre 
pregătirea  împărăţiei  lui  Dumnezeu  în  inimile  lor  apoi.  O,  aşa  M-am  dus  şi  Eu,  ca  un  om,  şi  am 
primit  prin  botez  doi  îngeri,  două  duhuri,  unul  bun  şi  unul  rău.  Cel  bun  este  duhul  bun,  îngerul 
bun,  iar  cel  rău  este  duhul  rău,  îngerul  rău,  şi  fiecare  om  botezat  are  împărţit  aşa,  şi  apoi  devine  el 
ostaş  de  luptă  de  o  parte  sau  de  alta,  cum  îşi  alege. 

O,  după  patruzeci  de  zile  şi  patruzeci  de  nopţi  când  n-am  mâncat  nimic,  am  fost  ispitit,  şi 
duhul  Mi-a  şoptit  ceea  ce  a  auzit  de  la  Tatăl  la  botezul  Meu,  şi  Care  M-a  numit  Fiul  Său  pe  pământ, 
şi  a  spus  duhul:  «îţi  este  foame,  dar  dacă  eşti  Fiul  lui  Dumnezeu  spune  pietrelor  să  se  facă  pâini 
şi  stâmpără- Ţi  foamea!»,  iar  Eu  din  cartea  învăţăturii  am  luat  şi  i-am  spus:  « Omul  nu  numai  cu 
pâine  trăieşte,  ci  şi  cu  orice  cuvânt  de  la  Dumnezeu  venit».  O,  aşa  am  biruit  întâia  ispită,  şi  a 
venit  a  doua  şi  duhul  M-a  suit  pe  aripa  templului  şi  Mi-a  şoptit  să  Mă  arunc  jos,  zicându-Mi: 
«Domnul  va  porunci  îngerilor  să  Te  ţină  şi  să  nu  Te  zdrobeşti»,  iar  răspunsul  a  fost  pe  potrivă 
tot  din  cartea  învăţăturii,  şi  am  spus:  « Este  scris  să  nu  ispiteşti  pe  Dumnezeu».  Am  biruit  şi  a  doua 
ispită  şi  a  venit  a  treia,  căci  duhul  M-a  purtat  pe  munţi  înalţi,  de  unde  am  văzut  lumea  şi  toată 
strălucirea  ei,  şi  a  spus  duhul:  « Iată  lumea,  toate  sunt  ale  mele,  toate  mi-au  fost  date  mie  şi  pe 
toate  Ţi  le  pun  la  picioare  dacă  Te  închini  mie  pentru  ele».  Atunci  a  venit  răspunsul  învăţăturii 
cărţii  Domnului,  şi  am  spus:  «Mergi,  satano,  căci  este  scris  pentru  om:  numai  lui  Dumnezeu  să 
te  închini  şi  numai  Lui  să-I  slujeşti».  O,  aşa  am  biruit  Eu,  Domnul,  întreita  ispitire  după  botezul 
Meu  de  la  Iordan,  şi  am  spus  acestea  toate  şi  au  fost  scrise.  O,  şi  ce  am  făcut  apoi? 

O,  fiilor,  fiilor,  aşa  să  faceţi  şi  voi  când  grăiţi  în  voi.  Răspundeţi  cu  Dumnezeu,  nu  din  voi, 
căci  duhul  omului  este  slab,  şi  de  aceea  feriţi-vă  să  vorbiţi  cu  voi  înşivă,  lucrare  prin  care  satana 
vă  poate  doborî  de  lângă  Dumnezeu. 

Extras  din  Cuvântul  lui  Dumnezeu  la  Praznicul  înălţării  Sfintei  Cruci,  din  27-09-2018. 

*** 

O,  pace  vouă  şi  linişte  vouă  întru  toate,  fiilor!  Acum  împărţiţi  pe  Dumnezeu  celor  ce  vin  la 
izvorul  Său  de  cuvânt,  că  Eu  îi  învăţ  pe  ei  în  zi  de  praznic  de  Bobotează  şi  le  spun  lor  să  vegheze 
cu  tărie  de  duh  să  nu-şi  pună  în  primejdie  taina  botezului  aşa  cum  toţi  oamenii  fac  dacă-şi  uită 
îndatoririle  cele  creştineşti  de  după  botezul  care  îl  închină  Domnului  pe  om.  O,  fiilor,  îl  dezbracă 
de  botez  până  la  os  cei  care  se  întorc  acasă  după  botezul  unui  copilaş,  căci  fac  ei  închinări  la  idoli, 

la  beţie,  la  desfrânare,  la  veselie  lumească,  la  cuvinte  care  nu  se  cuvin,  o,  şi  ce  mai  rămâne  din 
taina  botezului,  taina  de  care  nu  are  omul  grijă,  o,  fiilor?  Pe  voi  însă  vă  învăţ  spre  veghe,  că  trebuie 
înţeleasă  bine  taina  închinării  în  numele  Tatălui  şi  al  Fiului  şi  al  Sfântului  Duh  a  celui  ce  este  adus 
înaintea  lui  Dumnezeu  pentru  botez.  Iar  ceea  ce  Eu  spun  acum,  nu  are  cine  să  spună  lumii  ca  să 
ştie  toţi  cei  botezaţi  ce  îndatoriri  au  ca  să  poată  fi  ei  ai  lui  Dumnezeu  apoi,  şi  să  nu  cadă. 

Facem  primirea  la  masă  de  cuvânt  a  oaspeţilor  creştini  şi  le  spunem  la  toţi: 

Pace  vouă,  fiilor  călători!  Aţi  venit  la  izvor  ca  să  beţi  şi  să  fiţi.  Pace  vouă!  Aici  vorbesc  cu 
omul  ca  şi  cu  Adam  în  Rai,  ca  şi  cu  Moise  pe  muntele  sfânt,  ca  şi  cu  Saul  din  Tars  pe  cale.  O,  dar 
dacă  Adam  n-a  ascultat  până  la  sfârşit  de  Dumnezeu  Făcătorul,  Eu  n-am  mai  vorbit  cu  el,  şi  a 
rămas  el  după  mintea  lui.  Moise  însă  M-a  ascultat,  iar  dacă  M-a  ascultat  am  tot  vorbit  cu  el  mereu, 
până  la  sfârşit,  şi  vorbesc  şi  azi  cu  el  şi-Mi  stă  în  ajutor  pentru  lucrul  Meu  cel  de  la  Tatăl  ca  şi 
atunci  pe  pământ. 

Am  promis  vouă  că  vin  să  vă  spun  o  taină  mare,  fiilor.  E  zi  de  mare  praznic  sfânt,  şi  e 
plin  de  taine  între  Dumnezeu  şi  om  acest  praznic  peste  ape.  Apele  lucrează  naştere,  fiilor,  şi  slujesc 
ele  facerii  omului  şi  facerii  a  toate  cele  peste  care  se  lucrează  cu  apă  sfinţită  prin  cuvânt.  La  înce¬ 
putul  facerii  cerului  şi  a  pământului  Duhul  lui  Dumnezeu  lucra  ca  şi  azi  prin  cuvântul  Meu,  şi  a 
făcut  lumină  Duhul  Care  plutea,  precum  este  scris,  şi  a  făcut  cuvânt  peste  ape  şi  au  ascultat  apele 
şi  s-au  despărţit  sus  şi  jos,  în  dreapta  şi  în  stânga  şi  s-a  ivit  din  ape  pământul,  fiilor,  iar  primul 
petecuţ  de  uscat  ivit  din  ape  a  fost  pământul  român,  vârful  pământului,  creştetul  pământu¬ 
lui,  întâia  născută  din  ape  această  ţară,  plină  de  taina  lui  Dumnezeu  cea  pentru  început.  Iar 
dacă  l-am  făcut  pe  om  din  acest  bulgăre  de  taină,  l-am  numit  încă  de  pe  atunci  român  pe  omul  cel 
întâi  zidit,  şi  am  păstrat  în  veşnicii  această  taină  şi  acest  nume  mare  pentru  sfârşit  de  timp,  şi  a 
venit  vremea  să-şi  poarte  numele  ei  cel  dintru  început  această  ţară  a  Mea,  că  Mi-a  dat-o  Tatăl 
la  naşterea  Mea  între  oameni  ca  să  Mă  cunoască  şi  să  Mă  primească  ea  la  întoarcerea  Mea  cea 
de  după  două  mii  de  ani,  şi  iată-Mă  în  ea  cuvântând  şi  lucrând  lucrarea  Tatălui. 

Am  venit  după  om  aici,  în  locul  din  care  l-am  zidit  la  început  şi  l-am  numit  român  încă  de 
pe  atunci,  o,  şi  este  slab  în  credinţă  acest  neam  român  când  aude  ce  taină  are  păstrată  Dumnezeu 
pentru  pământul  român.  O,  Eu,  fiilor,  de  aceea  am  mărturisit  prin  acest  izvor  de  proorocie  şi  am 
spus  că  tot  omul  care  se  va  îmbrăca  în  cămaşă  de  creştin  se  va  numi  român. 


Toţi  oamenii  de  pe  pământ  sunt  români,  căci  toţi  vin  din  Adam,  omul  cel  zidit  din 


pământ  român.  Iar  dacă  am  venit  din  cer  acum  două  mii  de  ani  şi  am  luat  trup  de  om  ca  să 
răscumpăr  omul,  şi  dacă  toţi  sunt  din  Adam  după  trup,  iată,  şi  Eu,  Fiul  lui  Dumnezeu  Tatăl,  şi 
Eu  sunt  român,  căci  am  luat  din  om  trup  de  om,  şi  toţi  oamenii  sunt  români,  chiar  dacă  nu 
si-au  ales  ei  fii  ai  lui  Dumnezeu  să  fie  si  să  se  dovedească  asa,  si  nu  fii  ai  neascultării,  care  se 
despart  de  Domnul  pentru  plăcerile  lor  şi  pentru  alt  nume  pe  pământ,  căci  oamenii  şi-au  ales  ţări 
şi  şi-au  pus  nume  peste  ei  după  numele  ţării  în  care  stau,  dar  după  trup  ei  sunt  români  toţi,  că 
de  aici  începe  omul,  chiar  dacă  el  nu  poate  să  ştie  şi  să  cunoască  taina  aceasta  aşa  cum  toată  firea 
cunoaşte  pe  Dumnezeu  şi  taina  Lui,  căci  M-a  cunoscut  Iordanul  şi  M-a  mărturisit  prin  semn,  şi  M- 
a  cunoscut  marea  când  mergeam  pe  deasupra  apei  ca  pe  uscat,  şi  M-a  cunoscut  soarele,  de  a  stat 
întunecat  de  jalea  Mea  de  pe  cruce,  şi  M-a  cunoscut  pământul  şi  s-a  clătinat,  s-au  clătinat  temeliile 
lui  de  durerea  Mea  de  pe  Golgota.  Dar  omul  stă  băţos  ca  să  nu  se  aplece  lui  Dumnezeu,  o,  şi  n-am 
ce  să  le  fac  celor  băţoşi  şi  necredincioşi,  şi  se  aleg  singuri  la  dreapta  şi  la  stânga,  prin  cuvântul 

Meu  cel  rostit  după  faptele  cele  plăcute  lui  Dumnezeu,  şi  după  cele  neplăcute  şi  se  aleg  ei  la  dreapta 
şi  la  stânga. 

Taina  pe  care  azi  am  pus-o  Eu  desluşită  în  cartea  Mea  cea  de  azi,  o,  e  mare  în  cer  această 
taină.  Sunt  mari  românii  din  cer,  şi  toţi  sfinţii  cerului  sunt  români,  sunt  ai  Raiului,  ai  ţării 
mângâierilor  de  sus,  iar  cei  ce  n-au  iubit  şi  nu  iubesc  pe  Domnul  pe  pământ,  o,  ai  cui  sunt  şi  ale 
cui  fapte  le  urmează  despărţiţi  de  Dumnezeu? 


Şi  acum  rostesc  prin  voi  peste  ape  şi  spunem:  Se  binecuvintează  şi  se  sfinţesc  aceste  ape, 
cu  puterea  şi  cu  lucrarea  şi  cu  venirea  Duhului  Sfânt,  în  numele  Tatălui  şi  al  Fiului  şi  al  Sfântului 
Duh!  O,  mai  este,  fiilor,  un  alt  loc  pe  pământ  ca  să  grăiesc  Eu  cu  omul  şi  să  spun  cu  el  odată 
rugăciuni  şi  cereri  de  facere  de  minuni  şi  de  puteri  de  la  Dumnezeu? 


Fiilor,  fiilor,  cel  mai  mare  dar  în  biserica  cea  creştinească,  cea  a  lui  Hristos,  este  darul 


proorociei.  Cu  el  se  înfiinţează  toate  cele  de  la  Dumnezeu  cu  oamenii  şi  pentru  oameni.  Unde 
lipseşte  duhul  proorociei  în  lucrarea  bisericii,  acolo  este  omul  şi  atât,  iar  voi  ştiţi  cu  ce  fel  de  oa¬ 
meni  a  lucrat  Duhul  lui  Dumnezeu  pentru  lucrările  lui  Dumnezeu  pe  pământ  cu  oamenii.  Aşadar, 
sfinţenia  voastră  e  dragostea  voastră  de  Dumnezeu,  e  dragostea  Mea  de  voi,  iar  Eu  vă  învăţ 
pe  voi  aşa  cum  îl  învăţam  în  pustie  pe  sfântul  cel  mare  între  proorocii  cerului,  şi  are  el  lângă  Mine 
pomenirea  sa  acum,  căci  el  Mi-a  fost  din  partea  Tatălui  naşul  Meu  de  botez  şi  începutul  tainei 
curăţirii  omului  pentru  împărăţia  cu  care  am  venit  pe  pământ  atunci,  şi  nimeni,  mai  nimeni  dintre 
cei  puşi  pe  trai  n-au  cunoscut  vremea  cercetării  lor,  aşa  cum  nici  azi  nu  este  altfel  cu  oamenii  literei 
bisericeşti,  dar  fără  de  învăţător  mereu  peste  ei,  căci  omul  greşeşte  mereu  şi  îi  trebuie  mereu  înviere 
şi  ridicare,  dacă  voieşte  el  aceasta. 

Extras  din  Cuvântul  lui  Dumnezeu  la  Praznicul  Bobotezei,  din  19-01-2019 


Fiilor,  fiilor,  cel  ce  voieşte  să  fie  al  dragostei  mereu,  el  caută  mereu  şi  tot  mereu  învăţătura 
dragostei,  şi  caută  cu  dor,  şi  am  spus  acum  două  mii  de  ani  despre  acest  dor,  că  foc  am  venit  să 
arunc  pe  pământ,  şi  cât  aş  vrea  să  se  aprindă  el!  Şi  iată,  inima  celui  ce  are  dragostea  Mea  în 
ea  e  tot  un  foc,  iar  focul  acesta  ţine  curat,  curat  omul  şi  locul  din  el  pentru  Dumnezeu  şi  pentru 
fraţi.  Cel  ce  nu  are  acest  foc  în  el,  şi  nestins  acest  foc,  o,  acela  se  răceşte,  se  stinge  focul,  iar  focul 
care  se  stinge  prin  neveghe,  acela  nu  se  mai  aprinde,  fiilor,  iar  când  se  apropie  iarna  încercărilor, 
o,  ce  să  mai  facă  în  faţa  ei  cel  ce  n-a  păstrat  aprins  focul  şi  caldul  cel  pentru  Dumnezeu  şi  pentru 
fraţi  în  el? 

O,  dacă  Ioan  Botezătorul  atât  de  mult  s-a  aplecat,  întreabă-te,  creştine,  cât  trebuie  să  te 
apleci  tu  ca  să  nu-L  pierzi  pe  Domnul  de  peste  tine  aşa  cum  L-a  pierdut  Adam,  care  nu  s-a  aplecat 
înţelepciunii  vieţii.  Eu  am  venit  şi  atunci,  şi  vin  şi  acum  şi  arunc  pe  pământ  foc,  şi  tot  arunc  din 
focul  Duhului  Meu  ca  să  aprindă  el  pe  mulţi,  dar  nepăsarea  de  Dumnezeu  este  prea  mare  în  om, 
şi  este  ea  şi  în  creştinul  care  ia  din  focul  cuvântului  Meu,  dar  ia  şi  tot  ia,  şi  stă  Domnul  şi  aşteaptă 
rod  viu  de  dragoste  de  Dumnezeu  în  cel  ce  are  cuvântul  cel  de  sus  de  hrană  a  vieţii,  şi  iată  nease- 
mănarea  cu  sfinţii,  care  aveau  care  de  grâu  strânse,  faţă  de  cei  ce  abia  îşi  agonisesc  o  mânuţă  de 
boabe,  fiilor! 

O,  despre  botezul  credinţei  şi  al  rodului  ei,  e  mult  de  grăit,  şi  de  rumegat  apoi  învăţătura 
Mea  pentru  creştin.  Eu  grăiesc  şi  dau  din  destul,  ca  să  fie  focul  Meu  în  inimile  care  Mă  iau  de 

aici,  dar  dacă  rumegarea  cuvântului  Meu  nu-şi  are  loc  mai  mult  în  lucrarea  dintre  fraţi,  aceasta  este 
nepăsarea  de  suflet,  iar  focul  Meu  nu  se  aprinde  în  inima  celor  ce  aud  cuvântul  Meu. 

Extras  din  Cuvântul  lui  Dumnezeu  la  Soborul  Sfântului  Ioan  Botezătorul,  din  20-01-2019 


O,  pace  vouă,  şi  bun  sosit  la  sărbătoarea  Bobotezei  pentru  toţi  oaspeţii!  Eu,  Domnul,  vă 
întâmpin  prin  porţi  şi  vă  dau  din  duhul  mângâierii.  Tot  omul  are  nevoie  de  mângâiere,  de  iubire, 
o,  dar  iubirea  Eu  sunt,  nu  omul,  şi  omul  are  nevoie  de  Dumnezeu,  şi  nu  numai  acum,  sub  greul 
vieţii,  ci  mai  ales  în  vecii.  O,  şi  să  ştii,  omule,  că  viaţa  ta  cu  Dumnezeu  în  vecii  nu  poţi  să  ţi-o 
dobândeşti,  decât  acum,  aici  cât  stai  pe  pământ,  că  nu-i  pomană  să  poţi  dobândi  această  bucurie 
veşnică,  ci  e  pe  merite,  pe  muncă  multă,  pe  multă  apropiere  cu  Dumnezeu  aici,  unde  eşti  probat  şi 
măsurat  de  îngerii  care  duc  vestea  la  Dumnezeu  de  lucrul  cel  din  partea  ta  pentru  zidirea  ta  în 
locaşurile  Domnului. 

Când  trupul  se  întoarce  în  pământ  din  pricina  firii  păcătoase  a  trupului,  duhul  omu¬ 
lui  se  înalţă  deasupra  şi  merge  sufletul  înaintea  lui  Dumnezeu,  de  unde  îşi  ia  obârşia  la  naş¬ 
terea  lui  pe  pământ,  şi  apoi  merge  la  cântarul  vieţii  pentru  locul  pe  care  şi  l-a  pregătit  în 
viaţă  pe  pământ,  şi  apoi  aşteaptă  pe  Domnul  cu  cea  din  urmă  zi  a  slavei  Sale,  când  trupurile  se 
vor  ridica  la  porunca  Sa  şi  vor  învia  prin  Duhul  Care  suflă,  şi  vor  merge  ori  spre  odihna  bucuriei 
veşnice,  ori  spre  despărţire  de  Dumnezeu.  O,  şi  iată  de  ce  trebuie  să  trăieşti  unit  pe  pământ  cu 
Dumnezeu  în  viaţa  ta,  omule  născut,  care  primeşti  suflet  de  la  Dumnezeu  când  vii  de  sus  ca  să  te 
naşti!  Apoi  tu  pleci  iar  şi  adormi  şi  aştepţi  iar,  ca  şi  atunci  când  ai  stat  la  rând  să  te  naşti  şi  să  vii 
pe  pământ,  şi  iată,  tot  omul  are  nevoie  de  mângâiere,  de  iubire,  iar  iubirea  Eu  sunt,  nu  omul,  şi 
omul  are  nevoie  de  Dumnezeu  aici,  pe  pământ,  şi  mai  ales  în  vecii  apoi. 


O,  botezaţi-vă,  fii  ai  oamenilor,  în  acest  râu  de  cuvânt,  căci  râul  Bobotezei  curge  de 
aici  peste  pământ  şi  peste  voi!  Botezaţi-vă  cu  mare  credinţă  că  e  Domnul  acest  cuvânt,  şi  dă 

să  vă  strângă  Domnul  spre  ocrotire  mai  înainte  de  cântarul  vieţii!  Veniţi  la  apă,  o,  veniţi  la  apa 
vieţii,  că  nu  sunteţi  ocrotiţi  de  pe  nicăieri,  voi,  fii  ai  oamenilor,  iar  duhul  lumii  vă  atrage  mereu 
spre  el  ca  să  zăboviţi  în  deşertăciuni  mici  şi  mari  şi  ca  să  pierdeţi  biruinţa  cea  pentru  bucuria  care 
vine  pentru  cei  ce  merg  cu  Domnul  pe  calea  vieţii  vremelnice  a  trupului  care  poartă  sufletul  vostru! 
Vă  învăţ  cu  dor,  vă  învăţ  lupta  cea  pentru  viaţa  veşnică,  fiilor.  Vă  învăţ  pe  voi  dragostea  duhovni¬ 
cească  şi  faptele  ei  sfinte.  O,  deschideţi-vă  mintea  şi  luaţi  aminte  ca  să  vi  se  deschidă  inima  şi  să 
Mă  primiţi  în  ea,  că  iată  ce  vă  învăţ  ca  să  ştiţi,  dacă  vă  aplecaţi  să  auziţi  şi  să  luaţi: 


Fiilor,  fiilor,  în  dragostea  duhovnicească  nu  se  caută  trupurile  între  ele,  iar  dacă  se  caută 
nu  mai  este  dragoste  duhovnicească,  şi  este  altceva  străin  de  Dumnezeu,  este  pofta  trupului,  duhul 
cărnii,  duhul  lumii,  desluşit  prin  Scripturi2  cu  lucrarea  sa,  care  este:  pofta  trupului,  pofta  ochilor  şi 
trufia  vieţii. 


Se  binecuvintează  şi  se  sfinţeşte  apa  de  Bobotează  cu  puterea,  cu  venirea  şi  cu  lu 


crarea  Duhului  Sfânt,  în  numele  Tatălui  şi  al  Fiului  şi  al  Sfântului  Duh,  spre  curăţirea  celor 


2  «Nu  iubiţi  lumea,  nici  cele  ce  sunt  în  lume.  Dacă  cineva  iubeşte  lumea,  iubirea  Tatălui  nu  este  întru  el; 
Pentru  că  tot  ce  este  în  lume,  adică  pofta  trupului  şi  pofta  ochilor  şi  trufia  vieţii,  nu  sunt  de  la  Tatăl,  ci  sunt 
din  lume. 

Şi  lumea  trece  şi  pofta  ei,  dar  cel  ce  face  voia  lui  Dumnezeu  rămâne  în  veac».  (1  Ioan:  2/15-17) 

ce  se  curăţesc  cu  pocăinţă  spre  iertarea  păcatelor  lor,  iar  floarea  busuiocului  să  împarfumeze  cu 
mireasma  sa  gustul  apei  şi  duhul  ei,  căci  floarea  aceasta  a  crescut  deasupra  crucii  Mele  pusă 
în  pământ  de  oamenii  vremii  de  atunci,  şi  a  fost  această  floare  semn  pentru  cei  cărora  li  s-a 
descoperit  locul  unde  să  găsească  crucea  Mea  şi  s-o  înalţe  în  sus  ca  mărturie  a  puterii  ei,  a 

harului  pe  care  l-a  purtat  prin  Fiul  lui  Dumnezeu  purtat  pe  braţele  crucii  cu  mâinile  întinse  spre 
îmbrăţişarea  răstignitorilor  Lui,  ca  semn  al  iertării  şi  al  iubirii  veşnice,  şi  pe  care  voiesc  şi  acum  s- 
o  împart  în  lung  şi  în  lat  şi  să-i  aduc  omului  aminte  de  ea,  de  iubirea  cea  veşnică,  şi  ca  să  nu  uite 
el  cum  l-am  iubit  şi  cât  l-am  iubit,  şi  ca  să  înveţe  omul  de  la  Mine  iubirea,  nu  de  la  el  însuşi,  nu  de 
la  om,  căci  Eu  sunt  iubirea,  nu  omul.  O,  dar  când,  omule,  când  înveţi  tu  aceasta? 

. . .  Las  putere  multă  peste  apa  de  Bobotează,  şi  toţi  cei  care  iau  din  ea,  aceia  să  ducă 
cu  ei  stropi  din  ea  şi  să  stropească  pământul  pe  unde  ei  merg,  o,  că  se  alină  zbuciumul  şi 
frământările  pământului  când  se  atinge  ceva  de  aici  din  loc  în  loc,  şi  capătă  ocrotire  toate  locurile 
însemnate  de  aici  cu  cele  de  aici  ale  Domnului  cu  voi,  fiilor. 

Extras  din  Cuvântul  lui  Dumnezeu  la  Praznicul  Bobotezei,  din  19-01-2020. 

*** 

Veneau  la  Iordan  toţi  cei  din  ţinutul  Iudeii  şi  toţi  locuitorii  Ierusalimului  şi  din  împrejurimi 
şi-şi  mărturiseau  păcatele  şi  erau  botezaţi  în  Iordan,  şi  zicea  Ioan:  «După  mine  vine  Cel  ce 
este  mai  puternic  decât  mine.  Eu  botez  cu  apă,  dar  El  vă  va  boteza  cu  Duhul  Sfânt». 

Extras  din  Cuvântul  lui  Dumnezeu  la  Soborul  Sfântului  Ioan  Botezătorul,  din  20-01-2020. 


(Cuvântul  lui  Dumnezeu  la  Cetatea  Sfânta  Noul  Ierusalim,  www.noul-ierusalim.ro) 
(Sublinierile  cu  caractere  îngroşate  aparţin  redactorului.) 

(Vezi  reportai  Noul  Ierusalim  .  http://www.youtube.com/watch?v=RYtAd-ycLhU&fea- 
ture=gv ) 


Alte  teme: 

Acest  cuvânt  este  râul  vieţii 

Adevărata  biserică 
Antichrist  şi  fiara  apocaliptică 

Ca  fulgerul  care  iese  de  la  răsărit,  aşa  este  venirea  Domnului 

Ca  în  vremea  lui  Noe 

Calul  alb  apocaliptic 

Cartea  Mielului 

Ce  spurcă  pe  om,  ce  intră  sau  ce  iese  din  el 

Cerul  -  scaunul  de  domnie,  pământul  -  aşternut  picioarelor  -  omul  îndumnezeit 

Despre  chipul  cioplit  şi  semnul  crucii 

Despre  post  şi  milostenie 

Enoh  şi  Ilie 

Focul  apocaliptic 

împărăţia  cerurilor  nu  vine  în  chip  văzut 

împărăţia  de  o  mie  de  ani 

învierea  morţilor 
Morţii  aud  glasul  Meu 

Necazul  cel  mare 

Despre  sfârşitul  lumii  şi  Ziua  Domnului 

Nunta  Mielului 

Precum  S-a  suit,  aşa  şi  vine,  cu  norii  vine 

Proorocul  mincinos  şi  ecumenismul 

Răpirea  bisericii 

România  -  Noul  Ierusalim  -  Noul  Canaan 
Schimbarea  sărbătorilor  şi  lepădarea  de  credinţă 

Semnul  Fiului  Omului 

Slava  Domnului 

Taina  de  mântuire  a  omenirii  -  taina  nestricăciunii 

Taina  omului  şi  a  femeii 

Trâmbiţele  apocaliptice 

Venirea  în  chip  văzut 

